הוועדה המסדרת, כנסת 20, פרוטוקול מספר 3, 2015-05-11 10:15

זאב אלקין: הישיבה נפתחה באופן רשמי.

זאב אלקין: עכשיו כך: קודם כול, כדי שנוכל לקיים את הדיון, אני מבקש לעשות את הדברים הבאים: אנא מכם, כל מי שלא שייך לצוות הסיעות לעזוב את החדר כי אין מספיק מקום בחדר.

זאב אלקין: זה קודם כל.

זאב אלקין: אז אני מבקש מהסדרנים להוציא מהחדר כל מי שלא שייך לצוותי הסיעות שנמצאים כאן.

מיקי רוזנטל: לעניין זה אפשר הצעה לסדר?

מיכל רוזין: זה היה נפתר כבר, אם היית מקשיב.

זאב אלקין: הדבר השני - - -

מיקי רוזנטל: תקשיב רגע, אבל אולי נעזור בעניין הזה.

זאב אלקין: חבר הכנסת רוזנטל, אני קורא לך לסדר פעם ראשונה.

יואל חסון: איזו התחלה עוצמתית, חבר הכנסת אלקין.

באסל גטאס: ככה תנהל את הכנסת?

זאב אלקין: הדבר השני, אני מבקש מכל חברי הכנסת שהם לא חברי הוועדה המסדרת או לא מחליפים בדיון הזה באופן קבוע חבר אחר בוועדה המסדרת לעבור לשורה האחורית, להישאר בחדר אבל לפנות מקום סביב השולחן לחברי הוועדה, כי הם מרכז הדיון הזה.

מיכל רוזין: זה בחיים לא קרה.

זאב אלקין: למען הסר ספק, אקריא את השמות, מיהם חברי הוועדה, ורק הם יישארו סביב השולחן.

זאב אלקין: כל האחרים יעברו לשורה האחורית.

זאב אלקין: מסיעת ישראל ביתנו: חברי הכנסת רוברט אילטוב וחמד עמאר, אלא אם כן מישהו פה מחליף באופן קבוע מישהו.

זאב אלקין: רוברט.

רוברט אילטוב: שרון גל מחליף.

זאב אלקין: שרון גל מחליף את חמד עמאר בדיון הזה.

זאב אלקין: בסדר גמור.

זאב אלקין: אז שניכם נשארים סביב השולחן.

זאב אלקין: מסיעת הליכוד: חברי הכנסת וחברות הכנסת נאוה בוקר, דוד ביטן –תיכף נושיב אותך, מיקי זוהר – יושב, אברהם נגוסה – תיכף נושיב אותך, יריב לוין – מי שמחליף אותו זה חבר הכנסת יואב קיש.

יואב קיש: פה.

זאב אלקין: יושב.

מיקי רוזנטל: אדוני, אולי בכל אופן אפשר לעזור לך.

זאב אלקין: אסתדר.

זאב אלקין: חבר הכנסת ז'קי לוי – תיכף נושיב אותך, וחברת הכנסת נורית קורן.

מיכל רוזין: פשוט רצינו להציע להעביר את זה לאולם נגב, ושיהיה דיון הרבה יותר רציני.

זאב אלקין: אני מודה לך.

זאב אלקין: שקלתי את בקשתך, היא לא התקבלה.

מיכל רוזין: אני יודעת ששקלת.

זאב אלקין: חברי הכנסת מהמחנה הציוני: מיכל בירן – כאן, איתן כבל – כאן, מרב מיכאלי – כאן, יואל חסון – יושב כאן, דני עטר – כאן, מיקי רוזנטל – כאן.

זאב אלקין: אם יש עוד חברי כנסת מהמחנה הציוני, נא לזוז אחורה.

מיכל רוזין: איזה נוהג זה, חדש בכנסת ה-20?

מיכל רוזין: לחברי כנסת, אומרים להם לשבת בספסל האחורי.

זאב אלקין: כן, אני מזיז אותם אחורה, אתם לא חברי ועדה.

מיכל רוזין: סליחה, אז מה?

מיכל רוזין: אז מה?

מיכל רוזין: ממתי יש כזה נוהג בכנסת?

מיכל רוזין: זה משהו חדש בתקנון?

מיכל רוזין: יושב פה היועץ המשפטי לכנסת.

זאב אלקין: אני קורא לך לסדר פעם ראשונה.

מיכל רוזין: מצוין.

רוברט אילטוב: עוד דרך, גם להוציא חברי כנסת החוצה.

זאב אלקין: בוודאי, מאוד יעילה.

זאב אלקין: תאמין לי, מאוד יעילה.

זאב אלקין: חברי הכנסת מסיעת כולנו: מירב בן ארי – כאן, רחל עזריה – כאן, יפעת שאשא ביטון – כאן.

זאב אלקין: אוקיי.

זאב אלקין: עכשיו ש"ס: יואב בן צור – כאן, יעקב מרגי – כאן, כבר יושב.

זאב אלקין: אוקיי.

זאב אלקין: מרצ: אילן גילאון.

מיכל רוזין: אני.

זאב אלקין: את מחליפה אותו?

מיכל רוזין: זכית בי הבוקר.

זאב אלקין: יפה, מצוין.

זאב אלקין: עכשיו, הרשימה המשותפת: ג'מאל זחאלקה?

<קריאה: כאן.

זאב אלקין: כאן, יפה.

זאב אלקין: דב חנין – כאן, אחמד טיבי – כאן.

זאב אלקין: חברי כנסת נוספים מהרשימה המשותפת, נא לעבור אחורה, מי שיושב סביב השולחן.

ג'מאל זחאלקה: מחליף מסעוד גנאים.

באסל גטאס: למה אתה מתחיל ברשימה המשותפת?

זאב אלקין: למה?

זאב אלקין: הנה, חבר כנסת מסיעת כולנו.

מירב בן ארי: סליחה, רועי פולקמן קם והלך בלי שביקשו ממנו.

זאב אלקין: אני קורא לך לסדר פעם ראשונה.

מיכל רוזין: מירב, סליחה, זה לא מקובל בכנסת להעביר חברי כנסת לשורה אחורית.

זאב אלקין: אני קורא לך לסדר פעם שנייה.

זאב אלקין: מבקשים זכות דיבור.

מיקי רוזנטל: אתה לא נותן.

זאב אלקין: סדרנים, בבקשה לפעול לפי ההנחיות.

באסל גטאס: אני רוצה לראות מי חברי הכנסת הנוספים שהם לא חברי הוועדה - - -

זאב אלקין: כולם.

זאב אלקין: הנה, חבר הכנסת פולקמן מסיעת כולנו - - -

מיכל בירן: אלקין, אולי תוציא אס.

מיכל בירן: אם.

מיכל בירן: אס.

מיכל בירן: שחברי הכנסת של הרשימה המשותפת נוהרים לדיון.

זאב אלקין: חברת הכנסת מיכל בירן, אני קורא לך לסדר פעם ראשונה.

יעל גרמן: אני מבקשת זכות דיבור.

זאב אלקין: תיכף.

זאב אלקין: נסיים את סדרי הישיבה והכול יהיה בסדר.

זאב אלקין: אוקיי, אני עובר לסיעת יש עתיד: חברת הכנסת עליזה לביא – כאן, חבר הכנסת עפר שלח – כאן, חבר הכנסת מיקי לוי – כאן.

זאב אלקין: חברי כנסת נוספים מסיעת יש עתיד – יעל, כולל אותך – בבקשה תעברו לשורות האחוריות.

יעל גרמן: ביקשתי זכות דיבור.

זאב אלקין: לא, אחרי שנתיישב בצורה מסודרת.

זאב אלקין: סדרנים, בבקשה.

יואל חסון: למה לעשות את הדברים האלה?

מיכל בירן: - - -

זאב אלקין: חברת הכנסת מיכל בירן, אני קורא לך לסדר פעם שנייה.

ג'מאל זחאלקה: אין בעיה של מקום.

ג'מאל זחאלקה: למה אתה עושה בעיה מכלום.

ג'מאל זחאלקה: אין בעיה של מקום.

יעקב מרגי: יש חברי ועדה שעומדים.

זאב אלקין: בוודאי.

זאב אלקין: זה תיכף יסתדר, תאמין לי.

מיקי רוזנטל: יעל, אל תקומי.

זאב אלקין: סדרנים, בבקשה, נא לבצע את ההנחיות.

מיקי רוזנטל: יעל, אל תקומי.

מיקי רוזנטל: שיוציאו אותך בכוח, נראה אותם.

יעל גרמן: אני מבקשת זכות דיבור.

זאב אלקין: אנחנו נסיים את סידורי הישיבה, ארשום אותך בצורה מסודרת, תקבלי זכות דיבור.

יעל גרמן: תראה, אתה מונע מאנשים לדבר ללא זכות דיבור.

יעל גרמן: וכשאני מבקשת זכות דיבור - - -

זאב אלקין: אבל כרגע עוד לא פתחנו את הדיון.

זאב אלקין: אני מסדר את החדר.

דב חנין: זו הערה מקדמית, זה לא דיון.

זאב אלקין: אוקיי.

זאב אלקין: אני קורא לך לסדר פעם שנייה.

באסל גטאס: מתוך הזדהות עם חברנו האתיופים, אני מתכבד לתת את המקום שלי.

זאב אלקין: מצוין.

זאב אלקין: אני מאוד מעריך את העמדה הזאת.

אחמד טיבי: עמדה עקרונית.

אחמד טיבי: אני מבקש שכל חברי הכנסת היהודים שעומדים, לתת להם לשבת.

יעל גרמן: אני מבקשת לקבל חוות דעת משפטית.

יעל גרמן: אדוני היושב-ראש, אני רוצה לקבל חוות דעת משפטית, שאכן חברי כנסת שבדרך כלל נהוג שיישבו סביב השולחן, גם אם אינם חברים בוועדה, שאכן זה נהוג ומקובל לבקש מהם לעזוב את השולחן.

יעל גרמן: אני מבקשת חוות דעת משפטית.

יעל גרמן: יושב כאן היועץ המשפטי של הכנסת, אני רוצה חוות דעת משפטית שלו.

<קריאה: אני מציע שתלכו לבג"ץ.

זאב אלקין: חברת הכנסת גרמן, אם את רוצה, את מוזמנת לפנות לבג"ץ בעניין הזה של סדרי הישיבה של ועדת הכנסת.

יעל גרמן: אני נורא שמחה על הציניות, ואנחנו לא נפנה על זה לבג"ץ.

זאב אלקין: אבל אני כאן מנהל את סדרי הדיון, אלא אם כן היועץ המשפטי יעיר לי שאני חורג מהסמכויות.

יעל גרמן: אז אני מבקשת מהיועץ המשפטי לקבל חוות דעת, האם מקובל להושיב חברי כנסת שאינם חברי ועדה - -

זאב אלקין: חברת הכנסת גרמן, את לא בזכות דיבור, אני קורא לך לסדר פעם ראשונה.

יעל גרמן: - - שלא מסביב לשולחן.

זאב אלקין: אני קורא לך לסדר פעם שנייה.

קארין אלהרר: ירדנו מהפסים היום.

באסל גטאס: אני מציע לעבור לאולם אחר.

באסל גטאס: תהיה קצת הגיוני.

באסל גטאס: זה לא מכובד שאתה - - -

זאב אלקין: אני מודה על ההצעה.

זאב אלקין: עדיין אנחנו נשארים פה.

זאב אלקין: כן, איל, יש לך - - -

איל ינון: כן.

איל ינון: היות שיושב-ראש, וגם חברי כנסת פה עכשיו במהלך הדיון.

איל ינון: ליושב-ראש הוועדה אכן יש סמכויות, כפי שהוא ציין, לנהל את סדרי הדיון, ובתוך כך גם להוציא אנשים שמפריעים, גם להוציא אנשים נוספים.

קארין אלהרר: זו לא השאלה.

איל ינון: רגע, תנו לי לסיים.

איל ינון: הוועדה המסדרת, שלא כיתר ועדות הכנסת הקבועות, מונה הרבה יותר אנשים, נדמה לי 32 חברים.

איל ינון: ולכן יש פה בעיית מקום.

איל ינון: רצוי וראוי אולי, אם יש מקום גדול יותר בכנסת לעבור אליו.

מיקי רוזנטל: זאת הייתה ההצעה שלנו לסדר.

איל ינון: כדי לא ליצור את המצב שהוא באמת לא מקובל בכנסת, שבו מעבירים חברי כנסת מהשולחן.

איל ינון: גם אנחנו כפקידי הכנסת מרגישים לא נוח לשבת סביב השולחן, ואין לנו ברירה אנחנו יושבים, כשחברי כנסת נשארים מאחור.

איל ינון: לכן אם הדבר אפשרי אני חושב שעדיף לעבור לאולם אחר.

איל ינון: אם הדבר לא אפשרי, זה בסמכותו של היושב-ראש לסדר את המקומות.

איל ינון: זה לא ייתכן שחברי הוועדה עומדים ואנשים שהם לא חברי ועדה יושבים.

אחמד טיבי: אני מבקש לדחות את הוועדה בשעה.

אחמד טיבי: עד שמסדרים את האולם.

אחמד טיבי: מה הבעיה?

יואל חסון: אלקין, קשה לקבל את זה, אני מבין.

יואל חסון: קשה.

יואל חסון: קשה לך.

<קריאה: אפשר לעבור לשולחן הממשלה אולי?

זאב אלקין: גם זה יקרה עוד מעט.

רוברט אילטוב: יש שמה כבר 32 מקומות?

איתן כבל: תדחה ברבע שעה.

זאב אלקין: לא.

זאב אלקין: התייעצתי עם היועץ המשפטי, אם אני חייב לקבל את ההמלצה לעבור לחדר אחר.

זאב אלקין: קיבלתי תשובה שלא, והחלטתי היא שלא עוברים לחדר אחר וסדרי הישיבה נשארים כמות שהם.

מיקי רוזנטל: אבל למה?

מיקי רוזנטל: למה אבל?

זאב אלקין: אוקיי, אנחנו ממשיכים.

מיקי רוזנטל: אדוני, אתה מוכן לנמק בבקשה?

יואל חסון: חבר הכנסת אלקין, קצת נדיבות של מנצחים.

זאב אלקין: חבר הכנסת יואל חסון, אני קורא לך לסדר פעם ראשונה, אתה לא בזכות דיבור.

מיכל בירן: אפשר להירשם לזכות דיבור?

זאב אלקין: חברת הכנסת גרמן, אני מבקש, אנא, תישמעי להוראות הסדרנים.

יעל גרמן: לאחר ששמעתי את חוות הדעת של היועץ המשפטי, אני שומעת בקולו, וחבל שכך.

יעל גרמן: חבל שאתה לא שומע.

זאב אלקין: תודה רבה.

<קריאה: את שומעת בקולו של היושב-ראש.

יעל גרמן: וחבל שהיושב-ראש לא שומע בקולו של היועץ המשפטי.

זאב אלקין: תודה רבה.

זאב אלקין: אנחנו ממשיכים.

מיכל רוזין: אפשר להירשם לזכות דיבור?

עליזה לביא: יעל, תישארי, אני יוצאת.

זאב אלקין: חברי הכנסת מהבית היהודי: איילת שקד וניסן סלומינסקי – כאן; חברי הכנסת מיהדות התורה – אורי מקלב ומאיר פרוש – כאן.

מאיר פרוש: אבל אין מקום.

זאב אלקין: תיכף נמצא מקום.

יואל חסון: איפה נמצא מקום?

יואל חסון: אולי במעגל?

זאב אלקין: בוודאי.

זאב אלקין: אני מודה לך מאוד על העזרה.

יואב קיש: זאב, אני מוכן, אם אין מספיק כיסאות, אני אקום וחבר הכנסת מקלב יישב, ואני אהיה בשורה האחורית ואצביע כשאני צריך.

זאב אלקין: חבר הכנסת מקלב יושב, תיכף נסדר מקום לכולם.

יואב קיש: סליחה, לא מקלב.

יואב קיש: אין לי בעיה לשבת בשורה אחורית אם צריך.

זאב אלקין: חבר הכנסת קיש, תיכף נסדר מקום לכולם.

איתן כבל: אתה חייב לשבת בקוקפיט.

איתן כבל: אתה לא יכול לעזוב את הקוקפיט.

איתן כבל: קיש, אל תקבל החלטות לבד.

זאב אלקין: חבר הכנסת כבל, אני קורא לך לסדר פעם ראשונה.

איתן כבל: למנוע את ההתרסקות של הקואליציה.

זאב אלקין: חבר הכנסת כבל, אני קורא לך לסדר פעם שנייה.

מיכל בירן: אתה מצליח לזכור כמה פעמים קראת לסדר לכל אחד מאתנו?

זאב אלקין: בוודאי, זה רשום, הכול רשום.

זאב אלקין: חברת הכנסת בירן, אני קורא לך לסדר פעם שלישית, נא לצאת.

זאב אלקין: נא לצאת, לחזור להצבעות.

זאב אלקין: תודה רבה.

זאב אלקין: הנה, התפנה מקום.

זאב אלקין: בבקשה, יש מקום, התפנה.

זאב אלקין: חברת הכנסת בירן, נא לצאת.

זאב אלקין: יקראו לך לחזור להצבעות.

איתן כבל: תביאי מישהו במקום.

איתן כבל: זאב, תגיד לי, רוה"מ צופה בתהליך הזה, שאתה רוצה להראות לו ביצועים?

זאב אלקין: אנחנו מתחילים את הדיון.

יואל חסון: אפשר להירשם לדיבור?

זאב אלקין: אפשר, ברגע שנציג מה הנושאים שעולים לדיון, יהיה כאן דיון מסודר, אפשר להירשם.

דב חנין: הערה מקדמית, אדוני היושב-ראש.

זאב אלקין: אוקיי.

זאב אלקין: אני עוד פעם מבקש, כל מי שצוותי הסיעות בחדר, נא לצאת, לפנות מקום לחברי הכנסת.

זאב אלקין: אני מבקש מהסדרנים, תבדקו שיהיה מקום לחברי הכנסת לשבת.

זאב אלקין: תודה רבה.

זאב אלקין: טוב, אנחנו פותחים את הדיון.

זאב אלקין: על סדר-היום של הוועדה שלושה נושאים שקשורים אחד בשני.

זאב אלקין: הנושא הראשון זה בקשת הממשלה להקדמת הדיון בהצעת חוק יסוד: הממשלה (תיקון מס' 3 והוראת שעה לכנסת ה-20).

זאב אלקין: בקשת הממשלה היא הקדמת הדיון בכל שלוש הקריאות.

זאב אלקין: הנושא השני שעל סדר-היום הוא הצעה להקמת ועדה מיוחדת לדיון בהצעת החוק.

זאב אלקין: כפי הצעתו של היועץ המשפטי הכנסת הוחלט לא לקיים את הדיון בוועדה המסדרת אלא להקים ועדה מיוחדת על החוק הזה.

יואל חסון: אז יש עצות שאתה כן מקבל מהיועץ המשפטי של הכנסת?

זאב אלקין: בוודאי.

יואל חסון: טוב לדעת.

זאב אלקין: עכשיו, הנושא השלישי זה כמובן קביעת סדרי הדיון בהצעת החוק, הכוונה כמובן לקריאה שנייה ושלישית.

זאב אלקין: נציג את כל הנושאים ולאחר מכן נפתח כאן בדיון ובסופו נצביע.

דב חנין: ביקשתי הערה מקדמית.

זאב אלקין: אין הערות מקדמיות.

זאב אלקין: יוצגו הנושאים, אתה רשום ראשון בזכות הדיבור – תדבר.

זאב אלקין: בבקשה, אני מבקש מנציגה של משרד ראש הממשלה להציג ממש בקצרה – שלוש, חמש דקות – את הבקשה להקדמת הדיון בכל הקריאות.

זאב אלקין: בבקשה.

<אורלי פישמן אורן: בוקר טוב.

<אורלי פישמן אורן: דברי הסבר להצעת ההחלטה שהובאה אתמול לאישורה של הממשלה.

<קריאה: לא שומעים.

יעקב מרגי: תתקרבי למיקרופון.

ניסן סלומינסקי: גם שם וגם - - -

איתן כבל: הם מתביישים להציג את זה בקול.

<קריאה: בלחש, בלחש.

<אורלי פישמן אורן: בוקר טוב, עורכת-דין אורלי פישמן אורן ממשרד ראש הממשלה.

מיקי רוזנטל: אנחנו באמת לא שומעים.

מיכל בירן: - - - אני יכולה לחזור, כבוד יושב-ראש הוועדה?

זאב אלקין: אמרתי: את חוזרת להצבעות.

מיכל בירן: אני חברת ועדה ואני רוצה לנכוח בדיון.

מיכל בירן: אתה מונע ממני - - -

זאב אלקין: סדרנים, בבקשה.

זאב אלקין: את חוזרת לכאן בניגוד להנחיות.

זאב אלקין: בבקשה.

מיכל בירן: הציבור שלח אותי בשביל להשתתף בדיון.

זאב אלקין: מיכל, כושר ההסתננות שלך הוא משכנע, אבל אנחנו עדיין נמצאים בדיון ואת יודעת שאת יכולה לחזור רק להצבעות.

קארין אלהרר: אדוני היושב-ראש, מדוע משרד המשפטים לא מציג?

זאב אלקין: מציג נציג שהממשלה שלחה אותו.

זאב אלקין: זה לא מעניינינו.

זאב אלקין: הממשלה מוסמכת לשלוח כל נציג לכאן להציג את הבקשה.

זאב אלקין: תודה.

קארין אלהרר: - - - משרד המשפטים להציג את הדבר הזה.

זאב אלקין: תודה.

זאב אלקין: אני מניח שכשיבוא יום ותהיי שרת המשפטים, אז את תשלחי נציג משרד המשפטים.

קארין אלהרר: לא נראה לי שצריך לחכות עד אז.

עפר שלח: מה זה שייך אחד לשני, זאב?

עפר שלח: זה דיון בחוק יסוד.

עפר שלח: למה שמשרד המשפטים לא - - -

זאב אלקין: הממשלה קובעת מי הנציג שלה.

זאב אלקין: עפר, אתה מכיר את זה מצוין.

זאב אלקין: קארין, את לא בזכות דיבור, את כרגע מפריעה לה לדבר.

זאב אלקין: בבקשה, תמשיכי.

קארין אלהרר: אדוני היושב-ראש, יש סדרים - - - מה זה?

<אורלי פישמן אורן: בדברי ההסבר להצעת ההחלטה שהונחה אתמול - - -

מיקי רוזנטל: אי-אפשר לשמוע, לא שומעים.

איתן כבל: אלקין, אנחנו לא שומעים ואנחנו לא יודעים לקרוא את מה שיש לפנינו.

איתן כבל: אז תרימו את הקול.

<אורלי פישמן אורן: בדברי ההסבר להצעת ההחלטה שהונחה אתמול על שולחן הכנסת צוין כי בחודש דצמבר אישרה הכנסת ה-19 את - - -

מרב מיכאלי: סליחה רגע, אדוני, אני מתנצלת, מוציאים לנו את העוזרים החוצה, בעוד שיש מקום לשבת מאחורה.

זאב אלקין: בוודאי שכן.

זאב אלקין: אמרתי: נשאר פה רק צוות הסיעות.

מרב מיכאלי: אבל הם חלק מצוות הסיעה.

מרב מיכאלי: אני מרכזת בסיעה את הוועדה המסדרת, והעוזרת שלי - - -

זאב אלקין: לא, הם לא חלק מצוות הסיעה.

זאב אלקין: נשארים פה רק צוותי סיעות, הודעתי את זה בתחילת הדיון.

זאב אלקין: בבקשה, תמשיכי.

מרב מיכאלי: אדוני, זה מקשה עלינו לבצע את תפקידנו.

זאב אלקין: חברת הכנסת מיכאלי, את לא בזכות דיבור.

<אורלי פישמן אורן: בחודש דצמבר 2014 הכנסת ה-19 אישרה את החוק לפיזורה, ובכך הממשלה ה-33 הפכה לממשלת מעבר.

<אורלי פישמן אורן: מאז חלפה למעשה חצי שנה, שבמהלכה הוגבלה באופן משמעותי יכולתה של הממשלה לפעול.

<אורלי פישמן אורן: זהו למעשה הנימוק לדחיפות הרבה בקבלת התיקונים שהממשלה מבקשת.

<אורלי פישמן אורן: התיקונים שהממשלה מבקשת זה תיקון של סעיף 5(ג) לחוק יסוד: הממשלה, שמאפשר למנות שר בלי תיק.

<אורלי פישמן אורן: התיקון השני זה דחייה של ההגבלה על מינוי מספר שרי הממשלה ומספר סגני השרים.

<אורלי פישמן אורן: הצעת החוק אינה קובעת למעשה הוראה חוקתית חדשה וייחודית, אלא היא מותירה על כנו את המצב החוקתי ששרר מאז שנת 2001.

מיכל בירן: - - - זה לא סביר שהוציאו רק את העוזרים של האופוזיציה.

מיכל בירן: זה לא בסדר, אלקין.

זאב אלקין: ביקשתי להוציא את כל העוזרים.

מרב מיכאלי: אם הוציאו רק את העוזרים של האופוזיציה – באמת - - -

איתן כבל: אלקין, תכריז על - - -

מרב מיכאלי: אדוני היושב-ראש - - -

מיקי לוי: תכריז על הפסקה, איתן.

זאב אלקין: אני מודה לך.

זאב אלקין: בבקשה, תמשיכי.

<אורלי פישמן אורן: תודה.

<אורלי פישמן אורן: הצעת החוק למעשה קובעת שהוראות תיקון מס' 1 לחוק יסוד: הממשלה ביחס להגבלה על מספר השרים וסגניהם יחולו ביחס לממשלה שתיכון בכנסת הבאה, שהיא הכנסת ה-21.

<אורלי פישמן אורן: כלומר יש פה דחייה של כניסה לתוקף של תיקון מס' 1.

באסל גטאס: דוחים לשנה הבאה.

מיקי לוי: בשנה הבאה עוד פעם ידחו את זה.

זאב אלקין: חבר הכנסת מיקי לוי, אתה לא בזכות דיבור.

זאב אלקין: חבר הכנסת באסל גטאס, אתה לא בזכות דיבור, ואתה נדמה לי כבר עם שתי התראות, אז אל - - -

באסל גטאס: לא.

באסל גטאס: התראה אחת.

זאב אלקין: לא, לפי מה שרשום אצל מנהלת הוועדה – שתיים.

יעל גרמן: ספרתי אחת.

עפר שלח: חבר הכנסת אלקין רואה את העתיד.

באסל גטאס: פעם אחת קראת אותי לסדר.

זאב אלקין: אני מוותר לך על התראה.

באסל גטאס: תרשום.

באסל גטאס: אתה היושב-ראש, אתה חייב לרשום.

זאב אלקין: לא אני רושם.

זאב אלקין: יש לנו גורם ניטרלי – מנהלת הוועדה, היא רושמת.

זאב אלקין: זה הכי טוב.

אחמד טיבי: תרשום אותו באופן קבוע.

עפר שלח: היושב-ראש, אפשר שאלת הבהרה?

עפר שלח: אני מנסה להבין מה קשורה יכולתה של הממשלה לפעול לתיקון הזה.

זאב אלקין: חבר הכנסת שלח, אתה לא בזכות שאלה ולא בזכות דיבור.

זאב אלקין: כרגע נציגת הממשלה מציגה את הבקשה.

זאב אלקין: הכול יבוא, תקבל זכות דיבור, תשאל את כל השאלות, תעיר את כל ההערות.

זאב אלקין: כן.

<אורלי פישמן אורן: - - - לממשלה לתפקד באופן מלא, למנות את כל השרים.

<אורלי פישמן אורן: וברגע שימלאו מספר השרים היא תוכל לתפקד באופן מלא.

זאב אלקין: תודה רבה.

זאב אלקין: לפני שאני ממשיך להציג את שני הסעיפים הבאים אתן ליועץ המשפטי לכנסת לעדכן את חברי הכנסת איפה אנחנו נמצאים.

זאב אלקין: ידוע שהייתה עתירה לבג"ץ, אז הוא ייתן כאן את הסקירה שלו בקצרה.

זאב אלקין: בבקשה, איל.

איל ינון: אתמול בערב, כפי שידוע לכולכם, הוגשה עתירה לבג"ץ על-ידי סיעת יש עתיד.

איל ינון: העתירה הזאת כללה בעצם ארבע טענות עיקריות: טענה עיקרית אחת הייתה שההצעה הזאת לא צריכה לדון בוועדה המסדרת; הטענה השנייה הייתה שאין בהצעת החוק התייחסות לסוגיית העלות התקציבית; הטענה השלישית הייתה טענה בדבר היותה של הממשלה המציעה את ההצעה ממשלת מעבר; והטענה הרביעית הייתה שהתיקון הוא הוראת שעה, ואין זה ראוי לחוקק חקיקת יסוד בהוראת שעה.

איל ינון: התייחסנו בתשובתנו לצו הביניים היום בבוקר לעתירה.

באסל גטאס: אפשר לקבל את התשובה של הכנסת?

איל ינון: כן, יש לנו אותה פה, מי שרוצה, אפשר לחלק אותה, גם את העתירה וגם את התשובה.

איל ינון: לעניין הוועדה, עמדתנו הייתה עוד אתמול, לפני הגשת העתירה, שאין לקיים את הדיון בהצעת החוק בוועדה המסדרת, אלא יש להקים, בהיעדר ועדת החוקה, שהיא באמת הוועדה על-פי התקנון שאמורה לדון בחוקי יסוד, ועדה מיוחדת לשם כך, על-פי הפרוצדורה המקובלת בכנסת, וכפי שהקמנו ועדות מיוחדות, לאחרונה לעניין השוויון בנטל בראשות חברת הכנסת שקד, לעניין השידור הציבורי בראשות חברת הכנסת קארין אלהרר.

איל ינון: אגב, גם חוקי יסוד בעבר, לא כולם, תוקנו בוועדת החוקה.

איל ינון: תוקנו לא מעט תיקונים בחוק יסוד: הכנסת בוועדת הכנסת.

איל ינון: לאחרונה חוק יסוד: משאל עם תוקן בוועדה משותפת לוועדת הכנסת וועדת החוקה בראשות ועדת הכנסת.

איל ינון: לכן מבחינת הנהלים בכנסת, לדעתנו לחוקק את התיקון הזה בוועדה מיוחדת הוא עניין לגיטימי.

איל ינון: סוגיית העלות התקציבית אף היא באה לידי פתרון.

איל ינון: הבענו את עמדתנו, ועמדתנו זו התקבלה, שיש לתקן את דברי ההסבר כפי שהופיעו בטיוטת ההצעה שאושרה בממשלה ולהוסיף את העלות התקציבית לפי הערכת אגף התקציבים באוצר.

איל ינון: וכך הדבר נעשה.

מיקי רוזנטל: אנחנו רוצים מהממ"מ, סליחה.

איל ינון: אתם יכולים לראות את זה.

איל ינון: זו הצעת חוק ממשלתית, ולכן הממ"מ לא רלוונטי לעניין העלות התקציבית.

מיקי רוזנטל: הממ"מ רלוונטי לייעץ לחברי הכנסת.

איל ינון: לא, בסדר.

איל ינון: אתם יכולים לבקש כמובן מהממ"מ, אבל ברמה הפורמלית לנו חשוב שבדברי ההסבר תופיע ההערכה התקציבית, כפי שאגף התקציבים מעריך.

איל ינון: לעניין סוגיית ממשלת המעבר – חברים, חשוב שתקשיבו לדברים, כי הם במהות – אכן בית-המשפט העליון בעבר קבע שממשלת מעבר צריכה לנהוג ריסון ביוזמות ובמהלכים שהיא נוקטת בתקופת המעבר, ועליה לא לכבול בעצם את ידי הממשלה הבאה אחריה.

איל ינון: הסוגיה של ממשלת המעבר עקרונית נתונה לפתחו של היועץ המשפטי לממשלה ולא לפתחו של היועץ המשפטי לכנסת, אבל אני יכול לומר – דבר ראשון, שהיועץ המשפטי לממשלה אישר את המהלך הזה לאחר שהוא שקל אותו.

איל ינון: דבר שני, בשונה אולי ממהלכים אחרים שממשלת מעבר יכולה ליזום, למשל היה בג"ץ מפורסם בממשלת המעבר של ראש הממשלה ברק שיזם שיחות שלום בזמן ממשלת מעבר, ועל כך הייתה עתירה, וברוב דעות בית-המשפט אישר את הדבר, למרות שהיה בכך כדי אולי – בסוף זה לא קרה אבל היה פוטנציאל לכבול את ידי הממשלה הבאה.

איל ינון: במקרה שלנו הדברים לא דומים.

איל ינון: בסך הכול מדובר בראש ממשלה ובממשלה שהמרכיב העיקרי שבה ואלה שהחליטו את ההחלטה אתמול אמורים להמשיך גם בממשלה הבאה.

איל ינון: ולכן אם הייתה לנו דוגמה הפוכה, ממשלה בעצם שסיימה את דרכה, ועל-פי ההסכמים הקואליציוניים היה ברור שממשלה חדשה, אחרת, עומדת לקום, וראשה עומד להיות אחר, והיו מקבלים החלטה כזו או אחרת, כמובן שאני מניח שהיועץ המשפטי לממשלה וגם אנחנו - - -

מיקי רוזנטל: אבל ההחלטה מקרינה גם על עבודת הכנסת.

זאב אלקין: חבר הכנסת רוזנטל, אתה לא בזכות דיבור.

זאב אלקין: איל, אתה גם פטור מלענות.

איל ינון: אבל, כפי שאמרתי, סוגיית ממשלת המעבר היא סוגיה שנתונה לפתחו של היועץ המשפטי לממשלה.

איל ינון: בכל מקרה חשוב לציין, הכנסת אינה כנסת מעבר, ויש לה את מלוא הסמכויות, גם כשהממשלה היא עדיין ממשלת מעבר, לחוקק כל מה שהכנסת מאשרת.

איל ינון: והיא לא תלויה בממשלת המעבר כדי לאשר או לדחות חקיקה, יש לה את מלוא הסמכויות.

איל ינון: הסוגיה האחרונה שעלתה בעתירה היא סוגיית הוראת השעה.

איל ינון: אכן, והדברים ידועים זה מכבר, אין זה ראוי לתקן חקיקת יסוד בהוראת שעה.

איל ינון: אבל גם בעניין הזה בית-המשפט העליון נדרש לא מזמן בעתירה של חבר הכנסת רוני בר-און כנגד הוראת השעה על התקציב הדו-שנתי שהתקבלה בשעתו.

איל ינון: ואף שהוא באמת ביקר את העניין הזה של הוראת שעה בחקיקת יסוד הוא לא פסל את הפורמט הזה והפורמט הזה נמצא אתנו.

איל ינון: כמובן שגם אנחנו כייעוץ משפטי לכנסת, אני מניח שגם הייעוץ המשפטי לממשלה, הגישה הזאת היא גישה לא בריאה לחקיקת יסוד.

איל ינון: אגב, טענו גם, אני אומר במאמר מוסגר, בדיונים שהיו בתיקון הזה בפעם הקודמת לפני כשנה, כבר התרענו על המצב שבו נקבעה גזירה שאין הציבור ואין הפוליטיקה הישראלית יכולה לעמוד בה.

איל ינון: לכן צפינו שזה מה שיקרה.

איל ינון: צר לנו אגב שמביאים את זה בהוראת שעה.

איל ינון: לדעתנו המקצועית ועל-פי הניסיון, היה צריך אולי לחוקק את התיקון הקיים שלא בהוראת שעה אלא בהוראת קבע, כפי שמבקשים לתקן את החוק בדבר שרים בלי תיק.

איל ינון: אין מציאות פוליטית בישראל, כפי שאתם רואים, שאפשר להקים ממשלה בעלת 18 שרים.

איל ינון: זה גם במידה רבה סותר את תכליתו של החוק שמדבר על יציבות שלטונית, שמדבר על משילות.

איל ינון: אנחנו בספק רב אם הגבלה כזאת עד כדי כך של 18 שרים יכולה לתרום למשילות.

איל ינון: צא ולמד שמפלגה שבכנסת הקודמת חרתה על דגלה והייתה מוכנה, במירכאות, "להתאבד" על מספר השרים בממשלה, הגיעה ל-22 שרים, ונדמה לי 6 סגנים.

איל ינון: ללמדך שהסיכוי, גם כשיש לנו מפלגת שלטון של 30 מנדטים, אי-אפשר להגיע למצב של 18 שרים ולשמור על יציבות ועל משילות.

זאב אלקין: זה כבר יהיה דיון לגופו של עניין בוועדה.

איל ינון: זה יהיה דיון לגופו.

איל ינון: ולכן ככל שהדברים תלויים בנו אנחנו נמליץ שלא לחוקק הוראת שעה אלא הוראה קבועה.

באסל גטאס: מתי יהיה חוק יסוד: החקיקה?

זאב אלקין: חבר הכנסת באסל גטאס, אני קורא לך לסדר פעם שנייה, כדי שנחזור למה שרשום.

באסל גטאס: זה פותר את העניין.

איל ינון: עלתה גם הסוגיה בעתירה של הפטור מחובת הנחה שאותה אתם נדרשים עכשיו לאשר.

איל ינון: כפי שהוותיקים מביניכם מכירים, סוגיית קבלת פטור או בקשת פטור מחובת הנחה של הממשלה או גם מטעם חברי הכנסת היא נוהג מקובל בכנסת, וכאשר חברי הכנסת סבורים שיש עניין שלא סובל דיחוי ושיש להצביע עליו בטווח זמן מיידי, הרי זה עניין שנתון לשיקולם של חברי הוועדה, וזה לגיטימי לחלוטין לפטור את ההצעה מחובת ההנחה.

איל ינון: אני רק רוצה להזכיר על מה מדובר: מדובר על חובת הנחה של 48 שעות בין הנחת הצעת החוק הממשלתית לקריאה הראשונה, ובחובה של יום בין ההנחה לקראת הקריאה השנייה והשלישית לפתיחת הדיון בקריאה השנייה והשלישית.

איל ינון: חשוב כמובן לציין בסוף כל הדיון הזה שבית-המשפטי הבוקר, לאחר שהוגשו התגובה שלנו ותגובת היועץ המשפטי לממשלה, קיבל את ההחלטה כהאי לישנא: לאחר שעיינתי בתגובת המשיבים ובעמדת היועץ המשפטי לממשלה, לא ראיתי לתת את צו הביניים המבוקש, המכוון בעיקרו כנגד הליכי חקיקה הנמצאים במהלכם.

איל ינון: העותרים יגישו הודעת עדכון מטעמם עד ליום 14 במאי, והם רשאים להקדים את הגשתה על-פי העניין.

איל ינון: תודה.

זאב אלקין: תודה רבה.

איתן כבל: אני יכול לשאול שאלה את היועץ המשפטי?

זאב אלקין: אחר כך, כשיהיה דיון תשאל והכול יהיה בסדר.

זאב אלקין: עכשיו, לאחר ההבהרה המשפטית שקיבלנו, וקיבלנו את ההצגה של הנימוקים לבקשת הממשלה, אציג את שני הנושאים האחרים ונפתח בדיון.

זאב אלקין: לגבי הוועדה – הרכב הוועדה שניסיתי לגבש עד לקראת הישיבה הזאת היה אמור לכלול 11 חברי כנסת: 6 נציגי קואליציה, 5 נציגי אופוזיציה, כאשר הרעיון המארגן היה שלכל סיעת אופוזיציה יהיה לפחות נציג אחד.

זאב אלקין: לצערי, לא נמסרו לי שמות מטעם נציגי סיעות האופוזיציה למרות שביקשתי, ולכן לאחר התייעצות עם הייעוץ המשפטי של הוועדה אני קובע באופן וולונטרי את השמות.

זאב אלקין: כמובן אחר כך סיעה תוכל לשלוח נציג אחר במקום אם תרצה.

איל ינון: רק תיקון קל: הוועדה קובעת.

זאב אלקין: כן.

זאב אלקין: לא, אני קובע בהצעה שלי, והוועדה תאשר או לא תאשר.

מיכל בירן: עדיין יש בחוץ - - -

זאב אלקין: חברת הכנסת מיכל בירן, זה כבר עובר כל גבול.

יואל חסון: חבר הכנסת אלקין, אדוני היושב-ראש, לא נראה לך קצת מוזר שאתה מציע לוועדה את חברי האופוזיציה?

זאב אלקין: אני דמוקרט ולכן אני דואג שבוועדה - - -

יואל חסון: זאת הדמוקרטיה שאתה מכיר?

איתן כבל: סליחה, אלקין, אדוני היושב-ראש, ברשותך.

זאב אלקין: לא.

איתן כבל: ברשותך, אני מבקש.

זאב אלקין: ברשותי לא.

זאב אלקין: תיכף יגיע.

זאב אלקין: איתן, אתה רשום, תורך יגיע.

איתן כבל: לעניין הזה.

איתן כבל: ברשותך.

זאב אלקין: אתה רוצה להודיע לי שם?

איתן כבל: אני לא רוצה לתת לך שום דבר.

זאב אלקין: אז תודה.

זאב אלקין: אז יגיע תורך, תדבר.

איתן כבל: ברשותך, אפשר בבקשה - - -

זאב אלקין: הרכב הוועדה שאני מציע - - -

איתן כבל: אדוני היושב-ראש, לפני שאתה מציג את הרכב הוועדה, יש כאת את הייעוץ המשפטי.

איתן כבל: אני מבקש ממך - - -

זאב אלקין: חבר הכנסת כבל, אתה לא בזכות דיבור.

איתן כבל: אני יודע שאני לא - - -

זאב אלקין: תהיה בזכות דיבור – תבקש.

איתן כבל: - - -

זאב אלקין: חבר הכנסת כבל, אני קורא לך לסדר פעם שנייה.

איתן כבל: אלקין, אני מאוד מבקש ממך.

זאב אלקין: חבר הכנסת כבל, אני קורא לך לסדר פעם שלישית.

זאב אלקין: נא לצאת, לחזור להצבעות.

איתן כבל: אלקין, אתה מתנהל בצורה שמביישת - - -

זאב אלקין: נא לצאת, לחזור להצבעות.

מיקי רוזנטל: מה אתה עושה, קרקס מהכנסת?

זאב אלקין: חבר הכנסת רוזנטל, אני קורא לך לסדר פעם שלישית.

זאב אלקין: נא לצאת, לחזור להצבעות.

מיקי רוזנטל: לא קראת לי לסדר פעם שנייה.

זאב אלקין: לא היה?

מיקי רוזנטל: לא היה.

מיקי רוזנטל: ואתה לא מדייק.

זאב אלקין: טעיתי, אני קורא לך לסדר פעם ראשונה.

זאב אלקין: תשאירו אותו.

זאב אלקין: חבר הכנסת רוזנטל, פעם ראשונה.

אחמד טיבי: אני מבקש מכל חברי האופוזיציה לעזוב את החדר.

איתן כבל: - - -

זאב אלקין: חבר הכנסת כבל, נא לצאת.

איתן כבל: זאב, השתגעת?

זאב אלקין: תודה רבה.

זאב אלקין: תודה רבה.

איתן כבל: סליחה.

איתן כבל: באמת.

זאב אלקין: תודה רבה.

איתן כבל: אבדת את העשתונות.

איתן כבל: באמת, אלקין, זה לא לעניין.

יעקב מרגי: למה הפלתם את הממשלה?

מיקי לוי: לא רצינו.

מיקי לוי: אנחנו הפלנו את הממשלה הקודמת?

מיקי לוי: אתם עוד הפעם עם ההיסטוריה והצחוקים שלכם.

מיקי לוי: מי הפיל?

מיקי לוי: ראש הממשלה שלך הפיל את הממשלה.

זאב אלקין: חבר הכנסת מרגי, אני מקריא - - -

מכלוף מיקי זוהר: זה יאיר לפיד הפיל את הממשלה.

מיקי לוי: אוי, נו, אתה עם השטויות שלך.

מכלוף מיקי זוהר: לא, אתה עם השטויות שלך.

זאב אלקין: טוב, חבר הכנסת זוהר, חבר הכנסת לוי, אני באמצע הקראת הרכב הוועדה.

מיקי רוזנטל: אנחנו מבקשים התייעצות סיעתית עכשיו.

מרב מיכאלי: אנחנו מבקשות עכשיו, לאור ההתפתחות שהוצאת את יושב-ראש הסיעה שלנו, אדוני, נראה על פניו בלי הצדקה - -

זאב אלקין: שנייה, תיכף תקבלו.

מרב מיכאלי: - - ומרכז האופוזיציה, אנחנו מבקשים עכשיו התייעצות סיעתית.

זאב אלקין: תיכף תקבלו התייעצות סיעתית.

זאב אלקין: בסדר, שמעתי את הבקשה, תיכף תקבלו.

זאב אלקין: הייתי באמצע הקראה, נכנס חבר הכנסת כבל לדברי בלי לקבל רשות דיבור, לכן אסיים את ההצגה שלי.

זאב אלקין: בינתיים גם קיבלתי הצעה אלטרנטיבית מהייעוץ המשפטי.

מרב מיכאלי: אז אנחנו לפני ההצעה הזאת מבקשים התייעצות סיעתית.

זאב אלקין: חברת הכנסת מיכאלי, את לא בזכות דיבור, אני הייתי בזכות דיבור.

זאב אלקין: נכנסתם לי באמצע.

זאב אלקין: אסיים את דברי, לאחר מכן אתם תקבלו, כפי שמקובל, התייעצות סיעתית.

זאב אלקין: עכשיו, ההרכב של הוועדה המוצע הוא כזה: חבר הכנסת זאב אלקין, חבר הכנסת יואב קיש, חבר הכנסת רועי פולקמן, חברת הכנסת איילת שקד, חבר הכנסת יעקב מרגי, חבר הכנסת מאיר פרוש.

זאב אלקין: אלה ששת חברי הקואליציה העתידית.

זאב אלקין: חברי האופזיציה – הכנתי שמות, אבל קיבלתי פה הצעה מהייעוץ המשפטי, שאכן ניתן בעקבות התיקון האחרון שהיה לתקנון בכנסת הקודמת, בכל זאת להשאיר את זה פתוח לסיעות, ולכן אקריא את זה לפי הרכב סיעתי ולא לפי הרכב שמי: נציג סיעת המחנה הציוני, נציג סיעת הרשימה המשותפת, נציג סיעת יש עתיד, נציג סיעת ישראל ביתנו ונציג סיעת מרצ.

זאב אלקין: אלה הם 11 חברי הוועדה.

מיקי רוזנטל: אדוני היושב-ראש, אם היית נותן לנו להשתתף בדיון היינו מציעים לך את אותה הצעה.

מיקי רוזנטל: אתה פשוט לא מוכן להקשיב לנו.

זאב אלקין: תיכף תשתתפו בדיון.

זאב אלקין: נרשמתם, תשתתפו.

יואל חסון: מתי התיכף הזה יגיע?

מיקי רוזנטל: נושא למהות, אתה לא מוכן לשמוע אף אחד.

מיקי רוזנטל: זו התנהלות לא ראויה.

זאב אלקין: חבר הכנסת רוזנטל, בפתיחת הדיון אמרתי: אציג את כל שלושת הנושאים.

זאב אלקין: לאחר מכן ייפתח דיון, יש כבר רשימה ארוכה של חברים שביקשו לדבר, נדמה לי שגם אתה רשום כאן בין הראשונים דווקא.

זאב אלקין: תקבל זכות דיבור, תציע את כל ההצעות, תעיר את כל ההערות.

זאב אלקין: עכשיו, לגבי סדרי הדיון לקראת קריאה שנייה ושלישית.

זאב אלקין: ההצעה שאני מביא לדיון כאן בוועדה המסדרת היא הצעה כזאת בהצעת החוק הזאת, ואני מקריא: הוועדה המסדרת תקבע, בהתאם לסעיף 98 לתקנון הכנסת, את סדרי הדיון הבאים בקריאה השנייה והשלישית במליאת הכנסת בהצעת חוק-יסוד: הממשלה (תיקון מס' 3 והוראת שעה לכנסת ה-20): ביום שלישי, כ"ג באייר התשע"ה, 12 במאי 2015, המליאה תיפתח בנאומים בני דקה ולאחר מכן יחל הדיון בקריאה שנייה.

זאב אלקין: לאחר הצגת הצעת החוק בידי יושב-ראש הוועדה שהכינה אותה תחל הנמקת ההסתייגות שתימשך ברצף עד לא יאוחר מהשעה 11:00 בבוקר שלמחרת – קרי 11:00 בבוקר ביום רביעי.

זאב אלקין: ביום רביעי, כ"ד באייר, 13 במאי 2015, בשעה 11:00 בבוקר יושב-ראש הוועדה יהיה רשאי להשיב למסתייגים, כמו גם נציג הממשלה, ותחל ההצבעה.

זאב אלקין: אעיר כאן בסוגריים: מלכתחילה התכוונתי לתחום את הדיון בחצות בלילה.

זאב אלקין: באתי בדברים, התייעצתי גם עם היועץ המשפטי לכנסת, גם עם יושב-ראש הכנסת, הם ביקשו למתוח את היריעה כדי לאפשר דיון יותר רחב.

זאב אלקין: אפרופו, להזכירכם בעניין הזה, הדיון בחוק הזה כולו כשהוא חוקק, לא הוראת שעה קטנה אלא כל החוק הזה כשהוא חוקק בקריאה שנייה ושלישית, יחד עם חוק נוסף, אחוז החסימה, שגם הוא לא פחות חשוב ולא פחות כבד מהחוק עצמו, כל הדיון בכול בשני החוקים האלה בקריאה שנייה ושלישית היה 24 שעות.

מיקי רוזנטל: אבל היה דיון בוועדה.

זאב אלקין: רק להזכירכם.

זאב אלקין: לא, אנחנו כרגע לא דנים בשאלות של הוועדה, אנחנו דנים בדיונים במליאה.

מיקי רוזנטל: לא, אבל אנשים יכלו להתבטא בסוגיה.

זאב אלקין: הערתי הערה.

עפר שלח: אם זה האילן שאתה נתלה בו - - -

מיקי רוזנטל: גם אנחנו הערנו הערה.

זאב אלקין: עכשיו, מסגרת הזמן - - -

מיכל רוזין: שאלה עניינית: האם יום רביעי לפי התקנון לא נפתח בשאילתות בעל-פה?

מיכל רוזין: לפי תקנון הכנסת.

מרב מיכאלי: בשאילתות דחופות.

מיכל רוזין: שאילתות דחופות.

מיכל רוזין: לפי תקנון הכנסת חייב להיפתח - - -

זאב אלקין: אני מודיע לך, שלפי תקנון הכנסת – נכון, בהנחה שהסתיים דיון בסעיף שלפני.

זאב אלקין: כאן יש דיון רצוף, ולכן הזמן של השאילתות הדחופות יידחה עד להשלמת ההצבעות בחוק הרלוונטי.

זאב אלקין: ג.

זאב אלקין: מסגרת הזמן הניתנת לחברי הכנסת בדיון תחולק על-ידי מזכירות הכנסת באופן הבא: שלושת רבעי לחברי סיעות האופוזיציה, רבע לחברי סיעות הקואליציה – כדי לאפשר לסיעת האופוזיציה יותר זמן והתבטאות.

זאב אלקין: החלוקה הפנימית בתוך הקואליציה והאופוזיציה תיעשה על ידי סיעות הקואליציה והאופוזיציה עצמן.

זאב אלקין: במקרה של היעדר הסכמה בין סיעות הקואליציה או האופוזיציה בינן לבין עצמן, יחולק הזמן על-פי גודל הסיעות, בהתאמה.

זאב אלקין: עכשיו, כמובן ההגדרה מה זה קואליציה, זה הסיעות שחתמו על הסכמים קואליציוניים לכינון הממשלה והוגשו למזכירות הכנסת.

זאב אלקין: ד.

זאב אלקין: לעניין קיום הצבעות שמיות לפי דרישת 20 חברי כנסת, כאמור בסעיף 36 לתקנון, לא יתקיימו יותר מארבע הצבעות שמיות, לפי דרישת חברים מסיעות האופוזיציה או רוב חברים מסיעות האופוזיציה, ולא יותר מארבע הצבעות שמיות, לפי דרישת חברים מסיעות הקואליציה או רוב חברים מסיעות הקואליציה.

זאב אלקין: אם ההצבעות יימשכו פחות משעתיים, יושב-ראש הכנסת יהיה רשאי לאשר הצבעות שמיות נוספות.

זאב אלקין: ה.

זאב אלקין: הוגשו לסעיף בהצעת חוק היסוד הסתייגויות, וקבע יושב-ראש הכנסת שהן במהותן הצעות שונות לתיקון פרט או מרכיב מסוים שבסעיף, ובכלל זה שיעורים, כמויות, אחוזים, תאריכים, שמות, תיקוני לשון ותחביר וכיוצא באלה (להלן - סדרת הסתייגויות), יחולו, בעת הקריאה השנייה, הוראות אלה: (1) היושב ראש רשאי להעמיד להצבעה כל סדרת הסתייגויות, בחטיבה אחת;

יואל חסון: מה זה?

יואל חסון: מה זאת אומרת?

יואל חסון: אדוני, זו פגיעה קשה מאוד בכלי של האופוזיציה.

זאב אלקין: חבר הכנסת יואל חסון, אני קורא לך לסדר פעם – ראשונה, נכון?

זאב אלקין: הוא עוד לא רשום – אני קורא לך לסדר פעם ראשונה.

<קריאה: שנייה.

זאב אלקין: שנייה, פעם שנייה.

זאב אלקין: מתקנים אותי, פעם שנייה.

יואל חסון: מה אתה סופר?

יואל חסון: זה מי שמלשין, תיזהר.

זאב אלקין: פעם שנייה.

יואל חסון: אדוני היועץ המשפטי, האם יש לזה תקדים?

<ארבל אסטרחן: כן, יש לזה תקדים.

יואל חסון: יש תקדים.

יואל חסון: אני מנחש שחבר הכנסת אלקין עשה את התקדים.

זאב אלקין: זאת ההצעה שלי כיושב-ראש הוועדה המסדרת לסדרי הדיון.

זאב אלקין: עד כאן סיימנו להציג את שלושת הנושאים.

זאב אלקין: מעכשיו אנחנו עוברים לדיון.

מרב מיכאלי: סליחה, אדוני, ביקשנו התייעצות סיעתית, והבטחת אותה כשתסיים לקרוא.

זאב אלקין: נכון, ביקשתם התייעצות סיעתית.

זאב אלקין: תקבלו, זכותכם פעם אחת במהלך הדיון הזה לקבל התייעצות סיעתית.

זאב אלקין: שלוש דקות להתייעצות סיעתית לפי בקשת המחנה הציוני.

יואל חסון: שלוש דקות?

יואל חסון: עד שנצא וניכנס זה שלוש דקות.

זאב אלקין: תודה רבה.

זאב אלקין: בעוד שלוש דקות אנחנו נחדש את הדיון.

מרב מיכאלי: אדוני, אנחנו חמישה חברים בוועדה, אין שלוש דקות.

זאב אלקין: חמש דקות.

זאב אלקין: טעיתי, מתקן, אני מודה ומתוודה, מתנצל, מתקן אותי הייעוץ המשפטי.

באסל גטאס: אבל אלה טעויות סדרתיות.

באסל גטאס: אלקין, רואים שאתה - - -

עפר שלח: תחזיר בבקשה את חברי הכנסת כדי שהדיון יהיה נורמלי.

זאב אלקין: בשמחה.

זאב אלקין: אם הם יקיימו את כללי הדיון.

זאב אלקין: אני מוכן ברגע שאנחנו מחדשים את הדיון, שנבקש מחברי הכנסת כבל ובירן לחזור.

זאב אלקין: אבל אני מבקש מכל חברי הכנסת לקיים את סדרי הדיון.

זאב אלקין: מבקשים בקשת זכות דיבור, מדבר מי שבזכות דיבור בלבד.

זאב אלקין: תודה רבה.

מרב מיכאלי: בשביל ההתייעצות הסיעתית, אנחנו מבקשים לקבל בבקשה ביד את סדרי הדיון, שנוכל לדון בהם.

<קריאה: מבקשות.

מרב מיכאלי: מבקשות, זה נכון.

זאב אלקין: לא.

זאב אלקין: הקראתי אותם.

מרב מיכאלי: מה זאת אומרת לא?

מרב מיכאלי: אדוני, אנחנו אמורים לזכור בעל-פה את כל הדבר הזה - - -

מיכל רוזין: המהירות שבה עשית - - -

זאב אלקין: במהלך ההתייעצות הסיעתית נצלם את זה ותקבלו את זה.

באסל גטאס: חמש דקות לא יספיקו.

יעל גרמן: גם אנחנו מבקשים.

זאב אלקין: התייעצות סיעתית חמש דקות.

מרב מיכאלי: חמש.

זאב אלקין: אנחנו חמש דקות מעכשיו מחדשים את הדיון.

מרב מיכאלי: חמש דקות מרגע שנקבל את סדרי הדיון ביד.

זאב אלקין: לא.

זאב אלקין: מרב, התשובה היא לא.

יואל חסון: מה לא?

יואל חסון: אז במה נדון?

יואל חסון: במה נדון, במזג האוויר, במה נדון?

יואל חסון: במה נדון, אדוני?

מרב מיכאלי: אדוני היועץ המשפטי, האם זה סביר בעיניך?

מרב מיכאלי: אני מצטערת, אנחנו צריכים את סדרי הדיון בשביל ההתייעצות, מה השאלה.

איל ינון: תוך כמה שניות תקבלו את ה - - -

מרב מיכאלי: אני רק מבקשת שחמש הדקות יתחילו להיספר מהרגע שאנחנו מקבלים - - -

דניאל עטר: היועץ המשפטי, אני מבקש שתגן עלינו, ושחמש הדקות יתחילו להיספר מרגע שנקבל את החומר ולא לפני.

איל ינון: אם לא שמת לב, אני מגן עליכם.

דניאל עטר: שמתי לב לזה ואני מבקש - - -

מרב מיכאלי: תודה רבה, אדוני - - -

באסל גטאס: לא, אנחנו זקוקים להגנה הזו בפני יושב-ראש שמנסה בכל דרך לדכא את הדיון.

זאב אלקין: סדרנים, אתה יכולים להחזיר את חברי הכנסת כבל ובירן.

זאב אלקין: טוב, חברים, אני מודיע על חידוש הדיון.

זאב אלקין: בבקשה, תודיעו גם לסיעת המחנה הציוני ולשאר הסיעות.

זאב אלקין: חברים, אנחנו מחדשים את הדיון, נתנו קצת זמן נוסף, שכלל זמן צילום ואף מעבר לכך.

זאב אלקין: חבר הכנסת חנין, אני מציע לך לחזור למקומך כי אתה ראשון הדוברים, חבל שתפספס את התור שלך.

<אתי בן יוסף: חברים, לשבת בבקשה.

זאב אלקין: טוב, חברים, אנחנו ממשיכים בדיון, סדרי הישיבה כפי שנקבעו בפתיחת הישיבה, אנא מהסדרנים להקפיד על סדרי הישיבה.

זאב אלקין: אני מקריא קודם כול לפני שאנחנו פותחים בדיון את רשימת הדוברים שכרגע רשומה לפני שאני נועל אותה: חבר הכנסת חנין, חבר הכנסת כבל – אגב, אני מקווה שהודיעו לו שמותר לו לחזור – חבר הכנסת רוזנטל, חברת הכנסת רוזין, חבר הכנסת שלח, חברת הכנסת גרמן, חבר הכנסת טיבי.

עפר שלח: מה זה, השמות של אלה שאתה מוציא?

עפר שלח: זה הסדר שאתה מוציא אותנו?

זאב אלקין: לא, זה הרישום של אתי.

עפר שלח: התבלבלתי רגע.

רוברט אילטוב: ברגע שאיתן חוזר, הספירה מתחילה מחדש?

זאב אלקין: חבר הכנסת עפר שלח, חברת הכנסת יעל גרמן, חבר הכנסת אחמד טיבי, חבר הכנסת מיקי לוי, חברת הכנסת מרב מיכאלי, חבר הכנסת יואל חסון, חברת הכנסת קארין אלהרר.

קארין אלהרר: מה, למה אני בסוף?

זאב אלקין: ככה מנהלת הוועדה ראתה.

מיקי רוזנטל: רגע, אני לא רשום.

<קריאה: מיקי, הוא הקריא אותך.

מיכל בירן: אני מבקשת גם להצטרף.

מיכל בירן: אני מבקשת גם זכות דיבור.

זאב אלקין: מיכל בירן לא רשומה, נא לרשום.

מיכל רוזין: זה מה שנקרא: הגלגל תמיד מתהפך ותמיד צריך לזכור את זה.

מיכל רוזין: כל שינוי תקנוני וכל התנהגות.

זאב אלקין: חבר הכנסת דב חנין רשום ראשון.

דב חנין: לא, אבל יש עוד כמה חברים שביקשו ממני להירשם לדיון.

זאב אלקין: אין דבר כזה.

זאב אלקין: נרשמים לדיון לפי נוכחות, לא לפי בקשה של חבר כנסת אחר.

זאב אלקין: מי שפה – יבקש.

זאב אלקין: אני נועל את רשימת הדיון.

זאב אלקין: מי שלא פה – לא פה.

זאב אלקין: חבר הכנסת זחאלקה נרשם.

דב חנין: רגע רגע, מה זה נועל?

זאב אלקין: לא, הנה, האחרונים שביקשו: חבר הכנסת אילטוב, חבר הכנסת באסל גטאס, חבר הכנסת דניאל עטר.

<קריאה: חמד עמאר.

זאב אלקין: חבר הכנסת מנואל טרכטנברג, חמד עמאר, איילת נחמיאס ושרון גל.

זאב אלקין: אוקיי.

זאב אלקין: זהו, הרשימה ננעלה, אנחנו פותחים בדיון, שלוש דקות לכל דובר.

זאב אלקין: חבר הכנסת דב חנין דובר ראשון, בבקשה, הזמן התחיל.

חמד עמאר: שלוש דקות על כל נושא או על כל הנושאים?

זאב אלקין: שלוש דקות לכל דובר, הדיון על כל הנושאים ביחד.

זאב אלקין: רק אעדכן אתכם - - -

יואל חסון: מה זאת אומרת?

יואל חסון: אדוני, לא הייתי פה שנתיים, האם השתנו פה איזה דברים?

זאב אלקין: לא, דווקא אתה זוכר היטב איך זה היה.

זאב אלקין: זה בדיוק שום דבר לא השתנה.

יואל חסון: אדוני, אני זוכר שיכולנו לדבר כמה שאנחנו רוצים.

זאב אלקין: הזיכרון שלך מטעה אותך.

זאב אלקין: עכשיו, אני רק מעדכן אתכם שבמהלך ההתייעצות הסיעתית, גם אני קיימתי התייעצות סיעתית עם מזכירת הכנסת, והיא עדכנה אותי שהיושב-ראש מבקש בכל זאת לקיים את הדיון על הנושא הארמני לפני שיתחיל הדיון בחוק, זה עוד תוספת של חצי שעה.

זאב אלקין: אז אני מתקן את הצעתי שהקראתי אותה כאן, שביום שלישי זה ייפתח בנאומים בני דקה, הדיון בנושא הארמני, ואז לאחר מכן רק ייפתח הדיון בחוק.

מיקי רוזנטל: למה אתה לא אומר את המילה עם הארמנים?

זאב אלקין: למה אני לא אומר מה?

מיקי רוזנטל: מה זה ארמנים?

<קריאה: העניין הארמני.

מיכל רוזין: העניין ההוא.

זאב אלקין: חבר הכנסת רוזנטל, זה לא מהעניין כאן, אבל דווקא אני הבן-אדם האחרון, אם תבדוק היטב בסיעתך, שאתה יכול לבוא אליו בטענות בנושא הזה.

מיקי רוזנטל: לא, בגלל זה.

מיקי רוזנטל: אדוני, זה הייתה הערה בכבוד.

זאב אלקין: יש על הנושא הזה דעות חלוקות בכנסת, דעתי האישית ידועה היטב שנים רבות והגנתי עליה, ברוך השם, וגם קדמתי את העניין.

מיקי רוזנטל: אני מברך.

זאב אלקין: יש כאן בוועדה חברים שלי שיש להם דעות הפוכות משלי.

זאב אלקין: ולכן אני לא רציתי לקבע מסמרות בעניין הזה, תוך כדי הדיון שלשמו התכנסנו.

זאב אלקין: תודה רבה, אנחנו פותחים כפי שהדוברים נרשמו.

זאב אלקין: חבר הכנסת דב חנין, בבקשה, שלוש דקות.

דב חנין: תודה, אדוני.

דב חנין: מסגרת הזמן שאדוני הציע איננה ראויה.

דב חנין: יש לנו עומס אדיר של נושאים, אשתדל להיות מאוד ענייני וקצר, אבל - - -

זאב אלקין: תצטרך להתכנס לשלוש דקות.

זאב אלקין: אפסיק אותך בתום שלוש דקות.

דב חנין: אתה תצטרך להפסיק אותי, אבל זאת תהיה בעיה, כי לא אוכל להגיב, לא אוכל להשתתף בדיון.

דב חנין: אני מבקש שהייעוץ המשפטי לכנסת ירשום שנמנעת ממני הזכות להשתתף בדיון בנושא שחשוב לי, ואנחנו אחר כך נדון בהשלכות המשפטיות של זה.

דב חנין: אדוני היושב-ראש, אנחנו פה מדברים על צבירה של בעיות ושבירה מאוד מאוד דרמטית של הרבה מאוד כללי משחק מכל מיני בחינות.

דב חנין: אסור לנו להתנהל כך, אסור לכנסת להתנהל במצב של טייס אוטומטי, כאשר שוברים נורמות ופוגעים בצורת ההתנהלות שלנו ככנסת.

דב חנין: אני רוצה להתחיל בזה, אדוני היועץ המשפטי, שאנחנו נמצאים בהפרה יסודית אחת, מכיוון שלפי מיטב הערכתי, וגם אין על כך מחלוקת עובדתית, בפועל לא הורכבה ממשלה בישראל, אבל אנחנו פועלים מתוך הנחה שראש הממשלה הודיע לנשיא שעלה בידיו להרכיב ממשלה.

דב חנין: מה שעלה בידיו זה לא להרכיב ממשלה אלא אך ורק להרכיב קואליציה.

דב חנין: לכן לא הורכבה ממשלה.

דב חנין: אני חושב שההימנעות מהידרשות לנושא הזה היא בעייתית מאוד.

דב חנין: אין ממשלה בישראל, כולנו יודעים שהיא לא קיימת, שהיא עדיין לא הורכבה, ואי-אפשר להמשיך להתנהל כאילו שכן הורכבה ממשלה.

דב חנין: הורכבה קואליציה, עדיין לא הורכבה ממשלה.

דב חנין: דבר שני, בפנינו ישנה הצעת חוק שנושאת חותם של הצעת חוק ממשלתית.

דב חנין: הצעת החוק הזו היא בעייתית במובן הזה שמי שאישר אותה והביא אותה בפני הכנסת זו ממשלת מעבר.

דב חנין: ישנה פסיקה רבה ומגוונת של בתי-המשפט והנחיות של היועץ המשפטי מה מותר ומה אסור לממשלת מעבר לעשות.

דב חנין: אפילו למנות פקידים לפעמים לממשלת מעבר אסור.

דב חנין: כאשר ממשלת מעבר מתיימרת לשנות חוק יסוד זו שבירה של כל המסגרות שרלוונטיות לעבודה של ממשלת מעבר.

דב חנין: ולכן אני קובע באופן ברור שהצעת החוק הזו איננה יכולה להיות הצעת חוק ממשלתית, אי-אפשר לדון בה כהצעת חוק ממשלתית.

דב חנין: אם, אדוני, חבר הכנסת אלקין, רוצה להגיש הצעת חוק פרטית כדי שהכנסת תדון בה, אפשר יהיה לדון בהצעת חוק פרטית.

דב חנין: אי-אפשר לדון בהצעת חוק ממשלתית שמובאת לכאן על-ידי ממשלת מעבר.

דב חנין: הדבר השלישי נוגע לעבודה שלנו כוועדה מסדרת.

דב חנין: ועדה מסדרת – יש לה סמכויות ויש כוחות, אבל גם הוועדה המסדרת חורגת כאן מכל התקדימים ומכל המסורות הקיימות בכנסת לגבי מה מותר ומה אסור לוועדה מסדרת לעשות.

דב חנין: זה דבר בעייתי, זה דבר פסול, זה דבר שאי-אפשר להשלים אתו לסדר-היום.

דב חנין: לגופה של הצעת החוק הזו, הצעת החוק הזו על פניה עוקפת הוראת חוק שחוקקה הכנסת הקודמת.

דב חנין: התנגדתי להצעת החוק ההיא, לחוק ההוא, אתה, חבר הכנסת אלקין, תמכת בה.

דב חנין: בדיון שהיה באולם אחר סמוך לכאן בוועדת החוקה הסברתם לכולנו שאתם משריינים את הצעת החוק בצורה אלגנטית כך שאי-אפשר יהיה לשנות את ההוראה הסובסטנטיבית שלה על מספר השרים אלא באמצעות 70 חברי כנסת.

דב חנין: בפועל אתם עושים עכשיו איזשהו תרגיל שבעינינו הוא לגמרי לא אלגנטי, להגיד עליו את המעט שאפשר להגיד עליו.

זאב אלקין: חבר הכנסת חנין, זמנך מסתיים, אז עוד כמה משפטי סיום.

דב חנין: אז אני אומר:

דב חנין: הדבר הזה הוא בעייתי.

זאב אלקין: אלא אם כן אחד מהדוברים שנרשם מעוניין להעביר אליך - - -

דב חנין: לא לא, אף אחד לא צריך להעביר, לכל אחד יש דברים חשובים להגיד.

זאב אלקין: אוקיי, בסדר גמור.

דב חנין: וגם לי יש דברים חשובים להגיד, ואמשיך את הדברים עד שאדוני יקטע אותי בכוח.

זאב אלקין: אאלץ לעשות את זה.

דב חנין: אני אומר:

דב חנין: אי-אפשר לעקוף סעיף שבו הכנסת קובעת שסעיף מסוים, אפשר יהיה בעצם אופרטיבית לשנות את המצב שהוא יצר אלא באמצעות יותר מ-70 חברי כנסת, ואתם מנסים בצורה טכנית לעקוף את ההוראה הסובסטנטיבית הזאת שבחוק יסוד.

דב חנין: הדבר הזה הוא ביזוי של חוק יסוד.

דב חנין: אני אומר את הדברים כמי שהתנגד לסעיף הזה.

דב חנין: התנגדתי לסעיף הזה, לא ראיתי בו טעם, לא ראיתי בו צורך, נלחמתי נגדו בוועדת החוקה.

דב חנין: הרוב בכנסת החליט שזה מה שצריך לעשות.

דב חנין: אתם שיניתם את חוק היסוד לפי השיקולים - - - שהיו לכם אז.

זאב אלקין: טוב, תודה רבה, חבר הכנסת חנין.

דב חנין: לא, לא סיימתי.

זאב אלקין: סיימת, זמנך הסתיים.

דב חנין: לא, לא סיימתי.

דב חנין: אולי זמני הסתיים אבל לא דברי.

זאב אלקין: תודה רבה.

זאב אלקין: זמן הדיבור של חבר הכנסת כבל.

זאב אלקין: הוא כאן?

זאב אלקין: הוא לא כאן.

דב חנין: אדוני היושב-ראש, דברי לא הסתיימו.

זאב אלקין: היות שחבר הכנסת כבל לא כאן – זה זמן הדיבור שלו, הוא הפסיד אותו – אז אני מעביר אליך את שלוש הדקות שלו.

דב חנין: מאה אחוז.

דב חנין: אני רוצה להמשיך בלי קשר לחבר הכנסת כבל.

דב חנין: אני אומר: אדוני היועץ המשפטי, אני חושב שלא ייתכן שהייעוץ המשפטי של הכנסת – אני אומר את זה בהרבה הרבה אחריות, ואני מבין את המורכבות של המצב של הייעוץ המשפטי – לא ייתכן מצב שהייעוץ המשפטי של הכנסת יישב ויראה איך בפועל דורסים הוראה שהיא ברורה על פניה מבחינת השפה שלה, היא ברורה על פניה מבחינת הכוונה שלה, דורסים אותה ואומרים שבעצם כל מה – אנחנו אומרים הרי: המחוקק לא משחית את מילותיו לריק.

דב חנין: בוודאי שמחוקק חוקי היסוד לא משחית את מילותיו לריק.

דב חנין: מחוקק חוקי היסוד קבע, אתם קבעתם, בסעיף 5 לחוק יסוד: הממשלה, שהסעיף הזה עם מספר השרים יוכל באופן אופרטיבי להשתנות באמצעות פעולה של הכנסת ב-70 חברי כנסת ומעלה.

דב חנין: נקבעה כאן נורמה מיוחדת, "לקס ספציאליס", איך את הדבר הזה משנים, איך על הדבר הזה מתגברים.

דב חנין: אי-אפשר להתגבר על הדבר הזה כרגע באמצעות הוראה שמתעלמת מהנורמה המיוחדת הזאת, מה"לקס ספציאליס" הזה, ואומרת:

דב חנין: אנחנו עכשיו מתגברים כי יש לנו אפשרות לעשות הוראת שעה או איזושהי הוראה טכנית אחרת.

דב חנין: אני אומר את הדברים, אדוני היועץ המשפטי, כמי שכבר יצא לו, לצערי הגדול, בכנסת להתריע בפני הכנסת על שהיא עושה מעשים לא חוקתיים.

דב חנין: אני מצטער על כך שדעתי לא נשמעה, אבל כבר קרה פעם אחר פעם שאחרי שהכנסת התעלמה מהאזהרות שהיא עושה דברים לא חוקתיים, ולצערי אולי גם הייעוץ המשפטי של הכנסת לא אמר את הדברים בצורה מספיק נוקבת, הכנסת חוקקה חוק ואנחנו הגענו למצב שהוא לא נוח, לא נעים, לא מקובל לכולנו, שבית-המשפט העליון פסל את החוק הזה.

מיכל רוזין: חוק שאושר פעמיים על-ידי היועץ המשפטי לממשלה, או שלוש פעמים.

דב חנין: אז אם אתם רוצים לחזור לסיטואציה המביכה הזו והלא נעימה הזו, ואחר כך לבוא בטענות לבית-המשפט העליון למה הוא מתערב, בבקשה תמשיכו בדרך הזו.

דב חנין: הכנסת פוגעת בעצמה.

דב חנין: אנחנו לא רק רשות מחוקקת, אנחנו רשות מכוננת.

דב חנין: אנחנו מחוקקים חוקי יסוד, אנחנו מצפים שהמערכת תתייחס אליהם בכבוד.

דב חנין: איך היא תתייחס אליהם בכבוד אם אנחנו בעצמנו לא מתייחסים לחוקי היסוד שחוקקנו בכבוד המינימלי?

דב חנין: הכנסת מבזה כאן קודם כול את עצמה.

דב חנין: ואנחנו לא מבזים איזה כנסת שהייתה לפני 30 שנה, אנחנו בסך הכול מבזים את הכנסת שעד לפני כמה חודשים פעלה כאן.

דב חנין: אנחנו מבזים דבר חקיקה שהועבר בכנסת אחרי דיונים קשים וסוערים, אבל הוא עבר בכנסת, הוא עבר בכנסת ברוב קולות של חברי הכנסת.

מכלוף מיקי זוהר: זו מהותה של דמוקרטיה.

זאב אלקין: חבר הכנסת זוהר, נא לא להפריע לחבר הכנסת דב חנין, הוא בשלבי סיום של זמן הדיבור הכפול שלו.

דב חנין: מהותה של דמוקרטיה – כנסת יכולה בהחלט לשנות חוקי יסוד, על זה אין ויכוח.

דב חנין: היא צריכה לעשות את זה בערוץ שהיא בעצמה התוותה בתור רשות מכוננת.

דב חנין: היא לא יכולה לפרוע פרעות, לפרוץ כל מסגרת, להמציא - - -

זאב אלקין: תודה רבה, חבר הכנסת דב חנין.

זאב אלקין: תודה רבה.

זאב אלקין: עכשיו זמן הדיבור - - -

דב חנין: אני לא סיימתי.

דב חנין: אני רוצה לדבר על - - -

זאב אלקין: ניצלת את זמנך וגם את זמן הדיבור של חבר הכנסת כבל.

זאב אלקין: עכשיו זמן הדיבור עובר לחבר הכנסת מיקי רוזנטל.

דב חנין: אני מודה לחבר הכנסת כבל, אבל יש לי עוד דברים להגיד.

זאב אלקין: חבר הכנסת רוזנטל, אתה בזכות דיבור.

זאב אלקין: אני מבקש ממך לא להפריע לחבר הכנסת.

ג'מאל זחאלקה: אלא אם הוא מעביר את דבריו לחבר הכנסת דב חנין.

זאב אלקין: אם חבר הכנסת רוזנטל רוצה להעביר את זכות הדיבור שלו.

דב חנין: לא, אני לא רוצה את זמנו של חבר הכנסת רוזנטל.

זאב אלקין: אז חבר הכנסת דב חנין, תודה רבה.

זאב אלקין: חבר הכנסת רוזנטל.

דב חנין: אדוני היועץ המשפטי, אני רוצה - - -

זאב אלקין: חבר הכנסת חנין, אני קורא לך לסדר פעם ראשונה.

זאב אלקין: אתה לא בזכות דיבור.

דב חנין: שאלה ליועץ המשפטי ובזה אני מסיים את דברי.

דב חנין: אדוני היועץ המשפטי, האם ניתן למנוע מחבר כנסת להגיד דברים לגופו של הדיון, לקטוע את דבריו בדיון ועדה, זה לא דיון במליאה, שבו אנחנו צריכים להעמיק בנושא, לבחון אותו מכל היבטיו?

דב חנין: האם ניתן למנוע מחבר כנסת להגיד סובסטנטיבית את דעתו לגוף העניין?

דב חנין: כל עוד אני לא מבצע פיליבסטר, אני מדבר פה לגופו של עניין.

<קריאה: אתה חוזר על דבריך.

דב חנין: אני לא חוזר על שום דבר.

<קריאה: הוא לא חזר אפילו על מילה אחת.

איל ינון: אני רוצה להזכיר שבסופו של דבר אנחנו לא נמצאים כרגע בדיון בהצעת החוק עצמה.

איל ינון: חלק מהדברים שאני מניח שעולים וגם שחבר הכנסת חנין מעלה נוגעים כבר להצעת החוק, למהות של הצעת החוק.

קארין אלהרר: אבל אולי אם תשמעו את הטיעונים המהותיים לא נגיע לפרוצדורה.

איל ינון: וכמובן שחבר הכנסת חנין, כמו אחרים, ראוי שיגידו את הדברים האלה בדיון בהצעת החוק.

קארין אלהרר: גם וגם.

איל ינון: דבר שני, ברור שיושב-ראש הוועדה רשאי ולפעמים גם הכרחי שהוא יקבע לוחות זמנים וסדר דיון.

איל ינון: הוועדה, כפי שכבר ציינתי, מונה 32 חברים.

איל ינון: יש פה חברים נוספים מעבר לחברי הוועדה שגם רשאים לדבר, כל חבר כנסת שמשתתף בדיון רשאי לדבר.

קארין אלהרר: - - -

איל ינון: ולכן אני חושב שחבר הכנסת אלקין אפשר לך לדבר במשך נדמה לי שש דקות.

איל ינון: זה סביר ביחס לנושא שאנחנו מדברים עליו, שהוא בסוף נושא פרוצדורלי.

עפר שלח: איל, כתוב - - -

זאב אלקין: חבר הכנסת שלח, אתה לא בזכות דיבור.

עפר שלח: כתוב בתקנון: זמן דיבור הולם.

עפר שלח: שלוש דקות לשלושה נושאים זה נראה לך זמן דיבור הולם?

זאב אלקין: אתה לא בזכות דיבור.

עפר שלח: סיימתי.

איל ינון: זה הכול ביחס למספר החברים שנמצאים ורוצים לדבר.

קארין אלהרר: לא.

<קריאה: לא, סליחה, סליחה.

זאב אלקין: טוב, חברים, נא לא להפריע.

איל ינון: אי-אפשר לומר שהקביעה הזאת היא חריגה מסמכות.

זאב אלקין: התשובה ניתנה.

זאב אלקין: זכות הדיבור של חבר הכנסת רוזנטל.

זאב אלקין: בבקשה, שלוש דקות.

מרב מיכאלי: אדוני, רק להבין מהיועץ המשפטי: האם המשמעות היא - - -

זאב אלקין: חברת הכנסת מיכאלי, אנחנו לא בשעת שאלות ליועץ המשפטי.

מרב מיכאלי: לא, זאת שאלת הבהרה לדיון הזה.

זאב אלקין: יגיע תורך לדבר – תשאלי.

מרב מיכאלי: סליחה, אדוני, אבל זה נוגע לתשובה הספציפית.

זאב אלקין: חברת הכנסת מיכאלי, את לא בזכות דיבור, אני קורא לך לסדר פעם ראשונה.

מרב מיכאלי: אדוני, אני מבקשת בסך הכול לקבל הבהרה.

זאב אלקין: תגיע זכות דיבור, תשאלי, תקבלי הבהרה.

זאב אלקין: בבקשה, חבר הכנסת רוזנטל.

דניאל עטר: אבל אני רוצה הבהרה לנקודת הזמן הזו.

זאב אלקין: חבר הכנסת עטר, אני קורא לך לסדר פעם ראשונה.

זאב אלקין: אף אחד לא מדבר בלי לקבל רשות דיבור.

דניאל עטר: אתה יכול לקרוא לי שלוש פעמים, זה בסדר גמור.

זאב אלקין: בבקשה, חבר הכנסת רוזנטל.

מיקי רוזנטל: תודה, אדוני היושב-ראש.

מיקי רוזנטל: שמעתי את הדיון עד כה ולא הבנתי את תכלית החוק.

מיקי רוזנטל: זאת אומרת, אף אחד לא אמר פה מילה לשם מה משנים את החוק מעבר לאיזה אמירות כלליות.

זאב אלקין: זה יהיה בדיון בוועדה, כמו שהעיר כאן כבר היועץ המשפטי.

זאב אלקין: אנחנו דנים על הפן הפרוצדורלי, לא על תוכן החוק.

מיקי רוזנטל: אני בכל אופן שואל כי זאת שאלה מתבקשת:

מיקי רוזנטל: האם זה סידור עבודה לחברי הליכוד?

מיקי רוזנטל: כן.

מיקי רוזנטל: אז תגידו את זה, למה אתם מתביישים?

מיקי רוזנטל: אתם צריכים סידור עבודה כי אחרת יהיה מרד לראש הממשלה, וזה כל הסיפור.

מיקי רוזנטל: וכל היתר זה כסות ומילים ומילים ומילים, שרובן חסרות משמעות.

מיקי רוזנטל: אני לא רוצה לדבר על ההיבט החוקי והחוקתי שידידי דב חנין הזכיר רק כמה נקודות פה, אלא אני רוצה לדבר על הדרך ועל המהות.

מיקי רוזנטל: במהות יש לא מעט מעצם העובדה שזו ממשלת מעבר שמביאה את ההחלטה הזו, דרך הזלזול המוחלט שבה מבקשת הקואליציה – זה לא ממשלה עדיין, צריך לזכור – להעביר חוק יסוד בכנסת ישראל.

מיקי רוזנטל: זה פשוט ביזיון, זה פשוט מעליב, זו פגיעה בכבוד הכנסת, זו פגיעה בחברי הכנסת.

מיקי רוזנטל: ואני שואל את יושב-ראש הכנסת, שבימים האחרונים הרבה להתראיין על הכבוד של הכנסת, איך הוא ישמור עליה.

מיקי רוזנטל: ההחלטה שלו לאפשר את הדיון הזה היא פגיעה בכבוד הכנסת.

מיקי רוזנטל: לא יכולה להיות פגיעה גדולה יותר.

מיקי רוזנטל: ואני לא אדבר על הכספים, כי אחרים ידברו עליהם, ועל הבזבוזים, כי גם אחרים ידברו עליהם.

מיקי רוזנטל: אני רק רוצה לדבר על דבר אחד בזמן הקצר שניתן לי, וזה הזלזול והפגיעה בציבור שמסתכל בנו.

מיקי רוזנטל: אדוני מנהל את הדיון הזה כמו קרקס, אדוני מנהל את הדיון הזה באופן ברוטלי שדורס את כל הזכויות ואת כל המסורת של הבית המפואר הזה, ועושה בדיון הזה ככל העולה על רוחו, וזה לא לרוחנו ואנחנו אומרים את זה.

מיקי רוזנטל: והכי גרוע זה שהציבור צופה בנו, שומע את הקולות, ואומר: בשביל זה עשינו בחירות?

מיקי רוזנטל: וזה הדבר הכי חשוב שיש לממשלה הזאת להגיד: בוא נסדר סידור עבודה?

מיקי רוזנטל: אין שום תוכנית אחרת לממשלה הזאת?

מיקי רוזנטל: תתביישו.

מיקי רוזנטל: אני רוצה שתי שאלות להפנות ליועץ המשפטי לכנסת, ואני רוצה עליהן תשובה.

זאב אלקין: יש לך דקה לסיים.

מיקי רוזנטל: אני יודע, אני סופר.

מיקי רוזנטל: גם אני סופר לעצמי.

מיקי רוזנטל: אני מבקש מכבוד היועץ המשפטי לכנסת להתייחס לשתי הסוגיות הבאות: ראשית, תוקנה בעקבות המלצתך בדברי ההסבר ההיבטים הכלכליים של הצעת החוק – תודה רבה לך, אבל הכנסת סוברנית לקבל את חוות הדעת שלה עצמה.

מיקי רוזנטל: אנחנו רוצים, אנחנו דורשים שמחלקת המחקר והמידע של הכנסת תעמיד לרשות חברי הכנסת לצורך הדיון הזה עוד לפני ההצבעה חוות דעת משלה, אוטונומית, עצמאית, כמו שראוי שיהיה במדינה שיש בה הפרדת רשויות, על המשמעויות הכלכליות ועל המשמעויות של עבודת הכנסת של הוראת השעה הזאת.

מיקי רוזנטל: וזאת חובה.

מיקי רוזנטל: אסור להצביע לדעתי בלי שאנחנו מקבלים חוות דעת כזאת.

מיקי רוזנטל: זה המינימום הנדרש.

מיקי רוזנטל: למרות שאצה הדרך לסדר לכל מיני אנשים סידור עבודה, יש דברים יותר חשובים מסידור העבודה של שרי הליכוד למיניהם.

מיקי רוזנטל: זה דבר ראשון.

מיקי רוזנטל: ודבר שני, אני מבקש להתייחס לסוגיה - -

זאב אלקין: תודה רבה.

מיקי רוזנטל: עוד שני משפטים.

מיקי רוזנטל: - - לסוגיה של ה-70-61 שהועלתה פה בהוראת השעה.

מיקי רוזנטל: זה חשוב מאוד והכרחי.

מיקי רוזנטל: תודה.

זאב אלקין: תודה רבה.

זאב אלקין: אני חושב שתשובות לחלק מהשאלות שלך צריכות להינתן לא כאן אלא בדיון בוועדה, אבל נסיים את הדיון, היועץ המשפטי יתייחס למה שהוא יחליט לנכון.

זאב אלקין: בבקשה, חברת הכנסת רוזין, שלוש דקות.

מיכל רוזין: טוב, בוקר טוב לכולם – לא כל כך טוב כנראה, אנחנו מתחילים את עבודת הכנסת קצת, אפשר לומר, בפגיעה בכבוד הכנסת.

מיכל רוזין: הגלגל פה מתהפך, חברים שלנו שישבו אתנו באופוזיציה, עכשיו הם בקואליציה, ואני מברכת אותם על כך ומאחלת להם הצלחה.

מיכל רוזין: אבל זה בדיוק העניין, בדמוקרטיה פרלמנטרית היום אתה פה, מחר אתה שם.

מיכל רוזין: צעקנו את זה בשנתיים האחרונות ונמשיך לצעוק את זה כנראה גם בשנים הבאות.

מיכל רוזין: ולכן דמוקרטיה עם יציבות – אנחנו מדברים כל הזמן על יציבות שלטונית, כל הזמן על משילות, ואני כל הזמן אומרת: מה שחסר לנו זה מנהיגות.

מיכל רוזין: ויציבות שלטונית, חלק מהעניין זה שהחוקים במדינה והכללים במדינה ברורים ולא משתנים כל יומיים.

מיכל רוזין: כך צריך לדעת כל אזרח וכל איש עסקים וכל חבר כנסת מהם הכללים שעל פיהם הם פועלים.

מיכל רוזין: והעובדה שכל רגע משנים את זה, בין אם בשביל ג'ובים, כמו שאומר חברי חבר הכנסת רוזנטל, ובין אם בשביל שהממשלה הזאת תצליח איכשהו לשרוד – לא שיש לה סיכוי עם 61 חברי כנסת, ואנחנו מבטיחים למרר לכם את החיים בעניין הזה, ולא יהיו קיזוזים.

מיכל רוזין: אבל הבעיה העיקרית פה: שינוי הכללים כל רגע.

מיכל רוזין: עכשיו, אתה רוצה שלא ניכנס לעלויות הכספיות.

מיכל רוזין: בינתיים אנחנו לומדים מה העלויות הכספיות של ההשלכות אך ורק מהתקשורת.

מיכל רוזין: כך בדיוק מסתכל עלינו הציבור ואומר: הנה, הם לא מקבלים החלטות רציניות, הם לא מקבלים החלטות ענייניות, הם לומדים את הדברים מהתקשורת, מהפופוליזם.

מיכל רוזין: אנחנו רוצים להיות ענייניים, אנחנו רוצים לבדוק את הדברים.

מיכל רוזין: אנחנו רוצים גם לאשר דברים שאנחנו יודעים מה ההשלכות שלהם על תקציב המדינה.

מיכל רוזין: יש לנו אחריות, לכולנו, כלפי האזרחים והאזרחיות במדינת ישראל.

מיכל רוזין: עכשיו, כתבתם פה שיש צורך – אתה, ינון, כתבת פה שיש צורך להוכיח, לשכנע את הוועדה, כי להצעת החוק יש חשיבות או דחיפות.

מיכל רוזין: ואני אומרת שלא נאמרו פה שום טיעונים לא לדחיפות, לא לחשיבות.

מיכל רוזין: העניין הוא לא מהיר, אפשר גם להקים ממשלה עם מספר השרים כפי שקבוע היום בחוק ובהמשך אפשר לשנות.

מיכל רוזין: שום דבר לא דחוף, לא בוער.

מיכל רוזין: למה זה השבוע?

מיכל רוזין: מה קרה?

מיכל רוזין: מה הבהילות?

מיכל רוזין: אתה עושה לי סימנים, ברור לי מה הבהילות.

מיקי רוזנטל: האמון בקואליציה ובחבריה.

מיכל רוזין: אבל הבהילות והחשיבות היא לא מן העניין של משילות ויציבות במדינת ישראל.

מיכל רוזין: תהיה ממשלה של 61 בין אם יהיו 18 שרים ובין אם יהיו 22 או 30 שרים.

מיכל רוזין: תהיה ממשלה, כך הוכרז כבר לכל המדינה, כך הוכרז לנשיא המדינה.

מיכל רוזין: השאלה היא אם באמת עושים פה הליך שמבזה את כבוד הכנסת, מבזה אותנו, ובסופו של דבר ככה אנחנו נראים בפני הציבור.

מיכל רוזין: תודה.

זאב אלקין: תודה רבה.

זאב אלקין: חבר הכנסת עפר שלח, בבקשה, שלוש דקות.

עפר שלח: אני כבר אומר, היועץ המשפטי לכנסת, שאני בכמה דברים אפנה לחוות דעתך.

עפר שלח: אם תיתן אותה בסוף על הכול או סעיף סעיף, זו החלטה שלך.

עפר שלח: קודם כול, על השימוש בסעיף 98.

עפר שלח: זה בבחינת כשר אבל כל כך מסריח, שאני תוהה מהי דעתך על זה שעוד לא נפתחה הכנסת וכבר משתמשים בסעיף שהוא סעיף מאוד מאוד נדיר, ובדרך כלל לא משתמשים בו יותר מפעם אחת או פעמיים בימי חייה של כנסת כולה.

עפר שלח: נאמרה פה ההנמקה לצורך המיידי בחוק הזה או בתיקון הזה, ההנמקה היחידה שנאמרה זה שחצי שנה הממשלה מוגבלת ביכולתה לעבוד.

עפר שלח: אני לא מבין מה לזה ולתיקון הזה בכלל.

עפר שלח: כמו שאמרה חברת הכנסת רוזין, כמו שנעשה בכנסת ה-15 על-ידי אהוד ברק, אפשר להקים פה ממשלה של 18.

עפר שלח: אז לקח חודש, היה דיון בוועדת החוקה, חוק ומשפט.

עפר שלח: ודיון מאלף, אצטט היום דברים שנאמרו בו על-ידי אותם אנשים שאתמול הרימו את היד בעד התיקון המגונה הזה בממשלה.

עפר שלח: אפשר לעשות את זה, הדבר היחיד הוא כמובן – אגב, ראש הממשלה היחיד שעמד בתנאים של הגבלה של 18 שרים היה בנימין נתניהו וממשלתו בין 96' ל-99'.

עפר שלח: חבר הכנסת אלקין יודע את זה טוב כמוני.

עפר שלח: עמד בזה, אני משבח אותו על זה.

עפר שלח: זאת אומרת, אפשר שתהיה ממשלה של 18 שרים, ושום דבר בקואליציה שהיא יותר גדולה מ-61 חברי כנסת - - -

יעקב מרגי: בפחות משנתיים הצלחתם לקלקל אותו.

עפר שלח: כן, זה אנחנו, אני יודע.

יעקב מרגי: בפחות משנתיים.

זאב אלקין: חבר הכנסת מרגי, נא לא להפריע לחבר הכנסת שלח.

עפר שלח: אני רוצה בבקשה את חוות דעתו של היועץ המשפטי לכנסת על השימוש בסעיף 98.

עפר שלח: הדבר הבא הוא העובדה של החופזה של התיקון הזה.

עפר שלח: אני רוצה לצטט דברים שאמר השופט העליון אהרון ברק – אני יודע ששמו הוא לא להיט סביב השולחן הזה בכלל – אמר אפרופו תיקון לחוק יסוד שהתקבל ב-12 יום, לא בשעה וחצי: "הוראות חוק יסוד - - - מעצבות את דמותה של החברה ואת שאיפותיה.

עפר שלח: הן קובעות את מסגרותיה הפוליטיות.

עפר שלח: הן מניחות את היסוד לערכיה החברתיים.

עפר שלח: הן קובעות את שאיפותיה - - - מחויבותה ומגמותיה של החברה.

עפר שלח: הן נועדו לכוון התנהגות לתקופה ארוכה - - - מעל לכול, הם מחייבים גישה מבוססת על מרב שיקול הדעת האפשרי בכינונם של חוקי יסוד או בתיקונם.

עפר שלח: יש להצטער על החיפזון שגרם לתקלה שבפנינו, ומשוכנעים אנו כי הלקחים נלמדו".

עפר שלח: זה נאמר לפני הרבה מאוד שנים על-ידי השופט ברק, זה נדמה לי צריך לכוון את כולנו.

עפר שלח: אני רוצה לדעת מה חושב היועץ המשפטי.

זאב אלקין: עפר, זמנך - - -

עפר שלח: אשתמש במעט מזמנו של חבר הכנסת כבל מסיבה נורא פשוטה.

זאב אלקין: לא, זה כבר עבר.

עפר שלח: חבר הכנסת כבל התחייב לי בנובמבר 1977, כשהחזקתי אותו על הכתפיים, כשעמדנו אחד על אחד, שכל זמן שלו הוא זמן שלי.

זאב אלקין: אבל זה כבר נוצל על-ידי חבר הכנסת דב חנין, לצערי.

מיכל רוזין: אבל לא הוא נתן את הזמן.

עפר שלח: דב חנין לא היה נוכח במתן ההתחייבות של חבר הכנסת כבל.

זאב אלקין: מה לעשות.

מיקי רוזנטל: אתן לו את המע"מ אפס מהזמן שלי בתוספת.

מיכל רוזין: גם שלי.

מיכל רוזין: לא ניצלתי את שלוש הדקות.

זאב אלקין: חבר הכנסת שלח, זמנך הסתיים.

זאב אלקין: אלא אם כן חברת הכנסת גרמן, שצריכה לדבר אחריך, מוכנה - - -

מיכל רוזין: לא.

מיכל רוזין: לא סיימתי את שלוש הדקות, אני מעבירה לו את - - -

זאב אלקין: את מעבירה?

זאב אלקין: חצי דקה נשאר לך.

זאב אלקין: בסדר, קיבלת חצי דקה מחברת הכנסת רוזין.

עפר שלח: זו נקודה קריטית שאני רוצה שהיועץ המשפטי לכנסת ייכנס.

עפר שלח: אני מצטט מתוך חוק הכנסת לגבי סמכויותיה של הוועדה המסדרת: "עד לבחירת ועדות הכנסת רשאית הוועדה המסדרת לבחור ועדות זמניות לענייני כספים ולענייני חוץ וביטחון".

עפר שלח: האם רשאית הוועדה המסדרת להקים ועדה מיוחדת מהסוג שעליו אנחנו מדברים?

עפר שלח: מתוך מה שכתוב פה אני למד על מה שהיא איננה רשאית.

עפר שלח: אני מבקש את דעתך.

עפר שלח: והצעה אחרונה לסיום: תקימו ועדת חוקה, חוק ומשפט.

עפר שלח: יושב פה ידידי ניסן סלומינסקי, הוא מיועד להיות האיש הזה.

עפר שלח: אני כבר מודיע שאקבל את מרותו של ניסן, כמו שקיבלתי לאורך כל חיי בכנסת הזאת, אקבל אותה מהתחלה ועד הסוף.

עפר שלח: תקימו ועדה, נעשה את הדיון הזה, נעשה אותו כמו שצריך, נפסיק לבזות את הכנסת.

עפר שלח: עד כאן על זמנו של חבר הכנסת כבל, תודה רבה.

זאב אלקין: תודה רבה.

זאב אלקין: חברת הכנסת גרמן, בבקשה.

זאב אלקין: שלוש דקות.

יעל גרמן: אני רוצה להתחיל בשאלה ליועץ המשפטי, ואני מבקשת שהשאלה לא תיכלל בשלוש הדקות.

זאב אלקין: לא, הכול נכלל בשלוש דקות.

יעל גרמן: לא לא.

זאב אלקין: כן.

יעל גרמן: אדוני היועץ המשפטי, אני מפנה אליך שאלה: האם יכול להיות שבמסגרת הסמכות של היושב-ראש לקבוע את זמן הדיון הוא מונע מאתנו לשאול שאלות רלוונטיות?

יעל גרמן: הרי הוא גוזל מאתנו את הזכות לדבר כפי שאנחנו רוצים להתבטא וגם לא נותן לנו לשאול שאלות.

יעל גרמן: אז אני מבקשת לקבל תשובה עכשיו על השאלה הזו ולאחר מכן אמשיך.

איל ינון: - - -

זאב אלקין: לא לא לא, איל.

זאב אלקין: אל"ף, ענית; בי"ת, תענה על הכול ביחד.

יעל גרמן: מה זאת אומרת?

יעל גרמן: היועץ המשפטי – זכותו לענות.

זאב אלקין: חברת הכנסת גרמן, היועץ המשפטי יענה מתי שהוא יקבל זכות דיבור.

איתן כבל: אלקין, תוציא אותו, את איל.

זאב אלקין: תודה, איתן.

זאב אלקין: אחד אחד.

יעל גרמן: כדי להמשיך בדיון אני רוצה לדעת.

יעל גרמן: יש פה שאלות ענייניות.

יעל גרמן: אני רוצה לשאול שאלות, אני לא רוצה שזה יהיה על חשבון שלוש הדקות שבהן - - -

זאב אלקין: חברת הכנסת גרמן, כל זה, מה שעכשיו, זה על חשבון השלוש דקות.

יעל גרמן: אז אני מבקשת לקבל את התשובה.

זאב אלקין: תקבלי תשובה כמו כולם להרבה שאלות שנשאלו בסוף הדיון.

יעל גרמן: אז נתחיל ובסוף אשאל שאלה נוספת לגבי סדרי הדיון.

יעל גרמן: יש לי ערעור על כך.

יעל גרמן: ראשית, אני מצטרפת לחברי שאמרו: מה הבהילות?

יעל גרמן: בכנסת ה-15, כאשר אהוד ברק רצה להקים באמת ממשלה יותר רחבה, השביע קודם כול את הממשלה של ה-18 שרים ולאחר מכן הקים ועדת חוקה, חוק ומשפט, ואז בתוך חודש ימים השביעו את השאר.

יעל גרמן: איני מבינה מדוע לא ניתן היום, מחר, להשביע 18 שרים ולפעול על-פי החוק, במקום באמת לבזות את - - -

מיקי לוי: כדי שלא יהיו מורדים.

באסל גטאס: את יודעת היטב למה.

זאב אלקין: חבר הכנסת לוי, נא לא להפריע לחברת הכנסת גרמן.

זאב אלקין: אגן על זכותה לדבר.

באסל גטאס: לא יהיה לו רוב.

זאב אלקין: חבר הכנסת באסל גטאס, אל תחייב אותי, אתה כבר בשתיים.

באסל גטאס: לא, אחרי ההפסקה מתחילים מאפס.

זאב אלקין: לא לא לא.

יעל גרמן: באסל, אתם לוקחים את הזמן ממני, אז לא לגזול ממני את הזמן.

יעל גרמן: בא היועץ המשפטי לכנסת ואומר שזה יתר יציבות.

יעל גרמן: אני מצטערת מאוד, אתמול קראתי את חוות הדעת של אחד מפקידי האוצר שאומר בדיוק להיפך.

יעל גרמן: הוא אומר שככל שיש יותר שרים וככל שיש יותר חברי ממשלה יש פחות יציבות, פחות רגולציה, יותר הוצאה, יותר בזבוז.

יעל גרמן: ואני מסתכלת על מדינות ה-OECD ואני רואה שיש שם 7 חברי ממשלה, 14, 15, 17, אני לא רואה את מספר חברי הממשלה במדינות ה-OECD – ואני לא חושבת שיש אפילו אחד סביב השולחן הזה שיחשוב שבמדינות ה-OECD – כן, הן אומנם קטנות ואולי לא כל כך דמוקרטיות כמונו, ואולי כן, אבל בוודאי שהן יציבות הרבה יותר מאתנו, שאנחנו פה יושבים אחרי שנה ושמונה חודשים שהממשלה האחרונה כיהנה.

יעל גרמן: אז אני מבקשת לומר שאין שום בהילות, אין שום דבר רציני במילה הזאת של יציבות, אלא נהפוך הוא: יש כאן בזבוז, יש כאן, ממש כפי שחבר הכנסת רוזנטל אמר, ניסיון לחלק אתנן פוליטי על חשבון כספי הציבור, זה ותו לא.

יעל גרמן: ותוך כדי כך מבזים את הכנסת.

יעל גרמן: אותם חברי הכנסת, אותן סיעות שלפני שנה וחודשיים במרץ 2014 הצביעו בעד החוק, אותם חברי הכנסת יצטרכו להרים יד נגד החוק הזה.

רוברט אילטוב: לא כולם.

יעל גרמן: ואותם חברי הכנסת מבקשים מהציבור לשמור חוק?

יעל גרמן: למה שהציבור ישמור חוק, כאשר חברי הכנסת, שהם המחוקקים - - -

יעקב מרגי: יעל, זה אותו דבר כמו שאתם לא הקשבתם - - -

זאב אלקין: חבר הכנסת מרגי, אתה מפריע.

זאב אלקין: חבר הכנסת מרגי, אני קורא לך לסדר פעם ראשונה.

יעל גרמן: מרגי, אנחנו חברים.

יעקב מרגי: אבל האמת צריכה להיאמר.

זאב אלקין: בבקשה, חברת הכנסת גרמן, נא לסיים.

זאב אלקין: הוספתי לך דקה בגלל שהפריעו לך.

זאב אלקין: נא לסיים, זאת הדקה האחרונה.

מכלוף מיקי זוהר: - - - על הכנסת שלכם?

זאב אלקין: חבר הכנסת זוהר, נא לא להפריע.

מכלוף מיקי זוהר: זו התייפייפות - - -

זאב אלקין: חבר הכנסת זוהר, אני קורא לך לסדר פעם ראשונה.

יעל גרמן: בית המחוקקים של מדינת ישראל מבזה את תהליך החקיקה.

יעל גרמן: בית המחוקקים של מדינת ישראל מאלץ את חברי הכנסת לבזות את עצמם, ואחר כך נלין על כך שהציבור כולו לא נשמע לחוקים שאנחנו מחוקקים?

יעל גרמן: בושה.

זאב אלקין: תודה רבה.

זאב אלקין: הדובר הבא – חבר הכנסת אחמד טיבי.

זאב אלקין: שלוש דקות, בבקשה.

אחמד טיבי: תודה רבה, אדוני.

אחמד טיבי: האמת היא שהממשלה הקודמת הצביעה כמעט פה אחד נדמה לי על ההחלטה להגביל את מספר השרים ל-18 שרים, לרבות ראש הממשלה.

אחמד טיבי: מה נשתנה?

אחמד טיבי: מה נשתנה שההליך המבזה הזה, הדורסני, מושלך לעברנו, לעבר הכנסת, והדיון הזה מתקיים?

אחמד טיבי: כל הסיעות הקואליציוניות – כבר אנחנו יודעים מי השרים – כל הסיעות.

אחמד טיבי: חוץ מסיעה אחת, הליכוד.

אחמד טיבי: ולכן אני דורש בשם חברי לדעת מי מהווה בעיה, באופן שמי.

אחמד טיבי: האם מדובר בהגדלת התיקים בגללך באופן אישי למשל?

עפר שלח: זאת הצעה אנטי-שמית, אחמד.

אחמד טיבי: בגלל מירי רגב?

מיקי רוזנטל: אתה אנטי-שמי.

אחמד טיבי: דני דנון?

זאב אלקין: נא לא להפריע לחבר הכנסת טיבי, הוא בזכות דיבור.

אחמד טיבי: אולי דני דנון?

אחמד טיבי: אנחנו רוצים לדעת כמה עולה כל התהליך כדי לחלק, לדעת כמה כל אחד שווה.

אחמד טיבי: כי אורי מקלב שווה 20,000,000, אני יודע.

מאיר פרוש: והוא אפילו לא שר.

אחמד טיבי: אתה שווה גם 20,000,000.

אחמד טיבי: אייכלר שווה 20,000,000.

יעל גרמן: כל אחד.

אחמד טיבי: כמה שווה דני דנון?

אחמד טיבי: כמה אתה שווה?

אחמד טיבי: הציבור רוצה לדעת.

עפר שלח: הציבור משלם, הוא רוצה לדעת.

אחמד טיבי: ברור, זה מהקופה הציבורית.

יעקב מרגי: בקדנציה הקודמת זה היה חינם.

יעקב מרגי: עפר שלח, זה היה חינם בקדנציה הקודמת.

זאב אלקין: חבר הכנסת מרגי.

עפר שלח: כן, מרגי, עפר שלח היה חינם.

זאב אלקין: חבר הכנסת מרגי, אני קורא לך לסדר פעם שנייה.

יעקב מרגי: תסתכלו במראה.

יעקב מרגי: תתביישו לכם.

זאב אלקין: חבר הכנסת מרגי, אני קורא לך לסדר פעם שנייה.

מיקי לוי: אפס כספים קואליציוניים, אפס.

עפר שלח: אני יודע שהקונספט זר לך, מרגי, אבל זה היה אפס.

דוד ביטן: דחיתם את זה לכנסת ה-20 - - -

זאב אלקין: כרגע חבר הכנסת טיבי בזכות דיבור.

דוד ביטן: למה דחיתם את זה?

זאב אלקין: חבר הכנסת ביטן, נא לא להפריע.

מיכל רוזין: כי זה החוק.

זאב אלקין: חבר הכנסת טיבי, תמשיך.

דוד ביטן: אבל יכלו לחוקק את זה - - -

זאב אלקין: חבר הכנסת ביטן, לא להפריע.

מיכל רוזין: כדאי שתלמד את החוק.

מיכל רוזין: אי-אפשר להחיל אחורה, רק קדימה.

זאב אלקין: כרגע חבר הכנסת טיבי בזכות דיבור.

זאב אלקין: תמשיך, בבקשה.

אחמד טיבי: תודה רבה, אדוני.

אחמד טיבי: אגב, שלא יישמע בדברי שהזכרתי את השמות אורי מקלב ואייכלר, שאני מסכים עם האמירה ההיסטורית או משחזר את האמירה ההיסטורית - - -

<קריאה: חבר הכנסת פרוש - - -

אחמד טיבי: פרוש, אני מתנצל שלא הזכרתי את שמך, כי זה יצוטט ברדיו.

עפר שלח: פרוש נעלב שזה רק 20,000,000.

זאב אלקין: חבר הכנסת טיבי, זמנך תם.

זאב אלקין: הפריעו לך, אני מוסיף לך דקה, אבל יש לך דקה אחרונה.

מרב מיכאלי: בכנסת הזו אפשר להגיד: החרדים נוהרים בהמוניהם.

אחמד טיבי: כאילו אני משחזר את האמרה: סחטנות של החרדים.

אחמד טיבי: בקואליציה הזאת, מי שזוכה בתואר הזה, אין ספק ובצדק: נפתלי בנט והבית היהודי.

אחמד טיבי: אחלה סחטנים שבעולם.

אחמד טיבי: הנקודה השנייה זה ועדה מסדרת.

אחמד טיבי: אני הרבה שנים בכנסת, מעולם לא דנה ועדה מסדרת ולא הקימה ועדה מיוחדת כדי לשנות חוק יסוד.

אחמד טיבי: מחכים, מקימים את ועדת החוקה, אני חושב שאתה המועמד.

אחמד טיבי: תקימו ועדה, אני מבטיח לך לשכנע את סתיו שפיר לא להצטרף לוועדה.

אחמד טיבי: זה מה שצריך לעשות, אדוני.

אחמד טיבי: תודה, סיימתי.

מיקי רוזנטל: הוא הגיע בגללה מקום רביעי, מה קרה לך.

זאב אלקין: תודה רבה, חבר הכנסת טיבי.

זאב אלקין: חבר הכנסת מיקי לוי, שלוש דקות.

מיקי לוי: האמת, אדוני היושב-ראש, באמת נשגב מבינתי להבין מדוע אצה רצה לכם הדרך.

מיקי לוי: לאן אתם רצים?

מיקי לוי: ממה אתם חוששים?

מיקי לוי: ממה חושש ראש הממשלה?

מיקי רוזנטל: יש להם חמישה - - -

מיקי לוי: מה הוא חושש, ראש הממשלה?

זאב אלקין: חבר הכנסת רוזנטל, נא לא להפריע.

מיקי לוי: אני לא מבין אתכם, אתם חוששים בדרך אל הג'ובים?

מיקי לוי: הרי לא הורכבה ממשלה.

מיקי לוי: אולי הורכב איזשהו שלד קואליציוני שיש לו אינטרסים כאלה או אחרים לג'ובים כאלה או אחרים.

מיקי לוי: ראה זה פלא, כולם יודעים מה התפקידים חוץ מכם.

מיקי לוי: אתם המסכנים, אנשי הליכוד, בכל הרכב הקואליציה.

מיקי לוי: כל אחד יודע מה הג'ובים שלו חוץ מכם.

מיקי לוי: וזה באמת חבל.

מיקי לוי: תשאלו את עצמכם מי ייזרק אחר כך מעבר לגדר, מעבר לקונטיינר.

מיקי לוי: עכשיו, זו ממשלת מעבר.

מיקי לוי: היועץ המשפטי לממשלה, למיטב זכרוני, אדוני היועץ המשפטי של הכנסת, לא אישר למנות בעלי תפקידים קודמים.

מיקי לוי: למה?

מיקי לוי: מכיוון שזו ממשלת מעבר.

מיקי לוי: לא אישר לשר לביטחון הפנים למנות מפכ"ל חדש.

מיקי לוי: זוהי ממשלת מעבר ולא ראוי שממשלת מעבר - -

רוברט אילטוב: למרות שהוא מינה רמטכ"ל.

מיקי לוי: - - לא ראוי שממשלת מעבר תמנה בעלי תפקידים.

רוברט אילטוב: למרות שהוא מינה רמטכ"ל.

רוברט אילטוב: מעניין למה.

זאב אלקין: חבר הכנסת אילטוב, נא לא להפריע לחבר הכנסת לוי.

רוברט אילטוב: שאלת הבהרה פשוט.

מיקי לוי: על אחת כמה וכמה את הבקשה הזו לשנות את החוק הזה.

מיקי לוי: חברים, השינוי המוצג לפנינו פרץ את כל הסכרים, מהותו היא שחוזרים למינויים שרים וסגני שרים ללא הכרה, ללא הגבלה.

מיקי לוי: זה המהות של החוק, תבדקו למה הם מבקשים את השינוי הזה.

מיקי לוי: ויותר מכך, שרים ללא תיק.

מיקי לוי: יש לו אוטו, יש לו נהג, יש לו לשכה, יש לו מזכירות, יש לו תקציב נסיעות לחוץ לארץ.

מיקי לוי: רק מה אין לו? עבודה, אין לו עבודה.

מכלוף מיקי זוהר: בקמפיין זה לא כל כך עבד לכם, אתה יודע.

מכלוף מיקי זוהר: זה השאיר אתכם על 11 מנדטים.

זאב אלקין: נא לא להפריע לחבר הכנסת לוי.

מיקי לוי: ניסן מפריע לך, רשמתי אותך.

זאב אלקין: חבר הכנסת סלומינסקי, אל תפריע.

מיקי לוי: ניסן, אוציא אותך.

זאב אלקין: אל תפריע.

זאב אלקין: כולם פה מגבים אותך, כל כך רוצים לראות אותך יושב-ראש הוועדה שתטפל בחוק.

מיקי לוי: לחלקם יש תיק.

<קריאה: לחלקם יש מקרר באוטו.

מיקי לוי: הפרוצדורה מכשירה את הדרך להכשרת השרץ, רבותי.

מיקי לוי: כאן מבקשים על השולחן הזה לשנות פרוצדורה, לשנות חוק יסוד כדי להכשיר את השרץ.

מיקי לוי: תמנו 18 שרים, ולאחר מכן תביאו את זה לבית ותוסיפו כמה שאתם רוצים.

מיקי רוזנטל: ואיך הם יסמכו שהם יצביעו?

מיקי לוי: אה, זה עניין אחר.

מיכל רוזין: בואו נאשר את אלקין כשר והכול יהיה בסדר.

מיכל רוזין: בואו עכשיו.

מיכל רוזין: מי בעד?

מיקי לוי: לא, אבל היושב-ראש ידיד ותיק שלי, אני דואג לעתידו הפוליטי, בגלל זה אני פונה אליו.

מיכל רוזין: אז בואו נאשר אותו עכשיו.

זאב אלקין: תודה רבה, חבר הכנסת לוי.

מיקי לוי: לא, אדוני, הפריעו לי, אני מבקש עוד דקה.

זאב אלקין: זה חבריך לשורות האופוזיציה.

מיקי לוי: לא, ניסן הוא לא אופוזיציה, הוא קואליציה.

<קריאה: ניסן הפריע?

ניסן סלומינסקי: לא הפרעתי.

מיקי לוי: אני נורא מצטער, תן לי עוד דקה.

זאב אלקין: חצי דקה.

זאב אלקין: בבקשה, נא לסיים.

מיקי לוי: חצי דקה.

מיקי לוי: כל המהלך הזה אינו חוקתי.

מיקי לוי: תוך שנה – שנה, חברים – מביאים לשינוי חוק יסוד.

מיקי לוי: ותסתכלו באיזה מעמד.

מיקי לוי: זה לירוק לחברי הכנסת ולבית הזה בפרצוף.

מיקי לוי: שינוי חוק יסוד מהותי – זה לא קורה כל יום.

מיקי לוי: כדאי שכולנו – כולנו – נסתכל על עצמנו בראי ונשאל: האם זו הדרך?

מיקי לוי: התשובה היא בוודאי ובוודאי שלא.

מיקי לוי: ולך, אדוני היועץ המשפטי, האם נראה לך שעל שלושה נושאים, על כל נושא, זה מהותי וערכי לנאום דקה?

יעל גרמן: בלי זכות שאלה.

מיקי לוי: או שלוש דקות על שלושה נושאים כל כך כבדים?

מיקי לוי: מזה אני מבקש ממך תשובה.

זאב אלקין: תודה רבה.

זאב אלקין: חברת הכנסת מרב מיכאלי, את בזכות דיבור, שלוש דקות, בבקשה.

מרב מיכאלי: תודה רבה, אדוני.

מרב מיכאלי: קודם כול, תרשה לי להביע באופן אישי צער על מצב הרוח הקרבי שהגעת אתו בפתיחת הכנסת הזאת, והעוינות שאתה - - -

זאב אלקין: אני מגייס לעצמי רוב פה אחד בכנסת, חוצה קואליציה ואופוזיציה למינוי.

מרב מיכאלי: אדוני, אני ברשות דיבור, אתה מפריע לי.

מרב מיכאלי: אדוני, אני ברשות דיבור.

מרב מיכאלי: תודה.

מרב מיכאלי: אני רוצה להתייחס בבקשה, אדוני היועץ המשפטי, לדברים שאמרת:

מרב מיכאלי: אנחנו בסך הכול מדברים על פרוצדורות, ולכן כאילו לא צריך יותר משלוש דקות לדיבור.

מרב מיכאלי: אני רוצה להפנות את תשומת לב אדוני שהפרוצדורות יוצרות את המהות.

מרב מיכאלי: מה שקורה כאן, מה שעושה כאן הממשלה, מה שעושה כאן ראש הממשלה, שפותח את הממשלה הרביעית שלו בצפצוף ארוך וגס על הציבור ועל הכנסת באופן באמת בוטה, ברמיסה ממש מבהילה.

מרב מיכאלי: מה שהוא עושה זה דרך פרוצדורות, כאילו סדרי דיון, דבר שלדעתי לא נעשה מעולם.

מרב מיכאלי: עוד לא התכנסה הכנסת וכבר מפעילים את סעיף 98 שנועד לימי דין גדולים.

מרב מיכאלי: כבר מפעילים את סעיף 98 ומביאים לנו פרוצדורות שיוצרות בפועל השתקה של הכנסת, לא פחות מזה.

מרב מיכאלי: והנה כבר בדיון הראשון, אדוני, שלושה סעיפים, שלוש דקות לכל אחד – דבר מופרך, ממש מופרך מעיקרו.

מרב מיכאלי: אז קודם כול, אדוני היועץ המשפטי, אני מבקשת לקבל ממך הבהרה, שאם וכאשר נגיע לדיון, אם בוועדה מיוחדת או בוועדת החוקה או כל ועדה שתוקם לדיון בתיקון עצמו, לא תהיה הגבלת זמן על כל אחד ואחת מחברי הכנסת, שירצו לדבר לגופו של עניין, לגופו של התיקון, ולהבהיר את כל הסכנות ואת כל הבעיות שרואות ורואים בתיקון הזה.

מרב מיכאלי: שלא תחזור על עצמה ההפגנה המאוד בעייתית, סליחה, אדוני היושב-ראש, שעשית כאן בדיון הזה.

מרב מיכאלי: עכשיו, אני רוצה לדבר על הפרוצדורות עצמן, שיוצרות כאמור השתקה, שמרדדות את הדמוקרטיה הישראלית, ויוצרות סכנה כאן לשלטון החוק.

מרב מיכאלי: שלטון חוק, חברות וחברים, יכול לשרת לא רק דמוקרטיות, הוא יכול לשרת, בהצלחה רבה, משטרים שאינם דמוקרטיים בעליל.

מרב מיכאלי: ואני לא רוצה לראות שזה דבר שקורה לנו.

מרב מיכאלי: הדבר שנעשה כאן, אפשר לראות בסדרי הדיון שנמסרו לנו, אחד אחרי השני: הגבלה על הצבעות שמיות, הגבלה על זמן הדיון.

מרב מיכאלי: אבל אחד הדברים הקשים ביותר שאדוני מציע, ואני מאוד מקווה שהוועדה הזאת לא תקבל אותו, וזה הצבעה על ההסתייגויות בקבוצות קבוצות.

מרב מיכאלי: לא ייתכן שהמליאה לא תשמע כל הסתייגות ולא תצביע על כל הסתייגות.

מרב מיכאלי: יתרה מזאת, לא ייתכן שבפרוטוקול של המליאה לא תירשם כל הסתייגות שתעלה כל סיעה, שיעלה כל חבר או חברת כנסת לתיקון בחוק.

מרב מיכאלי: אני רוצה להגיד, אדוני, שמדובר בתיקון שראש הממשלה הזה עצמו העביר אך לפני שנה.

מרב מיכאלי: ראש הממשלה מבזה לא רק את הכנסת ולא רק את הציבור הישראלי אלא מבזה את עצמו.

מרב מיכאלי: עכשיו, זכותו של ראש הממשלה כמובן לבזות את עצמו, אלוהים יודעת שהוא עושה את זה די טוב פעמים רבות מאוד, אבל אני רוצה להגיד שלא רק זאת שמדובר בראש ממשלה של ממשלת מעבר, שהזכות שלה לעשות את התיקון הזה מוטלת בספק ומפוקפקת מבחינה חוקתית ומבחינה מהותית וציבורית, לא זאת אלא זאת, ראש הממשלה הוא כרגע שר של חצי מהתיקים בממשלה: הוא מחזיק בתיק האוצר, בתיק הבריאות, בתיק הרווחה - - - בתיק החוץ.

זאב אלקין: תודה רבה, חברת הכנסת מיכאלי, זמנך הסתיים.

זאב אלקין: משפט סיום.

מרב מיכאלי: לא מתקבל על הדעת בשום אופן שראש ממשלה שמחזיק בחצי מהתיקים בממשלה יכול שממשלתו תביא תיקון לחוק יסוד בכנסת הזאת.

זאב אלקין: תודה רבה.

זאב אלקין: חבר הכנסת יואל חסון, בבקשה, שלוש דקות.

יואל חסון: תודה רבה, אדוני היושב-ראש.

יואל חסון: אני באמת לא רוצה לחזור, הזמן קצר ואני לא רוצה לחזור על דבריהם של חברי - - -

איתן כבל: קח את הזמן שלך.

יואל חסון: במקרה של אלקין אני לא בטוח שזה עובד.

יואל חסון: אבל אני רוצה לומר דבר אחד אליך, חבר הכנסת אלקין.

יואל חסון: תעשה טובה גדולה לכנסת, לך לממשלה, קח את התיק הכי עסוק שיכול להיות.

יואל חסון: תעסוק בענייני משרדך, תעסוק בענייני הממשלה, תשאיר את הכנסת שתהיה הרבה יותר חופשית ודמוקרטית בלעדיך.

זאב אלקין: אתה מתחייב להצביע בעד המינוי שלי, אני מבין.

מיקי רוזנטל: אנחנו מוכנים להצביע עכשיו כולם - - -

מיקי לוי: חבר הכנסת חסון, הייתם יחד בקדימה.

מיקי רוזנטל: הצענו לך מקודם.

מיקי רוזנטל: אנחנו מוכנים להצביע בעדך.

מיקי רוזנטל: ותעיפו את החוק המטופש הזה, יאללה.

עפר שלח: יואל, התיק הכי עסוק בממשלה זה השר המקשר לכנסת.

עפר שלח: זה מה שהולך להיות.

יואל חסון: בסדר.

יואל חסון: אבל אני משער שזה מה שהוא יהיה.

יואל חסון: אבל הוא יהיה גם אולי שר קליטה או שר אחר, ואנחנו רוצים לקלוט פה יהודים ורוצים עלייה גדולה.

יואל חסון: אז תהיה עסוק בענייני משרדך, כי באמת, אדוני, אתה קדנציה רביעית בכנסת, נכנסת ב-2006 יחד אתי, ולא הייתה לך הפסקה של שנתיים, ולמדת יפה מאוד את דרך עבודת הכנסת והפרלמנט.

יואל חסון: אבל לא רק שלמדת אלא גם הרסת וכתשת.

יואל חסון: ואתה משתמש בכל סעיף שאתה גם מייצר ומביא אותו לעולם, ואתה פוגע פגיעה אנושה בדמוקרטיה.

יואל חסון: אבל ההבדל מהקדנציות הקודמות, אדוני היושב-ראש, ואני אומר את זה לחברי חברי הקואליציה, שאין לכם באמת ממשלה – 61 זאת לא ממשלה.

יואל חסון: עכשיו, אני יודע מה תעשו.

יואל חסון: אתם תחפשו עריקים ותנסו לפרק ותנסו להגדיל, ואתם כל הזמן תזרקו ספינים שהנה אוטוטו אנחנו נכנסים לממשלה ויוצאים מהממשלה, ומדברים עם זה ומדברים עם אחר.

יואל חסון: אבל בשורה התחתונה, אדוני, היום יהיה לך קל, אתה תעביר את זה, כי אתם מלאי מוטיבציה להיות שרים, מלאי מוטיבציה אוטוטו להיכנס למשרדים.

יואל חסון: אבל עוד מעט תהיה פה עבודה יום-יומית בוועדות, יהיו כאן ועדות שצריך להכריע בהן, תהיה פה ועדת כנסת שתצטרך להתמודד אתנו, ויהיו פה מליאות ויהיו הצעות חוק.

יואל חסון: בסופו של דבר ממשלה של 61 היא לא ממשלה.

יואל חסון: היא לא קיימת באמת, היא לא מתפקדת, היא בוודאי לא מחוללת שום שינוי, את זה אני אומר לחברי בקואליציה.

יואל חסון: לכן, אדוני, מצוין, תמשיך בכוחנות הזאת.

יואל חסון: אבל לך תעשה את זה בממשלה, וגם נראה אותך איך אתה עושה את זה בממשלה.

יואל חסון: ראינו מה אתה עושה בכנסת, נראה מה תעשה בממשלה.

זאב אלקין: תודה רבה, חבר הכנסת חסון.

זאב אלקין: חברת הכנסת קארין אלהרר, שלוש דקות.

קארין אלהרר: אני חייבת לומר שהסיפור שמתרחש כאן עוד יסופר רבות ויילמד בבתי-הספר למשפטים.

קארין אלהרר: כשאני התחלתי לימודי משפטים בשנה א', השיעור הראשון שלי היה משפט חוקתי.

קארין אלהרר: וכל הסטודנטים למשפטים מתייחסים ביראת כבוד, בחרדת קודש, במיוחד ובמיוחד כשמדברים בחוקי יסוד של מדינת ישראל.

קארין אלהרר: ואני חושבת שזה ממש חבל שנאבד את אמון הציבור בגלל חוק יסוד שבאמת אין לו מקום ואין לו צורך, לא בשעה הזאת, אם בכלל.

קארין אלהרר: אני רוצה להתחיל בזה שפסיקת בית-המשפט העליון שפסקה כנגד החלטות של ממשלות מעבר הייתה בדיוק בעניין של אתננים פוליטיים, ג'ובים וסידורים, שהוא הוא, זה העניין שאנחנו מדברים עליו היום.

קארין אלהרר: ולכן אני חושבת שטוב יהיה אם היועץ המשפטי לכנסת, שבוודאי מכיר את פסיקת בית-המשפט העליון, יעשה אולי חשיבה מחדש בעניין הזה.

קארין אלהרר: הפרוצדורה כאן היה המהות.

קארין אלהרר: אנחנו לא יכולים ללכת לדון בפרוצדורה של על איזה הסתייגויות ידברו עליהן, איזה לא, על מה יצביעו, באיזה סדר, בלי שאנחנו בכלל מבינים מה אנחנו עושים כאן.

קארין אלהרר: בואו נראה את המציאות.

קארין אלהרר: אנחנו משנים חוק יסוד.

קארין אלהרר: זה אולי נראה משהו פעוט בחדר הזה אבל הוא לא פעוט בכלל.

קארין אלהרר: עכשיו, אדוני, אני גם רוצה לשאול שאלה.

קארין אלהרר: אחרי שהוכרזה הפגרה, במהלך הדיונים, התקבלה החלטה מאוד חשובה.

קארין אלהרר: ראש ממשלת ישראל בנימין נתניהו נתן צ'ק 100,000,000 שקלים לקצבאות הנכים.

קארין אלהרר: עכשיו, הייתה בעיה: לא היו ועדות.

קארין אלהרר: לא הייתה שום ועדה שיכלה לחלק את הכסף ולהעביר את התקנות האלה.

קארין אלהרר: אתם יודעים מה מעניין?

קארין אלהרר: שלא הוקמה ועדה מיוחדת כדי להעביר את התיקונים האלה – לא, זה לא היה חשוב.

קארין אלהרר: הציבור לא חשוב.

קארין אלהרר: זו התשובה שלכם.

קארין אלהרר: ואני אומרת שהציבור הוא חשוב, ואנחנו נהיה כאן, ואנחנו נשמיע את קולם.

קארין אלהרר: ואני חושבת שטוב יהיה אם תחשבו שוב על ההצעה שלכם.

קארין אלהרר: דבר נוסף שאני רוצה, אדוני, ובזה אסיים, סתם עניין אותו, לפי ההצעה של אדוני, בסעיף ד', קבעת שבהתאם לסעיף 36 לתקנון, אתה מבקש להגביל את ההצבעות ללא יותר מארבע הצבעות.

קארין אלהרר: פשוט קראתי בעיון רב את סעיף 36 לעניין ההצבעות השמיות, ולא ראיתי סמכות כזאת בתקנון.

קארין אלהרר: אם אדוני היועץ המשפטי לכנסת יפנה את תשומת לבי מהיכן נבנית אותה סמכות, מאוד אודה לך.

קארין אלהרר: תודה.

זאב אלקין: תקבלי תשובה מרוכזת לזה על-ידי היועץ המשפטי.

זאב אלקין: אני רוצה רק להזכירך שסעיף כזה בדיוק היה כשהחוק הזה עבר.

זאב אלקין: רק אז תמכתם בזה בוועדת הכנסת, כי הייתם בעד החוק, אבל בסדר.

קארין אלהרר: בכל זאת אשמח לקבל תשובה.

זאב אלקין: אבל בוודאי תקבלי תשובה.

קארין אלהרר: תודה.

זאב אלקין: חברת הכנסת מיכל בירן, בבקשה, שלוש דקות.

מיכל בירן: תודה רבה על זכות הדיבור.

מיכל בירן: אני מאוד מעריכה את יכולת ההכלה של הדיון הדמוקרטי הזה.

ג'מאל זחאלקה: זה בציניות את אומרת, לא?

ג'מאל זחאלקה: כי בפרוטוקול - - -

מיכל בירן: אתה צודק.

<קריאה: היה צריך כתוביות.

מיכל בירן: כתוביות לפרוטוקול.

מיכל בירן: אני מניחה שזה יעבור לי בעוד יום-יומיים, אבל בינתיים אני בטח לא היחידה שמרגישה איזו אי נוחות מסוימת עם החלוקה הזאת, לראות את יש עתיד יושבים פה לצדנו בדיונים האלה, שאך לפני רגע שמענו – לא בהקשר הזה, בהקשר הזה הייתם מאוד עקביים – דיונים הפוכים.

מיכל בירן: וגם לצערי חברים שישבו אתנו באופוזיציה ויושבים עכשיו וממלאים את פיהם מים, למרות שהם יודעים שמה שקורה כאן הוא לא בסדר.

מיכל בירן: מיכל רוזין קצת התייחסה לזה, ואני חושבת שאני מסכימה: אחד הדברים הכי חשובים זה להבין שאנחנו זמניים, ולמעשה אנחנו שישובים פה הכי זמניים.

מיכל בירן: הסדרנים כנראה יישארו הרבה הרבה אחרינו, וכנראה גם העובדים של הבניין.

מיכל בירן: 40 ח"כים התחלפו בכנסת הזאת, וכנראה שזה מה שיהיה גם בכנסת הבאה.

מיכל בירן: ובסופו של דבר אפילו דברי חקיקה לא כל כך משנים, כי יש כפתור נורא קטן, עושים delete פשוט על כל מיני דברים שקרו אחרי שהם מתעסקים בהם חודשים ומוחקים אותם.

מיכל בירן: ובסוף הדבר שאתה נשאר אתו זה איזה בן-אדם אתה ומי אתה ואיפה ישבת ושתקת כשדברים שלא היו צריכים להיעשות נעשו.

מיכל בירן: ואני מקווה מאוד לחלק מחברי הכנסת שנראים לי אנשים איכותיים ביותר שיושבים סביב השולחן, מקווה שתגדלו עמוד שדרה כמו שהיו מעטים בקואליציה הקודמת שכן עמדו על שלהם והצליחו לפעמים לעצור דברים מאוד חמורים שקרו.

מיכל בירן: עכשיו, צריך לקרוא לילד בשמו: אנחנו יושבים כאן כי נתניהו שוב לא מצליח למשול.

מיכל בירן: בפעם הקודמת היה טיעון שזה היה בגלל שהליכוד – היו רק 19 מנדטים, זה ירד אפילו ל-18 בסוף הממשלה, חלקם של הליכוד.

מיכל בירן: איך אפשר למשול עם כל כך מעט ח"כים של הליכוד?

מיכל בירן: עכשיו מה הוא יגיד?

מיכל בירן: לא, איך אני יכול למשול כשהם 30, אני לא יכול לשלוט בהם ולהגיד להם מה לעשות.

מיכל בירן: זאת אומרת, כמה תירוצים עוד יהיו?

מיכל בירן: ממשלה של 61, אתם יודעים מה זה אומר.

מיכל בירן: זה אומר עוצר יציאות בשבילכם, חברים.

מיכל בירן: כי אנחנו לא יודעים, אנחנו נהיה פה.

מיכל בירן: למעשה זאת הדרך היחידה שבה אנחנו יכולים לבצע את תפקידנו.

מיכל בירן: אז אנחנו כאן.

זאב אלקין: מיכל, זה נאום מצוין שהכותרת שלו: תיקחו גם אותנו לקואליציה.

זאב אלקין: אני מתחיל להשתכנע.

יואל חסון: אתה נורא רוצה שזה יקרה.

יואל חסון: אני לא יודע איפה הבנת את זה.

מיכל בירן: אין ספק.

מיכל בירן: אבל אנחנו מחויבים לציבור ששלח אותנו, וזה את מי שנכשל שוב ושוב ושוב – לשלוח הביתה.

מיכל בירן: נהיה עוד פה ימים ולילות כדי להגיד את זה מעל כל במה שתתאפשר לנו.

מיכל בירן: והמינימום של המינימום של המינימום הוא לתת את הבמה הזאת.

מיכל בירן: אלקין, שתדע לך, שאני מעבירה את הסרטון שלך "אלקין סטייל" בפתיחה של כל מיני מפגשים, כי אני חושבת שאתה היחיד שאמרת את האמת לאמיתה על כוונותיך וכוונותיו של הליכוד לגבי מדינת ישראל, מהמתקפה על בית-המשפט.

מיכל בירן: היה שם את החלק האלמותי שבו דמותו של אחמד טיבי צועקת: זה גזענות, אבל זה בהפוך על הפוך כאילו משרת אותך, ומשרת אותך בפריימריז כשמאשימים אותך בהאשמות האלה.

מיכל בירן: והמינימום של המינימום של המינימום הוא לדאוג לפחות להליך התקין ולהליך הדמוקרטי.

מיכל בירן: לא שהוא מספיק, לא שהוא מספיק בשביל למנוע דברים חמורים שקורים, אבל זה המינימום של המינימום של המינימום.

מיכל בירן: ולסיום, אני מניחה שאנחנו הולכים להתחרות על שיא גינס ברפובליקת בננות.

מיכל בירן: אני מניחה שיהיו פה רגעים מביכים.

זאב אלקין: תודה רבה.

מיכל בירן: אני רק רוצה להשלים את המשפט.

מיכל בירן: אני מניחה שחסר לכם, יש באמת חברים בליכוד שלא מרוצים, ואולי חסרים עוד שרים ללא תיק: חשבתי אולי השר לבורקסים ולכיבוד קל – זה דבר חשוב שאף אחד לא מתעסק בו בבניין.

זאב אלקין: תודה רבה.

מיכל בירן: מה עם השר לתפירת תיקים או למינוי מקורבים?

מיכל בירן: זה נושאים שצריך להתעמק בהם.

זאב אלקין: חברת הכנסת בירן, תודה רבה.

זאב אלקין: חבר הכנסת ג'מאל זחאלקה, שלוש דקות, בבקשה.

ג'מאל זחאלקה: כבוד היושב-ראש, לא ככה משנים חוק יסוד.

ג'מאל זחאלקה: כל סעיף בחוק יסוד הוא לפחות סעיף כבד, אמור להיות כבד, שמצריך דיון.

ג'מאל זחאלקה: כאן מצאתם דרך לשנות חקיקה בלי להביא מומחים, בלי לערוך דיון מעמיק, בלי לשמוע את דעתה של האקדמיה, בלי לשמוע את דעתם של משפטנים, של מומחים לממשל.

מיקי לוי: חוק יסוד, לא סתם.

ג'מאל זחאלקה: כן, לכן אני אומר.

ג'מאל זחאלקה: אז חקיקה חפוזה, החיפזון מן השטן.

ג'מאל זחאלקה: עכשיו החיפזון הוא מנתניהו.

ג'מאל זחאלקה: ולא טענתי שהוא שטן – הוא לא שטן.

יעקב מרגי: טוב שהבהרת.

יעקב מרגי: חשבתי ש - - -

ג'מאל זחאלקה: לא חשבתי.

ג'מאל זחאלקה: לא, השטן הוא הרוע ללא מניע.

ג'מאל זחאלקה: לנתניהו יש מניע: תאוות השלטון.

ג'מאל זחאלקה: ולכן, ולו רק מן הטעם הזה, צריך לפסול את החוק הזה, צריך לערוך דיון רציני, ללכת על-פי החוק הקודם ולערוך דיון רציני, לקבוע סוף-סוף את גודלה של הממשלה.

ג'מאל זחאלקה: לא שהממשלה מתרחבת ומצטמצמת על-פי שיקולים קואליציוניים של כל פעם.

ג'מאל זחאלקה: אז או שיקבעו שזה באמת כמו אקורדיון או שיקבעו מספר קבוע.

ג'מאל זחאלקה: לא יכול להיות שכל פעם ממציאים כללי משחק אחרים.

ג'מאל זחאלקה: לא יכול להיות, כמו שכל פעם, וזה יבוא, מתחילים להעביר סמכויות ממשרד למשרד.

ג'מאל זחאלקה: והאזרח לא יודע איפה נופל מינהל מקרקעי ישראל – פעם בכלכלה, פעם בכספים, פעם במשרד ראש הממשלה.

מירב בן ארי: דווקא את מינהל מקרקעי ישראל כולם יודעים.

ג'מאל זחאלקה: לא, משנים כל פעם באיזה משרד.

זאב אלקין: נא לא להפריע לחבר הכנסת זחאלקה.

זאב אלקין: משפטים אחרונים.

ג'מאל זחאלקה: ועכשיו נוצרים משרדים חדשים, מעבירים סמכויות ממשרד למשרד.

ג'מאל זחאלקה: זה יוצר חוסר רצינות בטיפול באזרחים, ואני חושב שזה דבר רע.

ג'מאל זחאלקה: יש לי שיקול פוליטי כבד מאוד להתנגד להרחבת הממשלה, כי אני רואה שכל המועמדים, ועכשיו מעבר לפרוצדורות, למהות הפוליטית של העניין, אני רואה שרוצים למנות עוד שרים קיצוניים.

זאב אלקין: תודה.

ג'מאל זחאלקה: שמתנגדים לשלום, מתנגדים לדמוקרטיה, תומכים באפליה, עם תפיסות פשיסטיות, גזעניות.

ג'מאל זחאלקה: ואני חושב שצריך להצביע, ולו מן הטעם הזה, נגד כל פרוצדורה, כל דלת שתיפתח בפניהם להכניסם לממשלה.

זאב אלקין: תודה רבה, חבר הכנסת זחאלקה.

זאב אלקין: חבר הכנסת אילטוב, בבקשה, שלוש דקות.

רוברט אילטוב: קודם כול, ברמת העיקרון, אני מבין את כל סיעות הקואליציה חוץ מיהדות התורה.

רוברט אילטוב: הם אפילו לא רוצים להיות שר, אז אני לא מבין למה הם נלחמים על הרחבה כמותית של כמות השרים בממשלה.

רוברט אילטוב: אבל לנושא אולי יותר מהותי וחשוב, הצעת החוק הקודמת בממשלה הקודמת שקיימת היום, ובעצם בפועל היא החוק והיא ההרכב הממשלתי שצריך להיות כרגע.

רוברט אילטוב: ועדיין אין את הממשלה, למרות שהודיעו שיש ממשלה, ובעצם הייתה צריכה להיכנס למתכונת החוקית הזאת.

רוברט אילטוב: הממשלה בעצם אומרת דבר מאוד פשוט.

רוברט אילטוב: החוק הקודם היה בממשלת נתניהו, נתמך על-ידי ראש הממשלה, ובעצם המשמעות של הדבר היא שחוק שמחוקק בממשלת נתניהו לא שווה את הנייר שעליו הוא כתוב.

רוברט אילטוב: חוק שאפילו ברגע שנכנס לתוקף יוצא מתוקף.

רוברט אילטוב: כלומר, עוד פעם, ברמה המשפטית לדעתי הוא לא יצא מתוקף, והממשלה הייתה צריכה לקום עם 18 שרים, ואין ממשלה.

רוברט אילטוב: נושא נוסף:

רוברט אילטוב: ברגע שראש הממשלה התקשר לנשיא בזמן הנקוב ואמר שיש לו ממשלה, ובפועל לא הייתה לו ממשלה לפי החוק הקיים עם 18 שרים, בעצם מבחינה משפטית מה זה אומר?

רוברט אילטוב: הייתי רוצה לבקש את חוות דעתו של היועץ המשפטי לכנסת, חוות דעת מסודרת, מכיוון שמבחינתי החוק הקיים הוא החוק עד שהוא לא הוחלף.

רוברט אילטוב: וכרגע אין ממשלה על-פי החוק הקיים.

רוברט אילטוב: וכל עוד הוא לא נכנס לתוקף, החוק החדש, הממשלה צריכה לכהן ולא מתוקף סמכותה כממשלה זמנית אלא כממשלה קיימת.

רוברט אילטוב: לכן אני חושב שיש פה עבירה על החוק, והייתי רוצה לשמוע את חוות דעתך, כבוד היועץ המשפטי.

זאב אלקין: תודה רבה.

זאב אלקין: חבר הכנסת באסל גטאס.

זאב אלקין: שלוש דקות.

באסל גטאס: רבותי וגבירותי, אני בוחר להקריא את מה שאני רוצה להגיד.

באסל גטאס: מה שקורה כאן לנגד עינינו זה מחזה נדיר, שמוכיח שמה שמחזיק דמוקרטיות זה לא החוקים וגם לא חוקי יסוד, שהנה משנים בהרף אתנן פוליטי.

באסל גטאס: מה שיוצר דמוקרטיה יציבה זו תרבות שלטונית, ותרבות שלטונית נוצרת רק כשיש או בהתבסס על מוסר ומוסריות.

באסל גטאס: ומוסר ומוסריות יהיו כאשר יש מערכת של ערכים המהווים עמוד שדרה לשלטון.

יעקב מרגי: והנה מה שקורה מוכיח שאין תרבות שלטונית, כי אין מוסר ואין מוסריות.

יעקב מרגי: ואין מוסר ומוסריות כי אין ערכים, וכי על השלטון השתלטה מאז ומעולם כנופיה תאוות בצע וחלוקת שלל.

יעקב מרגי: אין וגם לא תהיה תרבות שלטונית כל עוד מערכת הערכים ההגמונית היא מערכת כזו שמכשירה כיבוש ודריסה של זכויות אדם ושל גזל ונישול.

יעקב מרגי: תודה.

יעקב מרגי: פחות משלוש דקות לקח לי.

יואל חסון: - - -

יעקב מרגי: יואל, תן לי שתי דקות של חסד לנהל את זה ביד רמה.

יואל חסון: אני רוצה את הדקה עודף.

יעקב מרגי: לא אתן.

יעקב מרגי: חבר הכנסת דני עטר, בבקשה.

באסל גטאס: אני נותן לך דקה ממה שנשאר.

יעקב מרגי: דני עטר, אתה מוותר על זכות דיבור?

דניאל עטר: לא לא.

יעקב מרגי: בבקשה.

דניאל עטר: במסגרת העבודה של הצנחנים פה אני מעביר את זה לאיתן.

יעקב מרגי: איתן כבל - - - של דני עטר.

מיקי רוזנטל: ויש לו דקה של גטאס, יש לו ארבע דקות.

יעקב מרגי: בבקשה.

באסל גטאס: אני נותן את מה שנשאר לי לאיתן כבל.

יעקב מרגי: חבר הכנסת טרכטנברג, בבקשה.

יעקב מרגי: יש לך שלוש דקות.

מנואל טרכטנברג: אדוני היושב-ראש, הדברים נאמרו, אני רק רוצה להוסיף כמה מילים מנקודת ראותו של חבר כנסת טרי, חדש, שעדיין ניחן במידה מסוימת של נאיביות כשהוא נכנס להיכל הזה.

קארין אלהרר: זה עובר מהר.

מנואל טרכטנברג: אני יודע, לכן אני רוצה לנצל את ההזדמנות הזאת.

מנואל טרכטנברג: תראו, אני בטוח שאין כאן בן-אדם אחד, לא חשוב אופוזיציה או קואליציה, שיכול באמת להסכים לא לפרוצדורה ולא למהות.

מנואל טרכטנברג: אני בטוח שאדוני היושב-ראש כמו גם חבר הכנסת אלקין, מרגישים אי נוחות מאוד גדולה מכך שאתם נאלצים לנהל דיון שזה מהותו.

מנואל טרכטנברג: כלומר, מה המהות של הדיון?

מנואל טרכטנברג: זה לנסות ולקרוא תיגר - - -

יעקב מרגי: על חשבוני אני אומר לך, מאחר שאתה חבר כנסת חדש אבל עתיר ניסיון: למה השולחנות עגולים בוועדות?

יעקב מרגי: כי פעם אתה יושב שם ופעם אתה יושב פה.

יעקב מרגי: לכן חכמים היזהרו בדבריכם, שלא יקרה לכם מה שקרה לכמה חברי כנסת, שדיברו בלהט בשולחן הזה בקדנציה הקודמת, ועכשיו הם תוקפים את אותם מהלכים.

קארין אלהרר: - - -

יעקב מרגי: סליחה, מה שמותר ליושב-ראש אסור לחברי כנסת.

מיקי לוי: מגיע לך עוד דקה עכשיו.

יעקב מרגי: מנואל טרכטנברג, זה על חשבוני.

יעקב מרגי: בבקשה.

יואל חסון: חבר הכנסת מרגי, זה קרה גם לך, זה בסדר.

יעקב מרגי: יש לך עוד דקה נוספת.

רוברט אילטוב: לא, למרגי זה לא קרה.

יעקב מרגי: רבותי, חברי הכנסת, עפר שלח.

מיכל רוזין: - - - ואז הוא ישתיק אותי.

יעקב מרגי: מיכל.

יעקב מרגי: בבקשה.

מנואל טרכטנברג: אם שמת לב, לא דיברתי בלהט אלא בעצבות רבה.

מנואל טרכטנברג: כי מנקודת ראות של אזרח מן השורה, מה שקורה כאן לא נראה ככנסת ישראל שאני סברתי שקיימת במקומותינו.

מנואל טרכטנברג: הרי, עוד פעם אני חוזר על זה, זה ברור שהדיון כאן לא מונע ממשהו מהותי שנוגע לשיפור המשילות.

מנואל טרכטנברג: את זה כולנו מבינים.

מנואל טרכטנברג: אין אף אחד שיכול לטעון אחרת, לא חשוב אם אתה קואליציה או אופוזיציה.

קארין אלהרר: זה ג'ובים.

מנואל טרכטנברג: אי-אפשר לטעון שדיון בחוק יסוד, אפשר לנהל אותו בחיפזון כזה.

מנואל טרכטנברג: הרי זה ברור, זה נוגד את השכל הישר.

מנואל טרכטנברג: תעזבו חוקים, תעזבו סעיף 98, עם כל הכבוד, אני לא מכיר את זה, שכל ישר בסופו של יום.

מנואל טרכטנברג: אם מישהו היה בא ואומר שזה דרוש מכיוון שאחרת אי-אפשר בשום פנים ואופן להקים ממשלה בישראל – עדיין לא בסדר, אבל הייתי מבין זאת.

מנואל טרכטנברג: אבל זה לא כך.

מנואל טרכטנברג: אז מה שאני רוצה להגיד לכם: רבותי, יש מחירים שאנחנו משלמים על התנהלות לא נכונה של הכנסת, שהם מחירים ארוכי טווח, שפוגעים במהות של הדמוקרטיה, בתפיסה של הציבור את השלטון, את הכנסת, את הממשלה.

מנואל טרכטנברג: צריך לעשות לעיתים חשבון של עלות-תועלת.

זאב אלקין: חבר הכנסת אלקין, היושב-ראש, אני רוצה לבקש ממך פשוט בקשה מאוד פשוטה, נאיבית לחלוטין, אני בטוח שההיתכנות היא אפסית.

זאב אלקין: אבל תחזור לראש הממשלה, תשקף לו את המחיר הכבד שמדינת ישראל, החברה בישראל, השיח הפוליטי, הדמוקרטיה, הולכים לשלם בשל החיפזון הזה.

זאב אלקין: ראש הממשלה, שאני מעריך שהוא יכול להבין זאת – אפשר לשנות את זה, אפשר פשוט להקים ממשלה בת 18 שרים ולנהל תהליך מסודר של דיון רציני על משילות: מהו מספר אופטימלי של שרים?

זאב אלקין: אני לא יודע מה המספר האופטימלי: יכול להיות 18, יכול להיות 10, יכול להיות 22.

זאב אלקין: אבל צריך לנהל אותו בשום שכל, לא בצורה כזאת.

זאב אלקין: תודה.

מנואל טרכטנברג: תעשה את זה, אני חושב שכולנו נצא נשכרים.

זאב אלקין: תודה רבה.

מנואל טרכטנברג: רק מילת סיום.

מנואל טרכטנברג: מה שקורה כרגע, אדוני היושב-ראש, זו באמת תחושה שעל ההתחלה הממשלה הזאת מאבדת גובה, מאבדת אמינות, וכולנו יחד איתה.

מנואל טרכטנברג: חבל.

קארין אלהרר: פרופ' טרכטנברג, היא כבר בתחתית.

זאב אלקין: תודה רבה.

זאב אלקין: חבר הכנסת דני עטר, אני מבין שהתחלפתם, אז בבקשה.

איתן כבל: אדוני, אני במקום.

זאב אלקין: מה?

מיקי רוזנטל: הוא קיבל את הזמן של עטר.

זאב אלקין: אה, אוקיי.

זאב אלקין: בבקשה, חבר הכנסת כבל.

זאב אלקין: שלוש דקות כמובן.

איתן כבל: תודה.

איתן כבל: אדוני היושב-ראש, אני ברשותך רוצה לומר לך: קודם כול, תראה, אני מאוד מכבד ומעריך אותך, וגם אני, אתה יודע מה, מאלה שמבינים את הדורסנות שלך.

איתן כבל: וגם לי אין שאלות ליועץ המשפטי.

איתן כבל: אני מבין כבר, אני כבר ותיק פה, בוודאי ותיק באופוזיציה.

איתן כבל: אבל יחד עם זאת אני אומר את זה לך, אני אומר יותר לפרוטוקול מאשר אפילו לך ולכולם.

איתן כבל: גם אתה כשאתה נשלח לבצע פעולה, ואומרים לך: אלקין, לך תביא עצם – אתה לא חייב להביא ארבע עצמות.

איתן כבל: זאת אומרת, בסופו של עניין אני אומר את זה לך: יכול להיות, אני לא יודע מאיפה החינוך הזה בסופו של עניין.

יואל חסון: מה אתה לא יודע?

יעקב מרגי: הוא לא רוצה לומר.

איתן כבל: אח שלי, אני לא אנתרופולוג, אני לא סוציולוג.

איתן כבל: אני אומר את הדברים כמו שהם, ואני אומר את זה לך.

איתן כבל: גם כשאתה רוצה לרצות את שולחיך מעל ומעבר לרצונם, כי אתה לא יודע, חלק ממה שאתה מביא הם זורקים הצידה.

איתן כבל: כי בסופו של תהליך, אני אומר את זה לך: יותר, אדוני היושב ראש - - -

זאב אלקין: כן, אני אתך.

איתן כבל: כן, אתה חייב להיות אתי.

זאב אלקין: אני תמיד אתך, אתה יודע.

איתן כבל: זה הדדי.

מיקי רוזנטל: בשביל זה זרקת אותו.

יואל חסון: אם זה אתך, מה זה בלעדיך?

רוברט אילטוב: הוא זה שמביא לך את שלוש העצמות.

איתן כבל: במה שקשור לאלקין אני לא מבקש סיוע.

איתן כבל: אני רק רוצה לומר לך באמת ידידי, זאב, כי אתם לא שמים לב איזה "ת"ס-תס"ח" הוא עושה לכם.

איתן כבל: כי גם אתה בלי משים שחקן מרכזי בחולשה הגדולה ביותר של ראש הממשלה.

איתן כבל: כי רק מי שחלש מתנהג באופן כל כך דורסני, רק מי שחלש מפחד פחד מוות מהאנשים שלצדו, רק מי שחלש גורם לכך שאלה שאמורים ללכת אתו ולשמור לו על הגב – הוא חושש מהם יותר מכל.

איתן כבל: ולכן אני יודע, אתה יודע: אנחנו חלק מתוך הצגה.

איתן כבל: לא נוותר על שום דבר.

איתן כבל: אלקין, אל תעזוב את המשרד אפילו לדקה, כי כל דקה אתה יכול להיות בחוץ.

איתן כבל: ולכן אני אומר את זה לך: נעשה הכול לקצר את ימיכם.

יעקב מרגי: ימי הממשלה, מה ימיכם.

איתן כבל: ימי הממשלה, בוודאי.

יעקב מרגי: נבהלתי.

איתן כבל: אבל מה אתה דואג, אתה לא שר.

יעקב מרגי: על ימיכם, על הימים שלי אני דואג.

<קריאה: אבל מאריך את הלילות.

יעקב מרגי: כשאמרת ימי הממשלה נרגעתי.

איתן כבל: ולכן אני אומר את זה לך, אני אומר את זה בשיא הרצינות:

איתן כבל: אתם יכולים להפעיל עלינו את סעיף 98 פעם אחת ופעמיים ושלוש פעמים ואולי ארבע פעמים, כפי שהיה עד היום בכל ימיה של הכנסת מיום כניסת סעיף 98.

איתן כבל: אבל אתם לא תשברו אותנו, כי אנחנו במקרה הזה צודקים.

איתן כבל: אתם החלשים הפעם.

זאב אלקין: תודה.

איתן כבל: אתם מרכיבים ממשלה, אבל אתם החלשים, אלקין.

זאב אלקין: תודה, איתן.

מכלוף מיקי זוהר: ולנו יש 30 מנדטים.

איתן כבל: אל תעזוב את המשרד.

זאב אלקין: תודה רבה.

מיכל רוזין: אני רוצה להתנגד לדעתו של איתן – אנחנו תמיד צודקים.

זאב אלקין: תודה רבה.

זאב אלקין: חברת הכנסת איילת נחמיאס, בבקשה, שלוש דקות.

מכלוף מיקי זוהר: - - - 30 מנדטים - - -

זאב אלקין: חברים, חברת הכנסת נחמיאס, שלוש דקות.

זאב אלקין: נא לא להפריע, אנחנו מתקרבים לסוף הדיון, לכן נא לא להפריע.

איילת נחמיאס ורבין: מיקי, אתה מבין פוליטיקה ואתה יודע ש-30 מנדטים זה לא מספיק כדי להרכיב ממשלה.

מכלוף מיקי זוהר: מסתבר ש-30 מנדטים זו תוצאה שמאפשרת לך - - -

איילת נחמיאס ורבין: עובדה שלא.

זאב אלקין: נא לא להפריע לחברת הכנסת איילת נחמיאס, היא בזכות דיבור.

זאב אלקין: שלוש דקות, בבקשה.

איילת נחמיאס ורבין: חבר טוב שהיה מאוד מקורב למשא ומתן, לפני כמה ימים הוא אמר לי: נתניהו קיבל – אתם זוכרים את התשדיר של הגנון, של הבייביסיטר?

איילת נחמיאס ורבין: – הוא קיבל פאזל של ארבעה חלקים.

איילת נחמיאס ורבין: כל אחד מההורים שיושבים כאן יודע: פאזל ארבעה חלקים כל אחד יכול להרכיב.

איילת נחמיאס ורבין: מסתבר שחוץ מנתניהו.

איילת נחמיאס ורבין: חברי אייל ינון, אני רוצה להגיד לך: הייתם מודאגים מקליטתם של חברי הכנסת החדשים – אתם יכולים להירגע.

איילת נחמיאס ורבין: הנה, אנחנו כאן, והנה הצורה שבה נוהגים בחברי כנסת חדשים.

איילת נחמיאס ורבין: קבלת פנים, ככה אנחנו מקבלים את חברי הכנסת החדשים – בואו נרמוס את הכנסת, כי הכנסת לא רמוסה מספיק.

איילת נחמיאס ורבין: כי אנחנו מסתכלים בהסכמים הקואליציוניים – איל, אתה מחייך, אז כאילו הכנת אותנו אבל לא באמת, כי לזה לא הכנת אותנו.

זאב אלקין: מראש תאמנו את חלוקת העבודה בינינו.

איילת נחמיאס ורבין: ברור, אני יודעת.

איילת נחמיאס ורבין: מה שחשוב בהקמת הממשלה הזאת זה בחירת שופטי העליון ב-2017 ולוודא שאנחנו יכולים לשנות את הרכב הוועדה לבחירת השופטים; את ביטול הנגישות בבתי-ספר חרדים, מסתבר, כי חרדים עם מוגבלויות לא זקוקים לנגישות, אז בואו נוודא שהם לא חייבים לעשות נגישות.

מיקי לוי: לא זקוקים לחינוך.

קארין אלהרר: איילת, זה לחרדים, זה לא הנושא.

איילת נחמיאס ורבין: לא, תקשיבי רגע.

איילת נחמיאס ורבין: אני לא צריכה להתמקד, זה דבר מקומם שבזה עוסקים ההסכמים הקואליציוניים, זה דבר מרתיח.

קארין אלהרר: אחרי שלקחו את כל הכסף, צריך להתמקד במה לא לעשות.

איילת נחמיאס ורבין: לא רואים את האזרחים מול העיניים.

זאב אלקין: חברת הכנסת נחמיאס, בדרך כלל מקובל בדיון בנושא מסוים לעשות לפחות כאילו זה קשור לנושא הנדון.

איילת נחמיאס ורבין: אני רוצה להגיד לך: אני עוסקת בזה מצוין.

אורי מקלב: החרדים קשורים לכל מקום.

איילת נחמיאס ורבין: לא, זה לא קשור.

זאב אלקין: בסדר גמור.

זאב אלקין: את יכולה לנצל את שלוש הדקות שלך גם לקריאת שירה, זו זכותך.

איילת נחמיאס ורבין: בדיוק, אני יכולה, נכון?

איילת נחמיאס ורבין: אני יכולה גם לדבר על פריחת הדובדבן, אז אל תפריעו לי בבקשה.

זאב אלקין: בבקשה, תמשיכי.

עפר שלח: זה לא יצא טוב בפעם הקודמת שמישהו עשה את זה.

איילת נחמיאס ורבין: אני יודעת, אני אומרת: אני לא מעתיקה.

איילת נחמיאס ורבין: אל תפריעו לי.

איילת נחמיאס ורבין: אני מסתכלת על ההסכמים הקואליציוניים, ואני כנראה בניגוד לפחות מחלק מהאנשים פה גם קראתי אותם.

איילת נחמיאס ורבין: אני רוצה להגיד לכם: עוד מפעל בדימונה עומד להיסגר.

איילת נחמיאס ורבין: זה חדשות מהבוקר.

איילת נחמיאס ורבין: את "פרי הגליל" אף אחד לא זוכר, "אקסטרא פלסטיק" אף אחד לא זוכר.

איילת נחמיאס ורבין: אף אחד לא זוכר פה כלום.

איילת נחמיאס ורבין: מה שחשוב זה שהממשלה תורחב, וזה מה שמעניין את כולם.

איילת נחמיאס ורבין: עכשיו, אני מבינה שלראש הממשלה קשה לרצות את פקודיו, מה לעשות.

איילת נחמיאס ורבין: היושב-ראש, אני חושבת שאתה לא פקוד קלאסי, אבל אני חושבת שלראש הממשלה קשה לרצות את פקודיו.

<קריאה: - - -

איילת נחמיאס ורבין: כן, פקודיו.

איילת נחמיאס ורבין: זה דבר שצריך להטריד - - -

מכלוף מיקי זוהר: אלקין לא פקוד, אלקין מפקד, אני מבקש.

איילת נחמיאס ורבין: לא, אמרתי.

ענת ברקו: צמיתיו.

איילת נחמיאס ורבין: או, ענת עוזרת לי – צמיתיו.

ענת ברקו: אני רואה שאת מפליגה - - -

איילת נחמיאס ורבין: אז אני רוצה להגיד לכם:

איילת נחמיאס ורבין: אני מבינה שאתם רוצים לעשות את מה שטוב לראש הממשלה ורוצים לרצות את ראש הממשלה, אבל המחיר הוא חוסר פיקוח של הכנסת על עבודת הממשלה, המחיר הוא ששרים לא מגיעים למליאות כדי לענות על שאילתות, המחיר הוא שהצעות לסדר נמחקות חדשות לבקרים, שר תורן עונה על שאלות של שר ממקום אחר.

איילת נחמיאס ורבין: אני אומרת: למה צריך לענות על שר ממקום אחר, הרי יש מספיק שרים בממשלה?

איילת נחמיאס ורבין: אבל לא, השר התורן עונה, לא השר הענייני.

איילת נחמיאס ורבין: אני מרשה לעצמי, היושב-ראש אלקין, לסיים את דברי ורק לומר בעניין הזה: תחשבו שאני קצת יותר קרובה מכם למה שהייתי לפני שתי דקות או לפני חודש וחצי.

איילת נחמיאס ורבין: ככה רואים אותנו, ככה מסתכלים עלינו.

איילת נחמיאס ורבין: זה מה שצריך להדאיג את החדר הזה.

איילת נחמיאס ורבין: וכן, גם מה שכתוב בהסכמים הקואליציוניים.

זאב אלקין: תודה רבה.

מיקי לוי: אדוני היושב-ראש, אני מבקש רק שאלה לנוהל.

זאב אלקין: לא, חבר הכנסת לוי, תודה רבה.

מיקי לוי: מתי היועץ המשפטי לכנסת נותן לנו את התשובות?

זאב אלקין: חבר הכנסת לוי, תודה, אתה לא בזכות דיבור.

זאב אלקין: תיכף הוא ייתן לכולם.

<קריאה: מה עם תשובות?

זאב אלקין: חבר הכנסת שרון גל הוא אחרון הדוברים מטעם חברי הכנסת.

<קריאה: חמד עמאר.

זאב אלקין: זה לפי הרשימה, לא יודע.

חמד עמאר: לא, נרשמתי.

זאב אלקין: נעלתי את הרשימה כבר מזמן.

חמד עמאר: לא, נרשמתי ואתה אמרת - - -

יעקב מרגי: הוא ביקש.

זאב אלקין: אוקיי.

זאב אלקין: אם זה טעות זה לא שלי, אבל אנחנו נוסיף.

זאב אלקין: אז שרון גל, אחר כך חמד עמאר.

זאב אלקין: בבקשה.

זאב אלקין: אני לא מנהל את הרישום, שתבינו.

חמד עמאר: לא, אבל אמרת את השם שלי.

זאב אלקין: נכון.

זאב אלקין: אוקיי, בבקשה, שלוש דקות.

שרון גל: אני רוצה בפחות משלוש דקות לספר לכל מי שיושב כאן, שאני מרגיש דווקא כח"כ טרי שיש לי מה לתרום מעיסוקי הקודם, אז אני תמיד שמח לחלוק את זה.

שרון גל: תראו, בעיקר חברי הקואליציה שאמורים להצביע בעד הדבר הזה, מה שעושים במערכות התקשורת היום הזה – הולכים אל הארכיונים ומחפשים קטעים שנאמרו כאן רק לפני שנה וחודשיים על-ידי מי שמבקשים להגדיל את הממשלה, ופתאום להכניס שרים בלי תיק וסגני שרים ומנכ"לים ועוזרים ונהגים וכו'.

שרון גל: אבל אז כשהם מגיעים לארכיונים, פתאום יגיד להם מנהל הארכיון: זה אפילו עוד לא כאן, כי זה עוד טרי, שנה וחודשיים.

שרון גל: ואז הם ייקחו את הקטעים שנאמרו כאן וישדרו אותם בסמיכות לקטעים שתאמרו היום כדי להצדיק את מה שאתם עושים.

שרון גל: אז קחו את הטיפ הזה בחשבון כשאתם הולכים לדבר על הדבר הזה מאוחר יותר.

שרון גל: בסופו של יום אני גם מסתכל על הדברים כמי שעד לפני רגע היה מחוץ לבית הזה ועכשיו נמצא כאן.

שרון גל: אני זוכר איך ראיתי את הדברים האלה כשלא הייתי כאן.

שרון גל: בסוף יש ציבור שרואה איך לוקחים 100,000,000 שקל, אדוני היושב-ראש, שיכולים מאוד לעזור למשל לעובדי מפעל "מטאור" בדימונה שמבינים היום שאין להם פרנסה.

שרון גל: ככה סתם דוגמה אקטואלית מהיום.

שרון גל: 100,000,000 שקלים.

שרון גל: עזבו עכשיו את העניין הפרוצדורלי, עזבו עכשיו את סעיף 98, עזבו הכול.

שרון גל: אנחנו מדברים על המהות.

מכלוף מיקי זוהר: איך הגעת ל-100,000,000?

מכלוף מיקי זוהר: זה אפילו לא קרוב.

שרון גל: אתם עוד לא יודעים.

שרון גל: עוד מעט, כשתראו את רשימת השרים הארוכה ואת הסגנים ואת העוזרים ואת הנהגים, תשבו לעשות חשבון.

מכלוף מיקי זוהר: זה אפילו לא חצי מזה.

דוד ביטן: לא 100,000,000.

זאב אלקין: נא לא להפריע לחבר הכנסת גל.

שרון גל: במקרה כתוצאה מהעיסוק הקודם - - -

זאב אלקין: חברי הכנסת ביטן וזוהר, נא לא להפריע, נא לא להפריע לחבר הכנסת גל.

מכלוף מיקי זוהר: - - -

זאב אלקין: חבר הכנסת זוהר, נא לא להפריע, אני קורא לך לסדר.

<קריאה: פעם שנייה, פעם שלישית, פעם רביעית, פעם חמישית.

זאב אלקין: בבקשה.

שרון גל: אני מבקש רק עוד דקה אחת שתוסיף לי, אדוני, כדי להשלים.

שרון גל: תראו, מיקי, ב"לילה כלכלי" היינו מבקשים עכשיו מהצוות ללכת ולספור את מספר השרים העתידיים והעוזרים שלהם והנהגים שלהם, כמה זה עולה הכול ביחד?

שרון גל: זה פחות או יותר – אתה יודע מה, 60,000,000 שקל.

דוד ביטן: לא, גם לא.

שרון גל: 50,000,000 שקל.

דוד ביטן: מדובר על תוספת - - -

מיקי רוזנטל: זה הנראות, זה הנראות.

זאב אלקין: חבר הכנסת גל, חבר הכנסת ביטן, חבר הכנסת זוהר, חבר הכנסת לוי, אני מזכיר לכם שהדיון כאן, שהדיון בכנסת - - -

מכלוף מיקי זוהר: - - - אדוני היושב-ראש.

מכלוף מיקי זוהר: אנחנו לא יכולים לשמוע ולשתוק.

מכלוף מיקי זוהר: גם לנו יש רגשות.

זאב אלקין: אני רוצה לרענן את זיכרונם של חברי הכנסת, עם כל הכבוד לרגשות, אנחנו לא בדיון על תוכן החוק.

זאב אלקין: הדיון הזה יתקיים, אני מעריך היום במשך הלילה, כל הלילה, כמו לילה של סדר פסח.

זאב אלקין: ולכן תשמרו לשם את הרגשות, את הטיעונים, טיעונים בעד ונגד וכו'.

קארין אלהרר: אדוני היושב-ראש - - -

רוברט אילטוב: תעלו להגן על עצמכם.

זאב אלקין: אנחנו כאן בדיון פרוצדורלי.

זאב אלקין: בבקשה, נא לסיים, חבר הכנסת גל.

שרון גל: אני מסיים ב-20 שניות.

קארין אלהרר: הערה.

שרון גל: כן, קארין.

זאב אלקין: אין הערות.

זאב אלקין: דיברת, היית בזכות דיבור.

קארין אלהרר: הערה.

זאב אלקין: לא, חבר הכנסת גל בזכות דיבור.

זאב אלקין: למה באמצע דבריו את צריכה הערה?

זאב אלקין: תכבדי חבר שלך לאופוזיציה.

קארין אלהרר: הוא יקבל עוד, אבל רגע, שנייה.

זאב אלקין: לא לא, קארין, לא.

קארין אלהרר: - - -

זאב אלקין: לא.

זאב אלקין: חבר הכנסת גל, בבקשה תסיים את דבריך.

קארין אלהרר: מה אתה צועק?

שרון גל: בסופו של יום, אדוני, הציבור מסתכל על הבית הזה, על הוועדות האלה, והוא רואה איך לוקחים עשרות מיליוני שקלים – עשרות מיליוני שקלים – וזורקים אותם לפח.

שרון גל: ואני בכלל לא מדבר עכשיו על הערכים והמוסר והצידוקים וכו'.

שרון גל: תודה.

זאב אלקין: תודה רבה.

זאב אלקין: בבקשה, חבר הכנסת חמד עמאר.

קארין אלהרר: הערה, אדוני.

קארין אלהרר: אנחנו פה מנהלים דיון כאילו על פרוצדורה, אבל בואו נגיד את האמת:

קארין אלהרר: קודם צריך לעשות את הדיון על המהות.

קארין אלהרר: מה אנחנו עושים פה?

זאב אלקין: יהיה דיון על המהות.

זאב אלקין: חברת הכנסת קארין אלהרר, את כבר חברת כנסת מנוסה, ישבת בבית הזה שנתיים, את יודעת את הכללים.

זאב אלקין: כאן בוועדה הזאת מנהלים דיון על פרוצדורות, בוועדה של תוכן מנהלים דיון לגופו של החוק לפי התקנון.

מיכל רוזין: כן, אבל כשהפרוצדורה היא המהות אז פה זה צריך להתנהל.

זאב אלקין: אני ממליץ לכם בזמנכם הפנוי – היה הרבה זמן פנוי עכשיו, כנראה שלא ניצלתם אותו – לעיין בתקנון הכנסת ולראות איך זה עובד.

זאב אלקין: תודה רבה.

קארין אלהרר: אדוני היושב-ראש - - -

זאב אלקין: תודה, חבר הכנסת חמד עמאר בזכות דיבור.

קארין אלהרר: - - -

זאב אלקין: לא, תודה.

קארין אלהרר: כשהתקנון - - -

זאב אלקין: חברת הכנסת קארין אלהרר, יש לך עיקרון להפריע לחברי סיעת ישראל ביתנו דווקא בכוונה?

זאב אלקין: קודם אחד אחר כך שני?

זאב אלקין: מתחילים עם קרבות באופוזיציה.

זאב אלקין: ככה להתחיל?

זאב אלקין: זה ברגל שמאל.

<קריאה: לא, זה הגיבוש של אלה שעד לפני שבועיים היו בקואליציה.

זאב אלקין: אגן עליכם גם באופוזיציה.

זאב אלקין: בבקשה, חבר הכנסת חמד עמאר.

חמד עמאר: היא לפחות מפריעה לנו, אבל אתה מחקת את השם שלי וזה יותר גרוע.

זאב אלקין: לא אני, תאמין לי, לא אני, ואני מתנצל בשם - - -

מיכל רוזין: אה, יש פה איפה ואיפה באופוזיציה.

חמד עמאר: אדוני היושב-ראש, אני רוצה לשתף אתכם בשיחה ביני לבין רוברט.

חמד עמאר: בדרך כלל בדברים שאנחנו אומרים אנחנו לא משתפים אנשים, אבל כשחוקקנו את החוק, חוק המשילות בכנסת הקודמת, התלהבתי מהחוק.

חמד עמאר: באתי לרוברט, אמרתי: תשמע, חוק טוב, יגביל ל-18 שרים, 4 סגני שרים.

חמד עמאר: זה חוק שיכול מאוד לעזור למשילות, זה חוק שיכול לעזור לחסוך לציבור.

חמד עמאר: ורוברט לא התלהב.

חמד עמאר: הוא אמר לי: תשמע, הדבר הראשון שתעשה הממשלה הבאה: היא תשנה את החוק או תבטל את החוק.

חמד עמאר: אני אומר שהוא צדק, אבל עדיין אין ממשלה, הקואליציה מבטלת את החוק.

חמד עמאר: ולמה היא מבטלת את החוק?

קארין אלהרר: אין כזו חיה אבל.

חמד עמאר: רוברט, למה היא מבטלת את החוק?

חמד עמאר: היא מבטלת את החוק לא בגלל שיש לה בעיה לעשות את הקואליציה שלה.

חמד עמאר: הרי הבית היהודי – סיכמו איתם; אגודת ישראל – סיכמו איתם; כולנו – סיכמו איתם; ש"ס – סיכמו איתם.

חמד עמאר: נשאר רק הליכוד.

חמד עמאר: והליכוד אמור לקבל עשרה שרים אפילו בלי לשנות את החוק.

חמד עמאר: אבל בעשרה שרים גם לא מסתפקים.

חמד עמאר: בעשרה שרים לא מסתפקים בליכוד, ולכן הם חייבים לשנות את החוק.

חמד עמאר: ואנחנו עכשיו עומדים כאן, אומרים: חוק יסוד זה כבוד לכנסת, זה כבוד למדינת ישראל, ומשנים אותו ככה בהרף עין בשביל לעשות סידור עבודה לכמה חברי כנסת מהליכוד, שלא ייצאו לתקשורת ויגידו: אנחנו לא מצביעים, אנחנו לא נהיה ה-61, אנחנו ניעלם מהכנסת.

חמד עמאר: וראש הממשלה נבהל ונבהל מאוד.

חמד עמאר: ולכן הדבר הראשון שהוא רוצה לעשות זה לבוא לכאן ולשנות את החוק ולהביא ל-18 שרים.

חמד עמאר: אני רוצה להגיד לך, חבר הכנסת אלקין: יש לכם זמן, אתם יכולים להביא את זה ביום רביעי, להצביע על 18 שרים, 4 סגני שרים.

חמד עמאר: אפילו 4 סגני שרים – בהסכמים הקואליציוניים יש להם יותר מ-4 סגני שרים.

חמד עמאר: יש לכם בעיה, תסתדרו עם אחד מסגני השרים, תגידו לו: תחכה עוד שבועיים, עוד שלושה שבועות.

חמד עמאר: עוד שבועיים, שלושה שבועות, תבואו, תחוקקו את החוק הזה כמו שצריך, נקיים דיון.

מיכל רוזין: יש פה בעיית חוסר אמון.

מיכל רוזין: הם לא מאמינים לראש הממשלה שהוא יקיים את זה.

חמד עמאר: נעשה את הדברים שאנחנו צריכים לעשות כאן ככנסת.

חמד עמאר: ועדת החוקה, שאמור יושב-ראש ועדת הכספים הזמנית להיות יושב-ראש ועדת החוקה, יחוקק את החוק הזה כמו שצריך.

חמד עמאר: אני לא יודע על מה אנחנו - - - אני עדיין לא מבין.

מיקי לוי: פרוצדורה.

מיקי לוי: אנחנו כאן דנים על הפרוצדורה.

חמד עמאר: ג'ובים, ג'ובים.

זאב אלקין: תודה, חבר הכנסת חמד עמאר, זמנך הסתיים.

חמד עמאר: לא, שאלה ליועץ המשפטי.

זאב אלקין: משפט אחרון.

זאב אלקין: ואנחנו מתקרבים להצבעה, להזכיר לכולם.

חמד עמאר: בקשר להסתייגויות – לא הבנתי את הנושא של הסתייגויות.

חמד עמאר: הרי כל הסתייגות היא בפני עצמה.

חמד עמאר: איך יכול להיות שהיושב-ראש יביא את זה בחבילה אחת, כל ההסתייגויות ביחד, כל החבילה הזאת ביחד, כאשר כל הסתייגות היא בפני עצמה, ואם תתקבל יתקבל משהו אחר וישנה סעיף מסוים?

חמד עמאר: תודה.

זאב אלקין: תודה רבה.

זאב אלקין: סיימנו את הדיון של חברי הכנסת.

דב חנין: הצעות סיכום.

זאב אלקין: מה זה הצעות - - -

מרב מיכאלי: קודם כול אנחנו מחכות לתשובות של היועץ המשפטי.

זאב אלקין: תיכף נשמע את התשובה של היועץ המשפטי.

מיקי לוי: מחכות ומחכים.

חמד עמאר: לפני זה, אני מבקש התייעצות סיעתית.

זאב אלקין: כבר הייתה לנו התייעצות סיעתית.

חמד עמאר: לא שלנו.

חמד עמאר: מגיע לכל סיעה.

חמד עמאר: אני מבקש.

חמד עמאר: התייעצות סיעתית – שלוש דקות מעכשיו.

חמד עמאר: חמש דקות בבקשה.

זאב אלקין: חמש דקות.

זאב אלקין: לא חייב.

זאב אלקין: הנה, קיבלתי ייעוץ משפטי, אני לא חייב.

זאב אלקין: לא תהיה.

זאב אלקין: לא תהיה.

מיקי רוזנטל: מה זאת אומרת?

זאב אלקין: רציתם שאלך לפי הייעוץ המשפטי, אלך לפי הייעוץ המשפטי.

מיכל רוזין: לא הלכת בהתחלה לייעוץ המשפטי.

מיכל רוזין: לא הלכת לפי ההמלצה של הייעוץ המשפטי בהתחלה.

זאב אלקין: תודה רבה.

זאב אלקין: אני מקבל פה חוות דעת מהייעוץ המשפטי – לא חייב, כי כבר הייתה פעם אחת.

מיכל רוזין: בהתחלה אמרת שאתה לא חייב להקשיב לו, אז אתה יכול ככה - - -

זאב אלקין: אני דווקא יותר ויותר משתכנע להקשיב.

זאב אלקין: תודה רבה, עכשיו היועץ המשפטי בזכות – אל תחייבו אותי להוציא אנשים לפני הצבעה.

זאב אלקין: חבל.

עפר שלח: - - - האם לא מגיעה לכל סיעה התייעצות סיעתית?

איל ינון: אני עונה על השאלה הזאת.

זאב אלקין: כרגע אייל בזכות דיבור.

זאב אלקין: הוא יענה על השאלה הזאת – איל, שנייה, לפני שאתה מתחיל, אני מבקש קודם כול שקט.

זאב אלקין: היועץ המשפטי תיכף יסביר למה אני לא חייב להיענות לבקשתכם.

זאב אלקין: הדבר השני, הוא יענה על השאלות וההערות – שנייה, איל, תהיה אתי – הדבר השני, אני מבקש שתענה על השאלות וההערות שעלו כאן שקשורות לדיון הפרוצדורלי.

זאב אלקין: הועלו כאן הרבה שאלות שקשורות לתוכן החוק.

זאב אלקין: המקום הנכון לדיון בתוכן החוק, מעבר למה שהסברת בפתיח של הדיון בהקשר המשפטי איפה אנחנו נמצאים, הוא בוועדה שתדון בחוק, ושם נקיים את כל הדיון הזה במלוא רצינותו.

זאב אלקין: בבקשה.

איל ינון: אתחיל דווקא מהשאלה האחרונה שנשאלה לגבי ההתייעצות הסיעתית.

איל ינון: בכנסת ה-18 תוקן תקנון הכנסת, סעיף 114(א) קובע שהתייעצות סיעתית תהיה פעם אחת בלבד, אף אם התבקשה על-ידי חברי ועדה מסיעות שונות.

איל ינון: אז זו תשובה לגבי נושא ההתייעצות הסיעתית.

קארין אלהרר: מה, איזה סעיף?

מיקי לוי: זמן ההתייעצות.

איל ינון: סעיף 114(א) לתקנון הכנסת.

מיקי רוזנטל: מי יזם את התיקון?

מיקי רוזנטל: סתם שאלה.

עפר שלח: הייתה קודם התייעצות סיעתית אחת.

מיקי לוי: לכל סיעה אבל, לא?

זאב אלקין: לא.

זאב אלקין: תקראו תקנון – לא.

איל ינון: זה תיקון שהתקבל בכנסת ה-18 לתקנון הכנסת.

חמד עמאר: אבל השאלה שלי ליועץ המשפטי: על כל סעיף מגיע לחבר כנסת אחד - - -

איל ינון: על כל הדיון כולו.

זאב אלקין: איל, עכשיו תענה על השאלות שעלו כאן.

זאב אלקין: אבל עוד פעם, רק רלוונטיות לנושא הנדון, לא לגופו של החוק.

זאב אלקין: אני מבקש.

עפר שלח: וואלה, זה שבועיים מהחיים שלי.

עפר שלח: איפה זה היה בוועדת הכספים?

ניסן סלומינסקי: כנראה בוועדת הכספים זה שונה.

חמד עמאר: איך היועצת המשפטית של ועדת הכספים אמרה אחרת?

קארין אלהרר: סליחה.

זאב אלקין: בבקשה, היועץ המשפטי של הכנסת בזכות דיבור.

קארין אלהרר: רגע, שאלה.

זאב אלקין: לא רגע, היועץ המשפטי בזכות דיבור.

זאב אלקין: קארין, את לא בזכות דיבור.

קארין אלהרר: אבל עם כל הכבוד - - -

זאב אלקין: עם כל הכבוד, היועץ המשפטי בזכות דיבור.

זאב אלקין: בבקשה, איל, אני מבקש להמשיך.

קארין אלהרר: הוא ענה תשובה, יש לי שאלה - - -

איל ינון: אענה בקצרה לכל השאלות.

קארין אלהרר: רגע, איל, איל.

איל ינון: שנייה.

איל ינון: אענה בקצרה לכל השאלות שנשאלתי על-ידי חברי הוועדה.

מיכל רוזין: לא, אבל היא רוצה לשאול על ההתייעצות הסיעתית עדיין.

קארין אלהרר: - - -

איל ינון: חבר הכנסת דב חנין - - -

קארין אלהרר: סליחה - - -

איל ינון: אם רוצים לשמוע - - -

זאב אלקין: קארין, את לא בזכות דיבור, זה לא יפה.

מיכל רוזין: אבל היא שואלת על ההתייעצות הסיעתית.

מיקי רוזנטל: אבל זה לא יכול להיות שלא תיתן לנו להעיר הערות.

מיקי רוזנטל: מה קרה?

עפר שלח: לא נקבל תשובה שהיא לא ברורה לנו.

זאב אלקין: היועץ המשפטי נותן תשובה, אתם יכולים לא להשלים איתה.

זאב אלקין: תודה.

מיקי לוי: לא, אבל יש לה שאלה על התשובה.

קארין אלהרר: - - -

זאב אלקין: בבקשה, איל, תמשיך.

קארין אלהרר: מה איל תמשיך?

איל ינון: חבר הכנסת דב חנין שאל לגבי הנושא של תיקון החוק ב-61, לעומת נוסח החוק הקיים שמדבר על 70 חברי כנסת, שפוטר אותנו מעצם ההגבלה שבסעיף.

איל ינון: הפרשנות של חבר הכנסת חנין אינה מקובלת לא עלינו, ולמיטב ידיעתי גם לא על הייעוץ המשפטי לממשלה.

איל ינון: אם חברי הכנסת רצו לקבוע שתיקון הסעיף הזה יהיה ב-70 חברי כנסת, היו קובעים זאת במפורש.

איל ינון: מנגנון התיקון של חוק יסוד: הממשלה הוא לא משהו מעורפל, הוא משהו מאוד ברור, כל סעיף בחוק יסוד: הממשלה – ניתן לתקן אותו ב-61 חברי כנסת.

איל ינון: ולכן המצב הוא כזה: אם הממשלה שתכונן הייתה מונה 70 חברי כנסת ויותר היא הייתה פטורה מהמגבלה של הסעיף.

איל ינון: אם היא רוצה לתקן את הסעיף, היא צריכה רוב של 61 ולא רוב של 70.

איל ינון: לשאלה של חבר הכנסת רוזנטל בעניין חוות דעת של הממ"מ, אנחנו מדברים על הוראות חוק שונות.

איל ינון: ההוראה שאני בעקבותיה ביקשתי שהממשלה תוסיף את דברי ההסבר לגבי העלות התקציבית להצעת החוק היא על פי חוק יסודות התקציב, שלפיה חובה לציין בדברי ההסבר של הצעת חוק את העלות התקציבית.

איל ינון: הממשלה עשתה את זה ובכך מילאה את חובתה על פי החוק.

איל ינון: החוק שחבר הכנסת רוזנטל מדבר עליו הוא חוק יסוד: משק המדינה, שלא חל במקרה שלפנינו, שמדבר שכאשר ועדה מכינה הצעת חוק, היא מבררת את העלות כדי לדעת אם מדובר בהצעה תקציבית, וזה לא רלוונטי בכלל להצעות ממשלתיות אלא רק להצעות חוק פרטיות.

איל ינון: כל זה לא מונע מחבר הכנסת רוזנטל לפנות לממ"מ ולבקש עלות תקציבית.

קארין אלהרר: תחכו עם ההצבעה.

מיקי רוזנטל: לא, לא דיברתי רק על עלות תקציבית.

איל ינון: אין בחוות הדעת של הממ"מ כדי לעכב את הדיון.

קארין אלהרר: מיקי, אין בעיה, אבל שיחכו עם ההצבעה.

איל ינון: אין חובה לקבל את חוות הדעת.

מיקי רוזנטל: האם יש חובה להמתין עד שהממ"מ ימציא את חוות דעתו?

איל ינון: לא, אין חובה להמתין.

קארין אלהרר: למה לא?

מיקי רוזנטל: אז הממ"מ מיותר, אתה אומר.

איל ינון: אין חובה להמתין.

איל ינון: אני מניח שמרכז המחקר והמידע של הכנסת, שאמון על מתן שירות טוב לחברי הכנסת, יתאים את עצמו ללוחות הזמנים ויספק חוות דעת.

מיכל רוזין: עד היום ב-16:00 אחר הצהריים?

זאב אלקין: תמשיך.

איל ינון: זה לגבי השאלה של חבר הכנסת מיקי רוזנטל.

איל ינון: לגבי השאלה של חבר הכנסת עפר שלח, סעיף 98 לתקנון הכנסת הוא באמת סעיף חריג ונדיר, לא משתמשים בו דבר יום ביומו וגם לא מדי שבוע.

איל ינון: סברנו, כשהוצגו לנו הדברים, שזה כן מקרה חריג.

קארין אלהרר: מה בדברים כל כך חריג?

זאב אלקין: אי-אפשר ככה לנהל את השיח, קארין.

מיכל רוזין: מדוע לא ניתן לעשות את זה עוד שבועיים או עוד חודש?

איל ינון: אסביר למה המקרה הזה הוא מקרה חריג.

מיכל רוזין: בהול ודחוף, לא חריג.

איל ינון: אנחנו נמצאים בלוח זמנים לפיו אם תוך שבעה ימים מיום שיושב-ראש הכנסת מודיע במליאת הכנסת, שראש הממשלה המיועד הודיע לו ולנשיא המדינה או לנשיא המדינה ולו שעלה בידו להרכיב ממשלה, אז אם תוך שבעה ימים הממשלה לא מורכבת - - -

מיכל רוזין: מדוע זה מונע ממנו להרכיב ממשלה?

מיכל רוזין: זה לא מונע ממנו להרכיב ממשלה.

איל ינון: רגע.

זאב אלקין: אני מבקש לא להפריע ליועץ המשפטי.

זאב אלקין: אצטרך להוציא אנשים עוד פעם.

זאב אלקין: חבל.

איל ינון: לכן זכותו של ראש הממשלה לבוא לכנסת ובאמצעותה לציבור, ולהציג את מלוא התמונה המלאה של הממשלה, ולא להביא אותה טיפין טיפין.

איל ינון: זו זכותו.

קארין אלהרר: איל, יש מניעה להקים ממשלה?

איל ינון: זו זכותו הלגיטימית.

קארין אלהרר: יש מניעה להקים ממשלה?

זאב אלקין: קארין, את מפריעה ליועץ המשפטי של הכנסת פעם אחר פעם.

קארין אלהרר: אבל אני לא מבינה את התשובות שלו.

איל ינון: אנחנו לא יכולים לטעון, שחובה על ראש הממשלה להציג תמונה חלקית בפני הכנסת ובפני הציבור, ולאחר מכן במשך מספר שבועות להביא השלמות.

מיקי רוזנטל: אבל גם לדעתך זה לא ראוי - - -

איל ינון: לכן לגיטימי כמובן, אם ראש הממשלה היה בוחר להקים ממשלה של 18 שרים, ולהביא אחרי זה תיקון.

<קריאה: אדרבה.

מיכל רוזין: לכן אין פה דחיפות ובהילות על פי החוק.

איל ינון: אבל גם לגיטימי הדרך שבה הוא בחר.

איל ינון: ובהינתן הבחירה שלו, זה בהחלט מקרה חריג שעונה על סעיף 98.

מיקי לוי: אין ספק שאם זה היה - - -

זאב אלקין: חבר הכנסת לוי, אני קורא לך לסדר.

מיכל רוזין: לא הצלחנו להבין.

מיכל רוזין: יש הבדל בין לגיטימי לבין - - -

זאב אלקין: חברת הכנסת רוזין, אני קורא לך לסדר.

מיכל רוזין: אני מנסה לשאול.

זאב אלקין: די, אתם לא תפריעו ליועץ המשפטי.

זאב אלקין: הוא יסיים את דבריו, אנחנו נצביע.

מיכל רוזין: הוא סיים ואנחנו בשאלת המשך.

זאב אלקין: איל, סיימת?

מיקי רוזנטל: - - -

זאב אלקין: חבר הכנסת רוזנטל, אני קורא לך לסדר פעם ראשונה.

זאב אלקין: התחלתי מחדש את הספירה.

זאב אלקין: הנה, אני לארג'.

מיכל רוזין: יש הבדל בין לגיטימי או לא לגיטימי לבין - - -

איילת נחמיאס ורבין: מה לגיטימי?

איילת נחמיאס ורבין: רק תסביר שוב מה לגיטימי.

מיכל רוזין: לא, זה לא שייך לגיטימי, לא לגיטימי.

דניאל עטר: - - - תוך כדי הדיבור שלו, לא יכול להיות שלא נוכל לשאול שאלות.

איל ינון: לא, אבל שאלתם שאלות ואני עונה עליהן, אז תנו לי לענות עליהן.

זאב אלקין: תנו לו לסיים קודם כול.

מיכל רוזין: הכול זה דחוף ובהול.

איל ינון: שאלה נוספת של חבר הכנסת שלח הייתה לגבי - - -

דניאל עטר: אדוני היועץ המשפטי, אין שום משמעות - - -

זאב אלקין: חבר הכנסת עטר, אתה לא בזכות דיבור, אני קורא לך לסדר פעם ראשונה.

דניאל עטר: שנייה, לשאול אותו משהו.

זאב אלקין: אני קורא לך לסדר פעם שנייה.

דניאל עטר: אם אנחנו לא מבינים את התשובות - - -

זאב אלקין: אני קורא לך לסדר פעם שלישית.

זאב אלקין: נא לצאת, תודה רבה.

דניאל עטר: תסביר לנו אותן כך שנוכל להבין.

איל ינון: רשמתי את כל השאלות ואני עונה עליהן אחת אחת.

דניאל עטר: אני יודע, אדוני היושב-ראש, שזה מפריע לך.

זאב אלקין: נא לצאת.

דניאל עטר: אבל אם כבר אתה נותן לו את האפשרות - - -

זאב אלקין: נא לצאת, בבקשה לצאת מהאולם.

זאב אלקין: אתה מפריע ליועץ המשפטי לדבר, אתה לא בזכות דיבור.

איל ינון: א

איל ינון: בהיר לגבי השאלה של סדרי הדיון המיוחדים.

איל ינון: הכלי הפרלמנטרי - - -

דניאל עטר: האמת היא שתהיתי מתי זה יקרה, אבל לא חשבתי שכל כך מהר.

<קריאה: דני, אני רוצה לראות שסוחבים אותך.

מיקי לוי: דני, תתחיל להתרגל.

איל ינון: השלמה לגבי שאלתו של חבר הכנסת שלח על סדרי הדיון המיוחדים.

איל ינון: הכלי הפרלמנטרי של הסתייגויות לא נועד לטרפד את הקמתה של ממשלה באמצעים טכניים.

איל ינון: אם יש רוב בכנסת לקיומה של הממשלה – אם לא יהיה רוב לקיומה של הממשלה, ממילא תהיה הצבעה ולא תהיה ממשלה.

איל ינון: זה בהחלט דבר שהוא ייתכן והוא לגיטימי.

איל ינון: אבל ההסתייגויות כמכשיר פרלמנטרי – לא הן אלה שיכולות למנוע את קיומה של ממשלה שרוב הציבור הצביע בעדה ורוב חברי הכנסת תומכים בה.

מיכל בירן: גם זכותו של חבר כנסת - - -

זאב אלקין: חברת הכנסת בירן, אני קורא לך לסדר פעם ראשונה.

מיכל בירן: שגם חלק מציבור - - -

זאב אלקין: אני קורא לך לסדר פעם שנייה.

איל ינון: לכן זה סביר ולגיטימי להכניס את מסגרת הדיון של ההסתייגויות לקריאה השנייה והשלישית לתוך מסגרת דיון סבירה, שלא תביא אותנו לעבר מועד שהוא מעבר למועד הקבוע בחוק להרכבת הממשלה.

מיכל רוזין: אבל אין בעיה להרכבת ממשלה.

זאב אלקין: חברת הכנסת רוזין, אני קורא לך לסדר פעם שנייה.

איל ינון: שאלה נוספת ששאל חבר הכנסת שלח לעניין סמכות הוועדה.

איל ינון: חבר הכנסת שלח ציטט, וציטט נכון, את הסמכות לעניין הקמת הוועדות הזמניות, אבל סעיף נוסף שמקנה סמכויות לוועדה המסדרת הוא הסעיף שמקנה לה להקים ועדות קבועות של הכנסת.

איל ינון: ואכן הוועדה המסדרת הזאת בבוא היום גם תציע לכנסת להקים את ועדת החוקה ואת ועדת הכספים ואת ועדת החוץ והביטחון וכו'.

איילת נחמיאס ורבין: אז למה בבוא היום?

איל ינון: ולכן יש לה סמכות מלאה להציע למליאה - -

<קריאה: לא.

איל ינון: - - להקים ועדה מיוחדת שהיא לא ועדה זמנית אלא ועדה קבועה של הכנסת, ואין פה בעיית סמכות של הוועדה המסדרת.

איל ינון: שאלה נוספת שנשאלה על-ידי חברת הכנסת יעל גרמן, גם כן היא דיברה על שני דברים.

איל ינון: היא דיברה על מכתב אגף התקציבים באוצר.

איל ינון: אני רוצה, למען שלמות התמונה, שיהיה בפני חברי הכנסת מה אגף התקציבים באוצר כתב.

איל ינון: אחרי שהוא מציין את העלות התקציבית פר שנה עבור שר וסגן שר נוסף, הוא אומר: בעבודת מטה שנעשתה במשרד ראש הממשלה ובמשרד האוצר עולה, כי נושא משמעותי יותר ממספר השרים הוא ריבוי המשרדים הממשלתיים הקיים בישראל.

איל ינון: מספר המשרדים עומד על כ-27, לעומת 14 משרדים בלבד במדינות בעלות מגזר ציבורי יעיל ב-OECD וכו' וכו'.

איל ינון: האוצר לא מדבר על מספר השרים אלא מדבר על מספר המשרדים.

איל ינון: לעניין מסגרת הזמן שקבע פה יושב-ראש הוועדה לדיון, כידוע קבועי הזמן בכנסת בדיונים הם קבועים קצרים יחסית.

איל ינון: אנחנו מכירים את זה, זה או שלוש דקות או חמש דקות או עשר דקות.

איל ינון: לגיטימי בדיון פרוצדורלי בסופו של דבר שנמצאים בו הרבה חברי כנסת, הרבה מעבר לממוצע ולמקובל, לקבוע באופן פורמלי מסגרת זמן של שלוש דקות.

איל ינון: עקבתי אחרי היושב-ראש, כל חבר כנסת שרצה לדבר טיפה יותר זמן משלוש דקות קיבל מהיושב-ראש את הזכות הזאת לדבר יותר משלוש דקות.

קסניה סבטלובה: חוץ ממי שלא קיבל זכות - - -

זאב אלקין: מי שלא נרשם בזמן לא קיבל זכות דיבור.

קסניה סבטלובה: נרשמתי.

איל ינון: הטיעונים בהחלט עלו ונשמעו.

איל ינון: לגבי שאלתו של חבר הכנסת אחמד טיבי לכך שאין שום תקדים בהיסטוריה הפרלמנטרית לכך שהוועדה המסדרת החליטה על ועדה מיוחדת לחקיקת חוק, הרי שבכנסת הקודמת הוועדה המסדרת – אני מזכיר לחבר הכנסת טיבי שהוא ח"כ ותיק ובוודאי היה חבר בוועדה המסדרת, אבל תיכף תבינו למה אולי הוא לא זוכר את החוק הזה – היא הקימה ועדה מיוחדת לחקיקת חוק הרבנות ראשית, וכנראה זה לא היה בדיוק בתחומי - - -

אחמד טיבי: ממש דומה.

עפר שלח: זה בדיוק אותו דבר.

איל ינון: אתה אומר:

איל ינון: הוועדה המסדרת לא הקימה ועדה מיוחדת לחקיקת חוק.

איל ינון: אני אומר שבכנסת הקודמת הוקמה על-ידי הוועדה המסדרת ועדה מיוחדת לחקיקת חוק הרבנות הראשית.

איל ינון: חבר הכנסת מיקי לוי דיבר על סדרי הדיון בוועדה ועניתי על כך.

איל ינון: אני רוצה להבהיר שברור ממה שאמרתי, שלא דומה הדיון בוועדה המיוחדת, אם תאושר ותקום, לדיון פה, וקבועי הזמן שייקבעו על-ידי מי שיהיה יושב-ראש הוועדה המיוחדת יהיו בוודאי שונים, חזקה עליו שהם יהיו שונים מקבועי הזמן שנקבעו פה.

מיקי רוזנטל: כן, שמענו כבר את הלו"ז.

קארין אלהרר: אדוני היושב-ראש, אפשר שאלה?

זאב אלקין: לא.

קארין אלהרר: למה?

זאב אלקין: כי היועץ המשפטי בזכות דיבור עדיין.

קארין אלהרר: אבל אחריו.

איל ינון: אגב, גם מספר החברים בוועדה המיוחדת יהיה שונה ממספר החברים פה, ולכן הפרופורציות, אני מניח, ישתנו.

איל ינון: חברת הכנסת קארין אלהרר העלתה את הסוגיה של היחס לחוקי יסוד ולתיקונם.

איל ינון: אין ספק שבמישור הדין הראוי והרצוי חברת הכנסת אלהרר צודקת, אבל מה לעשות, המציאות החוקתית הישראלית שונה.

איל ינון: חוק יסוד: הכנסת כבר תוקן 41 פעמים, חוק יסוד: הממשלה, שהוא חדש יחסית, כבר תוקן פעמיים.

איל ינון: אין בישראל חוק יסוד: חקיקה, שמקשה על תיקון חקיקת יסוד.

איל ינון: דווקא במקרה הנוכחי זה מקרה חריג ביותר שבו המחוקק מצא לנכון להקשות על חברי הכנסת והגביל אותם לתקן את חוק יסוד: הממשלה רק ברוב של 61 חברי כנסת.

איל ינון: יתר חוקי היסוד, לצערנו, ניתנים היום לתיקון ברוב רגיל של חברי כנסת.

איל ינון: ולכן יש פער מסוים בין מה שלומדים במשפט החוקתי באוניברסיטה לבין מציאות החיים, כמו בדברים אחרים.

קארין אלהרר: חבל, ינון, זה לא המקום שאליו אנחנו רוצים לשאוף.

איל ינון: נכון, אני מסכים אתך במאת האחוזים.

קארין אלהרר: אז הייתי מצפה שתייעץ אחרת.

זאב אלקין: חברת הכנסת קארין אלהרר, את לא בזכות דיבור.

זאב אלקין: זה פשוט בלתי אפשרי.

קארין אלהרר: אבל אתה לא נותן לי זכות דיבור.

זאב אלקין: גם לא אתן לך יותר, דיברת מספיק.

קארין אלהרר: הוא לא ענה לשאלה.

איל ינון: אה, שאלה נוספת חשובה שחברת הכנסת אלהרר העלתה זה מנין המקור להגבלה על מספר ההצבעות, אנחנו מדברים על ההצבעות השמיות.

איל ינון: העניין הזה הוא חלק מסדרי הדיון המיוחדים.

איל ינון: כך היה גם בעבר, יש לכך מספר תקדימים.

קארין אלהרר: אז למה זה כתוב מכוח סעיף 36?

איל ינון: אני אומר:

איל ינון: ההגבלה של ההצבעות השמיות היא מכוח סדרי הדיון המיוחדים.

איל ינון: כך נעשה גם בעבר.

איל ינון: ברור עוד פעם שהכלי הפרלמנטרי של הצבעות שמיות לא נועד בסופו של דבר להביא לאי כינונה של ממשלה במועד שנקבע לכך.

מיכל רוזין: גם סעיף 98 לא נועד להשתמש בו על כל דבר וכל יומיים.

איל ינון: נכון, אני מסכים לחלוטין.

מיכל רוזין: ולכן גם על העניין הזה צריך להטיל מגבלות.

זאב אלקין: נא לא להפריע ליועץ המשפטי.

מיכל רוזין: הוא מסכים אתי סוף סוף.

זאב אלקין: חברת הכנסת רוזין, את כבר בשתי התראות, למה להגיע לשלישית?

איל ינון: אני מסכים לחלוטין שאם תבוא הממשלה, הקואליציה, חבר הכנסת אלקין או כל אחד אחר, ויציע מדי שבוע סדרי דיון מיוחדים לפי סעיף 98, עמדתנו הנחרצת תהיה להתנגד לכך.

מיקי רוזנטל: רשמנו לפנינו.

איל ינון: חבר הכנסת ג'מאל זחאלקה מחה על כך שלא הוזמנו לדיון הזה מומחים ואנשי אקדמיה.

איל ינון: פה עוד פעם ההבחנה בין הדיון הפרוצדורלי לדיון המהותי.

איל ינון: בדיון המהותי יש מקום להזמנה של גורמים מהסוג הזה, לא בדיון הפרוצדורלי.

ג'מאל זחאלקה: אבל המסגרת - - - בדיון המהותי היא מסגרת שלא מאפשרת זאת.

ג'מאל זחאלקה: זאת הטענה שלי.

איל ינון: חבר הכנסת אילטוב התייחס לשאלה מהו המועד הקבוע בחוק היום להצגת הממשלה, ואני רוצה להתייחס לכך.

איל ינון: סעיף מפורש בחוק קובע שהמועד הקובע הוא לא מהמועד שבו הודיע ראש הממשלה המיועד לנשיא המדינה וליושב-ראש הכנסת שעלה בידו להרכיב ממשלה, אלא בתוך שבעה ימים מהמועד שבו יושב-ראש הכנסת מודיע על כך למליאת הכנסת.

איל ינון: והכוונה למליאת הכנסת ברגע שהיא מתכנסת, וזה קרה ביום רביעי האחרון, ההודעה של ראש הממשלה לנשיא המדינה ויושב-ראש הכנסת.

איל ינון: מאז כידוע לא התכנסה מליאת הכנסת.

רוברט אילטוב: לא, אבל אין לו הרכב ממשלה, בהתאם לחוק הקיים.

איל ינון: הממשלה הקיימת מכהנת עד לכינונה של ממשלה חדשה.

מיכל רוזין: לא, ההודעה על הרכב הממשלה לא כללה את הרכבה.

רוברט אילטוב: הייתה הודעה על הרכב הממשלה.

איל ינון: היא לא צריכה לכלול את מספר השרים המדויק, היא צריכה להיות לאחר שראש הממשלה מציג לנשיא המדינה וליושב-ראש הכנסת, כי יש לו הבנות והסכמים עם מספר חברי כנסת שהוא מ-61 ומעלה.

מיקי רוזנטל: אבל הם לא עומדים במתח.

מיכל רוזין: אבל לא היה הסכם כשהוא הציג לנשיא.

מיכל רוזין: לא היה הסכם חתום עם הבית היהודי כשהוא הציג לנשיא.

רוברט אילטוב: אבל יש חוק של הרכב הממשלה.

רוברט אילטוב: הוא בהתאם - - -

זאב אלקין: נא לא להפריע.

זאב אלקין: חברים, אנחנו כאן לא בשעת שאלות ליועץ המשפטי, אנחנו לא בוויכוח אתו.

זאב אלקין: שאלתם שאלות.

רוברט אילטוב: יש חוק בתוקף.

זאב אלקין: חבר הכנסת אילטוב, שאלתם שאלות, אומר לכם היועץ המשפטי מה עמדתו.

זאב אלקין: אתם יכולים לאהוב את זה, יכולים לא לאהוב את זה.

זאב אלקין: בזה זה מסתיים.

זאב אלקין: אתם תצביעו כהבנתכם.

רוברט אילטוב: - - -

זאב אלקין: לא.

זאב אלקין: חבר הכנסת אילטוב - - -

מיכל רוזין: האם העובדה שלא היה הסכם חתום עם הבית היהודי - - -

רוברט אילטוב: חבר הכנסת אלקין, אפשר לשאול שאלות הבהרה.

זאב אלקין: נא לא להפריע.

רוברט אילטוב: חבר הכנסת אלקין, אפשר לשאול שאלות הבהרה.

רוברט אילטוב: אני מעלה שאלה לעניין, לא סתם מפריע, לכן אני רוצה לקבל תשובה.

מיכל רוזין: הוא יכול סתם להגיד ואז עוד שבוע לדון?

איל ינון: אני עונה.

איל ינון: אתם שואלים, אני מנסה לענות.

איל ינון: החוק לא מחייב בשלב הזה הסכמים חתומים.

איל ינון: ברור, מצד שני, שחבר הכנסת שקיבל על עצמו להרכיב את הממשלה לא יכול סתם לומר.

איל ינון: במקרה הזה נדמה לי, אם אני לא טועה, גם ראש הממשלה נתניהו וגם חבר הכנסת בנט הופיעו במשותף, הודיעו שיש ביניהם הבנות.

איל ינון: על-פי הכללים שלנו הם לא היו חייבים להציג באותו מועד הסכמים חתומים.

איל ינון: עד 24 שעות לפני הקמת הממשלה, ונדמה לי שכבר הדבר נעשה, הם יהיו חייבים להציג הסכם חתום.

קארין אלהרר: יש לי שאלת המשך, איל.

איל ינון: אלה הכללים שאתם, חברי הכנסת, קבעתם.

איל ינון: ברור שאם לא יהיה ביניהם הסכם או תהיה תקלה של הרגע האחרון, לא יהיה רוב להקמת הממשלה, והחוק נותן את הפתרונות שלו למצבים האלה.

איל ינון: נמשיך הלאה.

זאב אלקין: סיימת, איל?

קארין אלהרר: רגע, יש לי שאלת המשך.

זאב אלקין: לא, אין שאלות המשך.

זאב אלקין: לא.

זאב אלקין: איל, אני מבקש לענות רק על שאלות שנשאלו במהלך הדיון.

זאב אלקין: לא יהיו יותר שאלות המשך, נגמר.

קארין אלהרר: אבל לא הבנתי - - -

זאב אלקין: חברת הכנסת קארין אלהרר, את לא בזכות דיבור.

קארין אלהרר: אז מה, אני מבקשת אותה.

זאב אלקין: אז מה, יש לכנסת כללים.

זאב אלקין: אני מציע לך לקחת קצת זמן חופשי, ללמוד את התקנון ולפעול לפי הכללים.

קארין אלהרר: אני במקרה מכירה - - -

זאב אלקין: רצוי.

קארין אלהרר: אני לומדת מהר, חבר הכנסת אלקין.

זאב אלקין: אני רואה ששנתיים לא הספיקו.

מיקי רוזנטל: למה להעליב אישית?

זאב אלקין: כי יש כללים.

מיכל רוזין: מינינו אותך לשר.

<קריאה: אלקין, לא מתאים לך.

זאב אלקין: יש כללים בבניין הזה.

זאב אלקין: הכללים הם: מדברים כשיש זכות דיבור, לא מפריעים כשמישהו אחר מדבר פעם אחר פעם.

מיכל בירן: זה נשמע כללים של יקום דמיוני, זאת לא כנסת ישראל.

זאב אלקין: אז אני מציע לכם לפעול לפי הכללים שהכנסת קבעה.

זאב אלקין: מי שרוצה לשנות אותם, יגיש בקשה לתיקון התקנון וישנה אותם בצורה מסודרת.

מיכל רוזין: מעניין שזה לא קובע, הכללים האלה, כשמקימים ועדה מיוחדת.

זאב אלקין: מקימים אותה בדיוק לפי אותם הכללים.

מיקי לוי: ועל-פי הצורך.

מיקי לוי: מיכל, זה על-פי הצורך.

איל ינון: תשובה אחרונה לחבר הכנסת חמד עמאר.

איל ינון: שאל חבר הכנסת עמאר לגבי הנושא של ההצבעות על ההסתייגויות וההסתייגויות החלופיות, שלא היו ברורות לו.

איל ינון: חלק מסדרי הדיון המיוחדים הוא למנוע מצב שבו חברי הכנסת מגישים מאות ואלפי הסתייגויות שהן מספרים עוקבים או משקלים עוקבים או אחוזים עוקבים, ובכך, לדעת אותם חברי כנסת שבשעתו הצביעו על סעיף 98, הופכים את הדיון בהסתייגויות לפארסה.

איל ינון: ולכן במקרים חריגים, שכפי שאמרתי, אנחנו סבורים שזהו מקרה חריג, ניתן להצביע הצבעה אחת על הסתייגויות חלופיות.

איל ינון: אם ההצבעה הזאת מתקבלת, אז מצביעים אחד אחד על כל ההסתייגויות.

איל ינון: אלה סדרי הדיון המיוחדים שקבעה הכנסת.

קארין אלהרר: איל, רק שאלה, שאלה אחרונה.

איל ינון: תודה רבה.

איל ינון: בכך עניתי על כל השאלות - - -

מיכל רוזין: זה חריג, שוויון בנטל חריג, משילות חריג, משאל עם חריג, הכול חריג.

קארין אלהרר: רגע, מיכל.

זאב אלקין: תודה רבה.

זאב אלקין: לא לא לא, הדיון הסתיים.

דב חנין: הצעות סיכום.

זאב אלקין: אני מבקש בלי צעקות.

זאב אלקין: אנחנו כרגע עוברים להצבעה.

דב חנין: לא, הצעות סיכום.

זאב אלקין: ישנם סעיפים – חבר הכנסת חנין, רגע, אני יודע מה אתה הולך לבקש, אני גם עונה לך לפני שביקשת – ישנם סעיפים שבהם אפשר להציע הצעה אחרת.

זאב אלקין: בסעיפים האלה אתן לך להציע.

זאב אלקין: ישנם סעיפים שההצבעה היא כן או לא, כמו למשל הבקשה לפטור מחובת הנחה.

זאב אלקין: ולכן אלך פה סעיף סעיף, אזכיר לכולם על מה אנחנו מצביעים מרוב הדיון, ובמקומות שאפשר להציע הצעה אחרת אתן לך להציע הצעה אחרת.

קארין אלהרר: אדוני היושב-ראש, אבל לא הבנתי - - -

זאב אלקין: עכשיו, אנחנו כרגע עוברים להצבעה על הסעיף הראשון.

זאב אלקין: הסעיף הראשון היה בקשת הממשלה להקדמת הדיון בחוק הנדון בכל הקריאות, גם בקריאה ראשונה וגם בקריאה שנייה ושלישית.

זאב אלקין: אנחנו מקיימים כרגע הצבעה על בקשת הממשלה, אני הולך לפי הסדר: חבר הכנסת זאב אלקין, ליכוד – בעד; חבר הכנסת יריב לוין, במקומו חבר הכנסת יואב קיש, ליכוד.

יואב קיש: בעד.

זאב אלקין: בעד.

זאב אלקין: חבר הכנסת דוד ביטן.

דוד ביטן: בעד.

זאב אלקין: בעד.

זאב אלקין: חבר הכנסת ז'קי לוי, ליכוד.

ז'קי לוי: בעד.

זאב אלקין: בעד.

זאב אלקין: חבר הכנסת מיקי זוהר, ליכוד.

מכלוף מיקי זוהר: בעד.

זאב אלקין: בעד.

זאב אלקין: חברת הכנסת נאוה בוקר, ליכוד.

נאוה בוקר: בעד.

זאב אלקין: בעד.

זאב אלקין: חבר הכנסת אברהם נגוסה, ליכוד.

אברהם נגוסה: בעד.

זאב אלקין: בעד.

זאב אלקין: חברת הכנסת נורית קורן, ליכוד.

נורית קורן: בעד.

זאב אלקין: בעד.

זאב אלקין: חבר הכנסת איתן כבל, המחנה הציוני.

איתן כבל: נגד.

זאב אלקין: נגד.

זאב אלקין: חברת הכנסת מרב מיכאלי, המחנה הציוני.

מרב מיכאלי: נגד.

זאב אלקין: נגד.

זאב אלקין: חברת הכנסת מיכל בירן, המחנה הציוני.

מיכל בירן: נגד.

זאב אלקין: חבר הכנסת מיקי רוזנטל, המחנה הציוני.

מיקי רוזנטל: נגד.

זאב אלקין: חבר הכנסת דני עטר – הכניסו אותו?

זאב אלקין: ביקשתי בזמן הצבעה להכניס.

איילת נחמיאס ורבין: אבל לא הכניסו אותו, אצביע במקומו.

זאב אלקין: את במקומו.

זאב אלקין: חברת הכנסת איילת נחמיאס במקום חבר הכנסת דני עטר.

איילת נחמיאס ורבין: נגד.

זאב אלקין: נגד.

זאב אלקין: חבר הכנסת יואל חסון, המחנה הציוני.

יואל חסון: נגד.

זאב אלקין: נגד.

זאב אלקין: חבר הכנסת אחמד טיבי, הרשימה המשותפת.

אחמד טיבי: נגד.

זאב אלקין: חבר הכנסת דב חנין, הרשימה המשותפת.

דב חנין: נגד.

זאב אלקין: חבר הכנסת ג'מאל זחאלקה, הרשימה המשותפת.

ג'מאל זחאלקה: נגד.

זאב אלקין: חבר הכנסת מיקי לוי, יש עתיד.

מיקי לוי: נגד.

זאב אלקין: חבר הכנסת עפר שלח, יש עתיד.

עפר שלח: נגד.

זאב אלקין: חברת הכנסת עליזה לביא, יש עתיד.

קארין אלהרר: אני מצביעה במקומה, ואני מוחה שאתה לא נותן לי לשאול שאלה.

זאב אלקין: אנחנו בהצבעה.

זאב אלקין: לא מדברים בהצבעה, זה גם חלק מהתקנון.

קארין אלהרר: נגד.

זאב אלקין: נגד, תודה רבה.

זאב אלקין: חברת הכנסת רחל עזריה, כולנו.

רחל עזריה: בעד.

זאב אלקין: חברת הכנסת יפעת שאשא-ביטון, כולנו.

יפעת שאשא ביטון: בעד.

זאב אלקין: חברת הכנסת מירב בן ארי, כולנו.

מירב בן ארי: בעד.

זאב אלקין: חברת הכנסת איילת שקד, הבית היהודי.

איילת שקד: בעד.

זאב אלקין: חבר הכנסת ניסן סלומינסקי, הבית היהודי.

ניסן סלומינסקי: בעד.

זאב אלקין: חבר הכנסת יעקב מרגי, סיעת ש"ס.

יעקב מרגי: בעד.

זאב אלקין: חבר הכנסת יואב בן צור, סיעת ש"ס.

יואב בן צור: בעד.

זאב אלקין: חבר הכנסת מאיר פרוש, יהדות התורה.

מאיר פרוש: בעד.

זאב אלקין: חבר הכנסת אורי מקלב, יהדות התורה.

אורי מקלב: בעד.

זאב אלקין: חבר הכנסת רוברט אילטוב, ישראל ביתנו.

רוברט אילטוב: נגד.

אחמד טיבי: אהלן, אילטוב.

זאב אלקין: חבר הכנסת חמד עמאר, ישראל ביתנו.

חמד עמאר: נגד.

זאב אלקין: נגד.

זאב אלקין: חבר הכנסת אילן גילאון – במקומו חברת הכנסת מיכל רוזין.

מיכל רוזין: נגד.

זאב אלקין: נגד.

זאב אלקין: אנחנו בינתיים סופרים, ההצבעה הסתיימה.

קארין אלהרר: איל, לא הבנתי אבל מה חריג, תסביר לי את הכללים.

מיקי לוי: החריג שהם מפחדים - - -

קארין אלהרר: לא, באמת, איזה חריג.

מיקי רוזנטל: החריג זה חוסר - - -

זאב אלקין: תוצאות ההצבעה: 17 בעד, 15 נגד, בקשת הממשלה אושרה.

זאב אלקין: אני עובר לסעיף השני – הקמת הוועדה.

מיכל רוזין: היועץ המשפטי לכנסת - - -

זאב אלקין: עוד פעם אקריא את ההצעה להרכב הוועדה שהצעתי.

זאב אלקין: אם לחבר הכנסת דב חנין יש הצעה להרכב אחר או ועדה אחרת, אאפשר לו להציג את ההצעה האלטרנטיבית.

מיקי רוזנטל: - - -

זאב אלקין: עכשיו, הרכב הוועדה שאני מציע הוא כדלהלן: בוועדה יהיו 11 חברים.

זאב אלקין: מסיעת הליכוד – חבר הכנסת זאב אלקין ויואב קיש; לסיעת המחנה הציוני – נציג; לסיעת הרשימה המשותפת – נציג; לסיעת יש עתיד – נציג; לסיעת כולנו – חבר הכנסת רועי פולקמן; לסיעת הבית היהודי – חברת הכנסת איילת שקד; לסיעת ש"ס – חבר הכנסת יעקב מרגי; לסיעת ישראל ביתנו – נציג; לסיעת יהדות התורה – חבר הכנסת מאיר פרוש; לסיעת מרצ – נציג.

זאב אלקין: יושב-ראש הוועדה יהיה חבר הכנסת זאב אלקין.

מאיר פרוש: ממלא מקום אתה לא אומר?

זאב אלקין: לא, לא צריך.

זאב אלקין: אוטומטית בכל וועדה יש.

זאב אלקין: כי זו לא ועדת החוץ והביטחון, אין פה בעיה של ממלא מקום.

זאב אלקין: עכשיו, יש הצעה אלטרנטיבית, חבר הכנסת חנין?

דב חנין: כן.

דב חנין: תודה, אדוני היושב-ראש.

זאב אלקין: בבקשה.

זאב אלקין: תציג רק את ההצעה.

דב חנין: כן, אני מציג את ההצעה.

דב חנין: יש לי כמה הצעות שהן חלופיות זו לזו, אז אם אדוני רוצה להצביע עליהן אחת לאחת - - -

זאב אלקין: לא, ברגע שאחת תאושר, אין צורך להצביע על כל האחרות, לכן - - -

דב חנין: בוא נחסוך זמן ונאשר את הראשונה.

זאב אלקין: אוקיי, אז אנחנו חוסכים זמן ונאשר את הראשונה.

זאב אלקין: אז אני מביא להצבעה את ההצעה - - -

מיכל רוזין: רגע, לא שמענו אותה.

זאב אלקין: הראשונה שלך, הבנתי.

זאב אלקין: חשבתי שאתה רוצה להצביע על שלי.

מיקי לוי: תן לו להביא את ההצעה האלטרנטיבית.

זאב אלקין: בבקשה, חבר הכנסת חנין.

דב חנין: אדוני היושב-ראש, אני מציע שהוועדה המיוחדת שנקים תהיה בהרכב של 30 חברי כנסת, שיחולק חצי בחצי בין האופוזיציה לבין הקואליציה, נוכח הרגישות המיוחדת של העניין, והרצון להגיע לדיון רציני, מקיף וענייני בין האופוזיציה והקואליציה בכנסת הזאת.

זאב אלקין: ברור.

דב חנין: יש לי הרכב סיעתי, אבל בוא נאשר את העיקרון.

זאב אלקין: הוא ברור, הוא מתבקש לפי העיקרון.

זאב אלקין: ברור מאוד.

ג'מאל זחאלקה: צריך לקבוע את היושב-ראש.

ג'מאל זחאלקה: אמרת: אני היושב-ראש.

ג'מאל זחאלקה: אני מציע שדב חנין יהיה היושב-ראש.

מיכל רוזין: אנחנו, סיעת מרצ, תומכים.

דב חנין: ואז נראה - - - אם דב יפריע לעצמו.

זאב אלקין: אנחנו עוברים להצבעה על הסעיף הזה.

זאב אלקין: אני מביא להצבעה - - -

מיכל בירן: רגע, לחבר הכנסת מיקי רוזנטל גם יש הצעות.

זאב אלקין: הצעה אלטרנטיבית שונה?

זאב אלקין: בבקשה.

מיקי רוזנטל: אני מציע, לאור העובדה שמדובר בחוק יסוד ולאור העובדה שהיועץ המשפטי לכנסת אמר, והדרך שבה הקואליציה מנסה להעביר את החוק הזה היא לא ראויה, לבחור ועדת החוקה קבועה, לקיים את הדיונים בוועדת החוקה, חוק ומשפט, כי זה המקום הראוי לחוק כזה לדון.

מיקי רוזנטל: תודה.

זאב אלקין: טוב, תודה רבה.

מיכל רוזין: איך אפשר להתנגד לזה?

זאב אלקין: בבקשה.

קארין אלהרר: אני מבקשת להציע שקודם כול תוקם ממשלה.

זאב אלקין: לא, זאת לא הצעה לנושא הנדון.

קארין אלהרר: למה?

זאב אלקין: זאת לא הצעה לנושא הנדון.

קארין אלהרר: והחוק יבוא אחרי.

זאב אלקין: תודה, קארין.

זאב אלקין: אנחנו מצביעים על הרכבי ועדה.

זאב אלקין: זה לא קשור להקמת ממשלה.

זאב אלקין: אני מאוד תומך ברעיון שלך שתקום ממשלה, והיא תקום בבוא היום.

זאב אלקין: עכשיו, אני עובר להצבעה קודם על הצעתי.

זאב אלקין: אם היא לא תתקבל, נעבור להצבעה על ההצעות האחרות.

זאב אלקין: אנחנו בספירה.

זאב אלקין: אני עוד פעם מקריא את השמות: חבר הכנסת זאב אלקין, ליכוד – בעד; חבר הכנסת יריב לוין – במקומו חבר הכנסת יואב קיש.

יואב קיש: בעד.

זאב אלקין: בעד.

זאב אלקין: חבר הכנסת דוד ביטן, ליכוד.

דוד ביטן: בעד.

זאב אלקין: בעד.

זאב אלקין: חבר הכנסת ז'קי לוי, ליכוד.

ז'קי לוי: בעד.

זאב אלקין: בעד.

זאב אלקין: חבר הכנסת מיקי זוהר, ליכוד.

מכלוף מיקי זוהר: בעד.

מיכל רוזין: לא יהיה לכם רוב להרבה זמן.

זאב אלקין: חברת הכנסת נאוה בוקר.

נאוה בוקר: בעד.

זאב אלקין: בעד.

זאב אלקין: חבר הכנסת אברהם נגוסה, ליכוד.

אברהם נגוסה: בעד.

זאב אלקין: חברת הכנסת נורית קורן, ליכוד.

נורית קורן: בעד.

זאב אלקין: בעד.

זאב אלקין: חבר הכנסת איתן כבל, המחנה הציוני.

איתן כבל: נגד.

זאב אלקין: נגד.

זאב אלקין: חברת הכנסת מרב מיכאלי, המחנה הציוני.

מרב מיכאלי: נגד.

זאב אלקין: חברת הכנסת מיכל בירן, המחנה הציוני.

מיכל בירן: נגד.

זאב אלקין: חבר הכנסת מיקי רוזנטל, המחנה הציוני.

מיקי רוזנטל: נגד.

זאב אלקין: חבר הכנסת דני עטר – במקומו חברת הכנסת - - -

<קריאה: לא לא לא.

זאב אלקין: אה, הוא חזר.

דניאל עטר: אפשר לצרף אותה גם, שהיא תהיה גם נגד.

זאב אלקין: בוודאי.

זאב אלקין: חבר הכנסת דני עטר, המחנה הציוני.

דניאל עטר: נגד.

זאב אלקין: נגד.

זאב אלקין: חשבתי שבחוץ השתכנעת.

זאב אלקין: חבר הכנסת יואל חסון, המחנה הציוני.

יואל חסון: נגד.

זאב אלקין: נגד.

זאב אלקין: חבר הכנסת אחמד טיבי, הרשימה המשותפת.

אחמד טיבי: נגד.

זאב אלקין: נגד.

זאב אלקין: חבר הכנסת דב חנין, הרשימה המשותפת.

דב חנין: נגד.

זאב אלקין: חבר הכנסת ג'מאל זחאלקה, הרשימה המשותפת.

ג'מאל זחאלקה: נגד.

זאב אלקין: נגד.

זאב אלקין: חבר הכנסת מיקי לוי, יש עתיד.

מיקי לוי: נגד.

זאב אלקין: נגד.

זאב אלקין: חבר הכנסת עפר שלח, יש עתיד.

עפר שלח: נגד.

זאב אלקין: נגד.

זאב אלקין: חברת הכנסת עליזה לביא – במקומה חברת הכנסת קארין אלהרר, יש עתיד.

קארין אלהרר: נגד.

זאב אלקין: נגד.

זאב אלקין: חברת הכנסת רחל עזריה, כולנו.

רחל עזריה: בעד.

זאב אלקין: בעד.

זאב אלקין: חברת הכנסת יפעת שאשא-ביטון, כולנו.

יפעת שאשא ביטון: בעד.

זאב אלקין: בעד.

זאב אלקין: חברת הכנסת מירב בן ארי, כולנו.

מירב בן ארי: בעד.

זאב אלקין: בעד.

זאב אלקין: חברת הכנסת איילת שקד, הבית היהודי.

איילת שקד: בעד.

זאב אלקין: בעד.

זאב אלקין: חבר הכנסת ניסן סלומינסקי, הבית היהודי.

ניסן סלומינסקי: בעד.

זאב אלקין: בעד.

מיקי רוזנטל: אתה יושב-ראש הוועדה.

עפר שלח: ניסן - - - לך ועדה, בחייך.

זאב אלקין: חבר הכנסת יעקב מרגי, ש"ס.

יעקב מרגי: בעד.

זאב אלקין: בעד.

זאב אלקין: חבר הכנסת יואב בן צור, ש"ס.

יואב בן צור: בעד.

מיקי לוי: היית יכול לקנות - - -

זאב אלקין: לא מדברים בזמן ההצבעה.

מיקי לוי: ניסן, היית קונה את עולמך.

זאב אלקין: חבר הכנסת מאיר פרוש, יהדות התורה.

מאיר פרוש: בעד.

זאב אלקין: בעד.

זאב אלקין: חבר הכנסת אורי מקלב, יהדות התורה.

אורי מקלב: בעד.

זאב אלקין: בעד.

מיקי רוזנטל: זה היה בעד חלש.

זאב אלקין: חבר הכנסת רוברט אילטוב, ישראל ביתנו.

רוברט אילטוב: נגד.

זאב אלקין: נגד.

זאב אלקין: חבר הכנסת חמד עמאר, ישראל ביתנו.

חמד עמאר: נגד.

זאב אלקין: נגד.

זאב אלקין: חבר הכנסת אילן גילאון, מרצ – במקומו חברת הכנסת מיכל רוזין.

מיכל רוזין: בעד.

זאב אלקין: בעד?

מיכל רוזין: נגד נגד.

מיכל רוזין: בלבלת אותי עם אילן אילן.

זאב אלקין: אוקיי, אנחנו מקבלים את התיקון, לא נתחיל אתך.

זאב אלקין: חבר הכנסת אילן גילאון – במקומו חברת הכנסת מיכל רוזין, בסופו של דבר שינתה את דעתה והצביעה נגד.

מיכל רוזין: שוכנעתי.

זאב אלקין: עכשיו, אנחנו בתוצאות של הספירה: 17 מול 15.

זאב אלקין: הרכב הוועדה הזה אושר, אין צורך להצביע על הצעות אחרות.

זאב אלקין: זה עולה כהמלצה למליאה לאישור מליאת הכנסת.

זאב אלקין: אנחנו עוברים לנושא השלישי – סדרי דיון.

זאב אלקין: חילקו לכם כרגע את הנוסח המתוקן – אתן לך להציג אלטרנטיבה, שנייה.

זאב אלקין: חילקו לכם כרגע את הנוסח הכתוב של סדרי - - -

מיכל רוזין: לא, לא קיבלנו.

איילת נחמיאס ורבין: חילקו לחלק.

זאב אלקין: חילקו.

מיקי רוזנטל: לכאן זה לא הגיע.

חמד עמאר: בוא נדחה את ההצבעה, הם לא קיבלו.

זאב אלקין: הנה, הסדרנים אומרים: חולק לכולם.

זאב אלקין: לא שמתם לב כנראה.

<קריאה: זה זה?

זאב אלקין: הדף הזה, כן.

מיקי לוי: זה טיוטה.

מיקי לוי: מה שרשום: טיוטה לדיון זה הישן.

זאב אלקין: נכון.

זאב אלקין: בלי טיוטה, זה הנקי.

זאב אלקין: אני מפנה את תשומת לבכם, מה השינויים שנכנסו לעומת הנוסח שקיבלתם בזמן ההתייעצות הסיעתית.

זאב אלקין: השינויים שנכנסו זה שינויים כדלהלן, כל השאר נשאר ללא שינוי.

זאב אלקין: גם אקריא את כל הדבר הזה פעם נוספת שלא תהיה שגגה.

זאב אלקין: אבל קודם כול אני ממקד בשינויים: ביום שלישי, בסעיף של יום שלישי, נכנס שאחרי נאומים בני דקה יהיה דיון לציון 100 שנים לרצח העם הארמני, ואחריו יתחיל דיון בקריאה השנייה והשלישית של החוק.

זאב אלקין: לגבי יום רביעי, השינוי שנכנס, ברגע שבשעה 11:00 בבוקר, לא יאוחר משעה 11:00 בבוקר, יסתיים הדיון בהסתייגויות, לפי הנוסחה שמופיעה אחר כך, בשעה 11:00 בבוקר, בעקבות ההערה של כמה מחברי הכנסת, התייעצנו תוך כדי הדברים דרך מזכירת הכנסת עם יושב-ראש הכנסת, קיבלנו את הערתכם, ייכנסו השאילתות הדחופות, ובשעה 12:00 ייכנס ציון יום הניצחון על גרמניה הנאצית.

זאב אלקין: בשעה 13:00 חוזרים לדיון בהצעת החוק, אחרי שכבר הסתיימו כל הנמקות ההסתייגויות, ואז בשעה 13:00 יושב-ראש הוועדה ונציג הממשלה יענו למסתייגים ועוברים להצבעות.

זאב אלקין: מלבד התיקונים האלה כל שאר הנוסח הוא כפי שהוצג בזמן הדיון וכפי שניתן לכם בזמן ההתייעצות הסיעתית.

זאב אלקין: אני מקריא ליתר ביטחון עכשיו באופן מלא את סדרי הדיון, מי שלא ראה, לא קרא, שכח, מהרגע שהצגתי: הוועדה המסדרת קובעת – או קבעה, זה כבר בלשון עבר מנוסח, כי זו החלטה – בהתאם לסעיף 98 לתקנון הכנסת, את סדרי הדיון הבאים בקריאה השנייה והשלישית במליאת הכנסת בהצעת חוק-יסוד: הממשלה (תיקון מס' 3 והוראת שעה לכנסת ה-20) (מ/915): ביום שלישי, כ"ג באייר התשע"ה, 12 במאי 2015 – אני מבקש שקט – המליאה תיפתח בנאומים בני דקה, ולאחריהם דיון לציון 100 שנים לרצח העם הארמני.

זאב אלקין: לאחר מכן, יחל הדיון בקריאה השנייה בהצעת החוק.

זאב אלקין: אחרי הצגת הצעת החוק בידי יושב-ראש הוועדה שהכינה אותה תחל הנמקת ההסתייגויות, שתימשך ברצף עד לא יאוחר מהשעה 11:00 בבוקר שלמחרת.

זאב אלקין: ביום רביעי, כ"ד באייר התשע"ה - ‏13 במאי 2015, תיפתח ישיבת הכנסת בשעה 11:00 בשאילתות דחופות ובשעה 12:00 ציון יום הניצחון על גרמניה הנאצית.

זאב אלקין: בשעה 13:00 יתחדש הדיון בהצעת החוק – יושב-ראש הוועדה יהיה רשאי להשיב למסתייגים, כמו גם נציג הממשלה, ותחל ההצבעה.

זאב אלקין: מסגרת הזמן הניתנת לחברי הכנסת בדיון תחולק על ידי מזכירות הכנסת באופן הבא: שלושת רבעי לחברי סיעות האופוזיציה, רבע לחברי סיעות הקואליציה.

זאב אלקין: החלוקה הפנימית בתוך הקואליציה והאופוזיציה תיעשה על ידי סיעות הקואליציה והאופוזיציה עצמן.

זאב אלקין: במקרה של היעדר הסכמה בין סיעות הקואליציה או האופוזיציה בינן לבין עצמן, יחולק הזמן לפי גודל הסיעות, בהתאמה.

זאב אלקין: לעניין החלטה זו, "קואליציה" – הסיעות שחתמו על ההסכמים הקואליציוניים לכינון הממשלה.

זאב אלקין: לעניין קיום הצבעות שמיות לפי דרישת 20 חברי כנסת כאמור בסעיף 36 לתקנון – לא יתקיימו יותר מ-4 הצבעות לפי דרישת חברים מסיעות האופוזיציה (או רוב חברים מסיעות האופוזיציה), ולא יותר מ-4 הצבעות שמיות לפי דרישת חברים מסיעות הקואליציה (או רוב חברים מסיעות הקואליציה).

זאב אלקין: אם ההצבעות יימשכו פחות משעתיים, יושב-ראש הכנסת יהיה רשאי לאשר הצבעות שמיות נוספות.

זאב אלקין: הוגשו לסעיף בהצעת חוק היסוד הסתייגויות, וקבע יושב-ראש הכנסת שהן במהותן הצעות שונות לתיקון פרט או מרכיב מסוים שבסעיף, ובכלל זה שיעורים, כמויות, אחוזים, תאריכים, שמות, תיקוני לשון ותחביר וכיוצא באלה (להלן - סדרת הסתייגויות), יחולו, בעת הקריאה השנייה, הוראות אלה: אם מסגרת הדיון לפי מספר ההסתייגויות שהוגשו תפחת מהזמן שנקבע לפי סעיף א' לעיל, תתכנס הוועדה המסדרת לקבוע סדרי דיון עדכניים.

זאב אלקין: אני מביא את הנוסח הזה - - -

מיקי רוזנטל: אפשר רק הבהרה?

זאב אלקין: רגע, הצעה חלופית, חבר הכנסת דב חנין.

זאב אלקין: בבקשה, כן.

מיקי רוזנטל: אני רוצה הבהרה גם מהיועץ המשפטי לכנסת, אם אפשר.

זאב אלקין: כל ההבהרות ניתנו, עכשיו אנחנו בשלב ההצבעות.

זאב אלקין: חבר הכנסת דב חנין, הצעה אלטרנטיבית, בבקשה.

דב חנין: תודה לך, אדוני היושב-ראש.

דב חנין: יש לי כמה הצעות שהן חלופיות.

זאב אלקין: אני מציע, עוד פעם, להגיש אחת, ואם יהיה רלוונטי, נמשיך הלאה.

דב חנין: יש לי כמה הצעות שהן מהותיות.

זאב אלקין: בסדר גמור.

דב חנין: הן חלופיות זו לזו.

דב חנין: ההצעה הראשונה שלי היא להימנע מלהפעיל את סעיף 98 לתקנון הכנסת.

דב חנין: אם ההצעה הזו מתקבלת, כל ההצעות האחרות החלופיות מתייתרות, אז היא הכי מרחיקת לכת.

דב חנין: אם אדוני רוצה להצביע על זה, כל יתר הדברים יתייתרו.

דב חנין: אם לא, נמשיך הלאה.

זאב אלקין: הבנתי.

זאב אלקין: תודה רבה.

זאב אלקין: חבר הכנסת רוזנטל, יש לך הצעה חלופית?

מיקי רוזנטל: הבהרה קטנה, באמת.

קארין אלהרר: למה לו אתה נותן ולי לא?

זאב אלקין: לא, אני נותן רק הצעות חלופיות, לא הבהרות.

זאב אלקין: הבהרות, בתום הדיון אפשר לגשת לשאול.

מיקי רוזנטל: לא, היועץ המשפטי לכנסת אמר מקודם דבר מה שסותר באופן מהותי את מה שנכתב פה.

מיקי רוזנטל: הוא אמר שיינתן למשל זמן מומחים בוועדה.

איל ינון: זה לא קשור לדיון בוועדה.

זאב אלקין: זה לא קשור לדיון בוועדה.

מיכל רוזין: לא, הוועדה המיוחדת.

מיקי רוזנטל: בוועדה המיוחדת.

איל ינון: לא.

איל ינון: סדרי הדיון האלה שאתם קוראים עכשיו לא קשורים לוועדה המיוחדת.

זאב אלקין: הם קשורים למליאה, לא קשורים לוועדה.

מיכל רוזין: הם קשורים למליאה, אז מתי יש לנו זמן לוועדה המיוחדת?

זאב אלקין: טוב, תודה רבה, אני עובר להצבעה.

מיקי רוזנטל: - - -

זאב אלקין: אני עובר להצבעה קודם על הנוסח שהצעתי.

זאב אלקין: אם זה לא יתקבל - - -

דב חנין: לא לא לא.

זאב אלקין: כן.

זאב אלקין: אני קובע מה סדר ההצבעה.

זאב אלקין: אולי שכחתם לרגע, אבל אני יושב-ראש הוועדה ואני קובע מה סדר ההצבעה.

דב חנין: לא לא לא, אדוני.

מרב מיכאלי: אבל, אדוני - - -

זאב אלקין: אנחנו כרגע בהצבעה.

דב חנין: אנחנו לא בהצבעה.

מיקי רוזנטל: - - -

זאב אלקין: חבר הכנסת רוזנטל, אני קורא לך לסדר פעם ראשונה.

זאב אלקין: אנחנו לא מדברים בזמן ההצבעה.

דב חנין: אדוני היושב-ראש, יש לי הצעות חלופיות.

איל ינון: אבהיר.

איל ינון: סדרי הדיון שאתם מצביעים עליהם לא נוגעים כלל לסדרי הדיון בוועדה המיוחדת.

דב חנין: לא.

איל ינון: אין להם שום קשר.

איל ינון: הם נוגעים רק לסדרי הדיון במליאת הכנסת.

דב חנין: אדוני היושב-ראש, אני רוצה - - -

זאב אלקין: תודה רבה.

מיכל רוזין: לא נכון, כי סדרי הדיון האלה משליכים על הזמן שיהיה לוועדה המיוחדת.

זאב אלקין: תודה.

זאב אלקין: אנחנו נמצאים כרגע בהצבעה.

דב חנין: לא.

דב חנין: אדוני היושב-ראש - - -

זאב אלקין: אני פותח בהצבעה, חבר הכנסת חנין.

מיקי לוי: רגע, יש לו אבל - - -

זאב אלקין: אם ההצעה הזאת לא תתקבל, נעבור להצעה - - -

מיקי לוי: לא, הוא ישמיע את החלופי שלו.

דב חנין: לא הצגתי את ההצעות החלופיות.

זאב אלקין: הוא כבר השמיע.

דב חנין: לא.

זאב אלקין: לא, כבר היה זמן להציג את כל ההצעות החלופיות.

דב חנין: לא.

מיקי לוי: לא, זה בסעיף אחר.

זאב אלקין: כבר הכרזתי שאנחנו בהצבעה.

מיקי לוי: אבל זה בסעיף אחר, אלקין.

זאב אלקין: כבר הכרזתי שאנחנו נמצאים בהצבעה.

דב חנין: אדוני היועץ המשפטי - - -

מיכל רוזין: אבל לא ייתכן, זה דבר גורר דבר.

מיכל רוזין: סדרי דיון במליאה גוררים סדרי דיון בוועדה.

מיקי לוי: זה בסעיף אחר.

זאב אלקין: אוקיי.

זאב אלקין: קיבלתי את חוות דעתו של היועץ המשפטי שאני יכול להצביע.

דב חנין: לא.

זאב אלקין: נתתי זמן להציע הצעות חלופיות.

דב חנין: לא, לא הצעתי.

מיכל רוזין: אתה יועץ משפטי לכנסת או יועץ משפטי לממשלה?

זאב אלקין: אני מצביע על הצעתי.

דב חנין: לא.

זאב אלקין: מי שידבר בזמן ההצבעה, ארחיק אותו.

זאב אלקין: לא מדברים בזמן ההצבעה.

דב חנין: אדוני היושב-ראש, לא הצגתי את ההצעות החלופיות.

זאב אלקין: חבר הכנסת זאב אלקין – בעד.

דב חנין: לא הצגתי את ההצעות החלופיות.

זאב אלקין: חבר הכנסת יריב לוין – במקומו חבר הכנסת יואב קיש.

דב חנין: לא הצגתי את ההצעות החלופיות שלי.

יואב קיש: בעד.

זאב אלקין: חבר הכנסת דוד ביטן, ליכוד.

דב חנין: אדוני היושב-ראש, לא הצגתי את ההצעות החלופיות.

דוד ביטן: בעד.

זאב אלקין: בעד.

זאב אלקין: חבר הכנסת ז'קי לוי, ליכוד.

ז'קי לוי: בעד.

זאב אלקין: בעד.

דב חנין: לא נתת לי להציג את ההצעות החלופיות.

זאב אלקין: חבר הכנסת מיקי זוהר, ליכוד.

מכלוף מיקי זוהר: בעד.

זאב אלקין: בעד.

זאב אלקין: חברת הכנסת נאוה בוקר, ליכוד.

נאוה בוקר: בעד.

זאב אלקין: בעד.

דב חנין: אדוני היושב-ראש, לא נתת לי להציג את ההצעות החלופיות.

זאב אלקין: חבר הכנסת אברהם נגוסה, ליכוד.

זאב אלקין: חבר הכנסת אברהם נגוסה.

אברהם נגוסה: בעד.

זאב אלקין: חברת הכנסת נורית קורן, ליכוד.

דב חנין: אדוני היועץ המשפטי, לא ניתנה אפשרות - - -

נורית קורן: בעד.

זאב אלקין: בעד.

זאב אלקין: חבר הכנסת איתן כבל, המחנה הציוני.

זאב אלקין: חבר הכנסת כבל.

דב חנין: אדוני היושב-ראש, לא נתת להשמיע את ההצעות החלופיות.

זאב אלקין: אתה לא מצביע – לא מצביע.

זאב אלקין: חברת הכנסת מרב מיכאלי.

מרב מיכאלי: נגד.

זאב אלקין: נגד.

זאב אלקין: חברת הכנסת מיכל בירן.

דב חנין: לא נתת לי להציג את ההצעות החלופיות.

מיכל בירן: אני נגד, אבל אני רוצה לציין - - -

זאב אלקין: חברת הכנסת מיכל בירן, בעד או נגד?

זאב אלקין: אנחנו באמצע הצבעה.

מיכל בירן: נגד.

דב חנין: - - -

זאב אלקין: חבר הכנסת חנין, אני קורא לך לסדר פעם ראשונה.

דב חנין: לא נתת להציג את ההצעות החלופיות.

זאב אלקין: חברת הכנסת מיכל בירן.

מיכל בירן: נגד.

זאב אלקין: נגד.

דב חנין: לא נתת להציג את ההצעות החלופיות.

זאב אלקין: נגד.

זאב אלקין: חבר הכנסת מיקי רוזנטל.

דב חנין: לא נתת להציג את ההצעות החלופיות.

זאב אלקין: לא שומע.

מיקי רוזנטל: נגד.

דב חנין: לא נתת להציג את ההצעות החלופיות.

זאב אלקין: חבר הכנסת דני עטר.

דניאל עטר: נגד.

דב חנין: לא נתת להציג את ההצעות החלופיות.

זאב אלקין: נגד.

זאב אלקין: חבר הכנסת יואל חסון.

יואל חסון: אני מסרב להשתתף בהצבעה.

דב חנין: לא נתת להציג את ההצעות החלופיות.

זאב אלקין: מסרב להשתתף בהצבעה.

זאב אלקין: חבר הכנסת אחמד טיבי.

דב חנין: לא נתת להציג את ההצעות החלופיות.

אחמד טיבי: היות שדב לא הציג את עמדתו, לא אשתתף בהצבעה.

זאב אלקין: לא משתתף בהצבעה.

זאב אלקין: חבר הכנסת דב חנין.

דב חנין: לא נתת להציג את ההצעות החלופיות.

זאב אלקין: בעד או נגד?

זאב אלקין: אנחנו בהצבעה.

דב חנין: לא נתת להציג את ההצעות החלופיות.

זאב אלקין: אנחנו בהצבעה.

דב חנין: יש הצעות לדיון שאתה לא - - - להצביע עליהן.

זאב אלקין: אני קורא לך לסדר פעם ראשונה.

דב חנין: ולכן ההצבעה הזאת מנוגדת - -

זאב אלקין: אני קורא לך לסדר פעם שנייה.

דב חנין: - - לתקנון הכנסת.

זאב אלקין: אני קורא לך לסדר פעם שלישית.

זאב אלקין: אתה מפריע להליך ההצבעה, נא לצאת.

דב חנין: היא מנוגדת לתקנון הכנסת.

זאב אלקין: נא לצאת.

זאב אלקין: חבר הכנסת ג'מאל זחאלקה.

ג'מאל זחאלקה: לא נתת לדב להציג את ההצעות שלו, לכן אני לא משתתף.

זאב אלקין: אתה לא משתתף בהצבעה.

זאב אלקין: חבר הכנסת מיקי לוי.

מיקי לוי: אני מוחה.

מיקי לוי: נגד.

זאב אלקין: נגד.

זאב אלקין: חבר הכנסת עפר שלח.

עפר שלח: זאב, היה לוקח לך 30 שניות לשמוע את ההצעות החלופיות האלה.

עפר שלח: אני באמת לא מבין - - -

זאב אלקין: חבר הכנסת עפר שלח, אנחנו בהצבעה, לא בנאומים.

עפר שלח: זה נכון, ואני עדיין - - -

זאב אלקין: חבר הכנסת עפר שלח, בעד או נגד?

עפר שלח: אני נגד.

זאב אלקין: נגד.

זאב אלקין: חברת הכנסת עליזה לביא – במקומה חברת הכנסת קארין אלהרר.

קארין אלהרר: נגד.

קארין אלהרר: וזה ממש לא בסדר - - -

זאב אלקין: נגד.

זאב אלקין: חברת הכנסת רחל עזריה.

רחל עזריה: בעד.

זאב אלקין: בעד.

זאב אלקין: חברת הכנסת יפעת שאשא-ביטון.

יפעת שאשא ביטון: בעד.

זאב אלקין: בעד.

זאב אלקין: חברת הכנסת מירב בן ארי.

מירב בן ארי: בעד.

זאב אלקין: בעד.

זאב אלקין: חברת הכנסת איילת שקד.

איילת שקד: בעד.

זאב אלקין: בעד.

זאב אלקין: חבר הכנסת ניסן סלומינסקי.

ניסן סלומינסקי: בעד.

זאב אלקין: בעד.

זאב אלקין: חבר הכנסת יעקב מרגי.

יעקב מרגי: בעד.

זאב אלקין: בעד.

זאב אלקין: חבר הכנסת יואב בן צור.

יואב בן צור: בעד.

זאב אלקין: בעד.

זאב אלקין: חבר הכנסת מאיר פרוש.

מאיר פרוש: בעד.

זאב אלקין: בעד.

זאב אלקין: חבר הכנסת אורי מקלב.

אורי מקלב: בעד.

זאב אלקין: בעד.

<קריאה: איפה אולמרט?

זאב אלקין: חבר הכנסת רוברט אילטוב.

רוברט אילטוב: נגד.

זאב אלקין: נגד.

זאב אלקין: חבר הכנסת חמד עמאר.

חמד עמאר: נגד.

זאב אלקין: חברת הכנסת מיכל רוזין במקום חבר הכנסת אילן גילאון.

מיכל רוזין: יפה, הפעם לא התבלבלת.

מיכל רוזין: נגד.

זאב אלקין: נגד.

זאב אלקין: אנחנו סופרים.

זאב אלקין: שנייה, חכו שנייה.

מיכל בירן: מה, קיבלת הודעה שראש הממשלה התחרט והוא בסוף לא רוצה שתעביר את החוק?

מיכל רוזין: הוא לא רוצה שהוא יהיה שר, אז עכשיו הוא משנה את כל העמדה שלו.

יואל חסון: לא, אנחנו בעד שהוא יהיה שר.

מיכל רוזין: אנחנו בעד.

מיכל רוזין: אמרנו: בוא נצביע על זה, נגמור את העניין.

מיקי לוי: תיקו:16-16.

זאב אלקין: 17 בעד, 9 נגד, כל השאר לא השתתפו בהצבעה.

זאב אלקין: ההצעה לסדרי הדיון אושרה.

זאב אלקין: תודה רבה.

זאב אלקין: הישיבה נעולה.